ആലക്കോടന് വിശേഷങ്ങള്: June 2010\nആലക്കോടന് വിശേഷങ്ങള് : “ഉടുമ്പു തൈലം.“\nനമ്മുടെ പത്രങ്ങളിലെ കോളം പരസ്യങ്ങള് നോക്കിയാല് ഏറ്റവും അധികം കാണുക ചില യന്ത്രങ്ങളുടെയും ലേഹ്യങ്ങളുടെയും പരസ്യമായിരിയ്ക്കും. ഒപ്പം ചില “ഡോക്ടര്‍മാരു”ടെയും. യന്ത്രങ്ങള് ഉറുക്ക്, ചരട്, തകിട് ഇങ്ങനെ പല കാറ്റഗറി വരും. പ്രധാന ഉന്നം ധനം, ഒപ്പം പെണ്ണ് ഇവയെ ആകര്‍ഷിയ്ക്കല് .\nലേഹ്യങ്ങള് തടി വയ്ക്കാന് , ശരീരത്തിലെ കുഴപ്പം പിടിച്ച ചില ഭാഗങ്ങള് വളരാന് , പിന്നെ "A"സര്‍ട്ടിഫിക്കറ്റുള്ള ചില കാര്യങ്ങള്‍ക്ക് വീര്യം പകരാന് എന്നിവയ്ക്കായി പ്രയോഗിയ്ക്കപ്പെടും. “ഡോക്ടര്‍മാര്“ എല്ലാവരുടെയും തന്നെ സര്‍ട്ടിഫിക്കറ്റ് മേല് വിഷയത്തിലാണ്. ഞാന് പത്രവായന ആരംഭിച്ചകാലം മുതല്- അതായത് ഏകദേശം 30 വര്‍ഷത്തോളമായി യാതൊരു മാറ്റവുമില്ലാത്ത ഫോട്ടോ വച്ച ഡോക്ടര്‍മാരെ ഇന്നും കോളത്തില് കാണാം. ഇതില് നിന്നും ഒരു കാര്യം ഉറപ്പാണ് നമ്മൂടെ നാട്ടാരെ ഏറ്റവും അധികം അലട്ടുന്നത് "A" വിഷയമാണ്. ഇതറിയാവുന്ന ചിലര് ലാടന് എന്നൊരു പേരില് നാട്ടിലിറങ്ങും. കരിങ്കുരങ്ങ്, ഉടുമ്പ് , അജമാംസം അങ്ങനെയൊക്കെ പേരിട്ട് പല ലേഹ്യങ്ങളും നാട്ടാര്‍ക്ക് വില്‍ക്കും. എന്തൊരു തിക്കും തിരക്കുമാണെന്നോ അതു മേടിയ്ക്കാന് , ഇന്നസെന്റ് സാറ് പറഞ്ഞപോലെ ഗ്രഹണി പിടിച്ച പിള്ളേര് ചക്കക്കൂട്ടാന് കണ്ട മാതിരി. ആലക്കോട്ടെ ബിവറേജസിന്റെ മുന്നില് മാത്രമേ അതു പോലെ തിരക്കു ഞാന് കണ്ടിട്ടുള്ളു.\nഒരിയ്ക്കല് ആലക്കോട് ടൌണില് ഇതുപോലൊരു വൈദ്യന് ലേഹ്യമുണ്ടാക്കി. അതായത് ലൈവായിട്ട്. അത് കാണേണ്ട കാഴ്ച തന്നെയാണ്. ഏകദേശം ഒരു മൂന്നു മണിയോടെ ടൌണിലെ ഒഴിഞ്ഞു കിടക്കുന്ന ഒരു കടയുടെ തിണ്ണയില് നിന്നും ഒരു സ്പീക്കറില് കൂടിയങ്ങനെ പാട്ടൊഴുകി വരുന്നു. കാര്യമറിയാനുള്ള ആകാംക്ഷയോടെ നമ്മളു നോക്കുമ്പം ഒരാള് മാരുതി വാനില് നിന്നും ഓരോരോ ചെറിയ പൊതികള് എടുത്ത് നിരത്തുകയാണ്. പൊതികള് അഴിച്ചപ്പോള് മനസ്സിലായി, ഏതൊക്കെയോ പച്ചമരുന്നുകളും അങ്ങാടി മരുന്നുകളുമൊക്കെയാണ്. അവസാനം ഒരു ബോര്‍ഡും വച്ചു. ബോര്‍ഡില് ഒരു ആടിന്റെ പടം. അടിയില് “അജമാംസ ലേഹ്യം” എന്നൊരെഴുത്തും. അപ്പോള് കാണാം ബോര്‍ഡിനു ചുവട്ടിലായി ഒരാട്ടിന് തല നമ്മളെ തുറിച്ചു നോക്കുന്നു. സംഗതി കാര്യമായിട്ടാണ്.\nആലക്കോട്ടുകാരല്ലെ, ഒരാള് ഉച്ചത്തില് ഒന്നു കോട്ടുവായിട്ടാല് ചുറ്റും കൂടും എന്താ കാര്യമെന്നറിയാന് . ഇവിടേം കൂടി. അപ്പോള് വൈദ്യന് ഉഷാറു കൂടി. പിന്നെ, ചെറിയൊരടുപ്പ്, അടുപ്പിന്മേല് ഉരുളി, ഉരുളിയില് എണ്ണ, പിന്നെ ഓരോരോ ക്രമത്തില് ഓരൊ മരുന്ന്. അവസാനം ആട്ടിന് തല. അതിനിടയില് ഇടമുറിയാതെ പാട്ട്. വൈദ്യന് ആരുടേയും മുഖത്തു പൊലും നോക്കാതെ ഇളക്കോടിളക്ക്. അങ്ങനെ സന്ധ്യയോടെ ലേഹ്യം റെഡി. അപ്പോഴാണ് വൈദ്യന് ലേഹ്യത്തിന്റെ ഗുണഗണങ്ങളെ പറ്റി വര്‍ണന തുടങ്ങിയത്. അതു കേട്ടപ്പോഴെ നമ്മളവിടെ നിന്നിട്ട് കാര്യമില്ലന്ന് മനസിലായി. കല്യാണം കഴിയ്ക്കാത്ത ഞാന് ലേഹ്യം മേടിച്ചിട്ടെന്തു ചെയ്യാന് ? ഇനിയൊരു പരീക്ഷണത്തിനു മേടിച്ചുകഴിച്ചിട്ട് വല്ല കുഴപ്പവുമൊപ്പിച്ചാല് പിന്നെ മാനക്കേടുകൂടിയാകും.\nഎന്നാല് അവിടെ കൂടി നിന്ന എല്ലാവരും അവിവാഹിതരല്ലല്ലോ! വൈദ്യന് സാധനം മുഴുവന് ചിലവായി. നല്ല കോളടിച്ച സംതൃപ്തിയോടെ അയാള് ഒരു മണിക്കൂറിനകം ആലക്കോടു നിന്നും മാരുതി വിട്ടു. സാധനം മേടിച്ച ആലക്കോട്ടുകാര്‍ക്ക് വൈദ്യനേക്കാള് സംതൃപ്തി. പലരുടെയും മുഖത്തൊരു കള്ളച്ചിരി തത്തിക്കളിച്ചു. മിക്ക ടീമുകളും നേരത്തെ വീടു പിടിച്ചു.\nനമ്മുടെ മാത്തപ്പന് ചേട്ടനും ഒരെണ്ണം മേടിച്ചതായി ഞങ്ങള്‍ക്ക് അറിവു കിട്ടി. പിറ്റേന്നു മുതല് ഞങ്ങള് പുള്ളിയെ നിരീക്ഷിച്ചുതുടങ്ങി. എന്തെങ്കിലും മാറ്റമുണ്ടോന്നറിയണമല്ലോ! അന്ന് നല്ല ഉറക്കച്ചടവോടെയാണ് വന്നതെന്നു മനസ്സിലായി. എന്നാലോ മുഖത്തൊരു തെളിച്ചമില്ല. രണ്ട്, മൂന്ന്, നാല് , അഞ്ചാമത്തെ ദിവസം മാത്തപ്പന് ചേട്ടന് നല്ല ചൂടിലാണ് വന്നത്. ഞങ്ങള് നേക്കിന് കൂടി കാര്യമന്വേഷിച്ചു. കുറച്ച് നേരത്തെ പ്രയത്നത്തിനൊടുവില് , ഒന്നു രണ്ട് അസംസ്കൃത വാക്കുകളുടെ അകമ്പടിയോടെ സംഗതി വെളിയില് വന്നു. ഇന്‍സ്റ്റന്റ് ഫലം പ്രതീക്ഷിച്ചാണ് കക്ഷി ലേഹ്യം മേടിച്ചത്. മേടിച്ച അന്നു രാത്രി അനാവശ്യമായി ഉറക്കമിളയ്ക്കുക കൂടി ചെയ്തു. ഫലമൊന്നുമില്ല. സാരമില്ല, ബാക്കി കൂടി കഴിച്ചു നോക്കാം, ഒന്നുമല്ലങ്കിലും സംഗതി ആടാണല്ലോ. ആ ഒരു പ്രതീക്ഷയോടെ കഴിപ്പ് തുടര്‍ന്നു. മൂന്നാം ദിവസം മുതല് ലേഹ്യത്തിനൊരു പുളിപ്പ്. നാലാം ദിവസം പുളിപ്പ് കൂടി. അഞ്ചാം ദിവസം ആകെ പതഞ്ഞ് കുപ്പിയ്ക്കു വെളിയിലായില് ചാടി. അതോടെ വൈദ്യന്റെ മൂന്നുതലമുറയ്ക്ക് തെറി പറഞ്ഞുകൊണ്ട് ബാക്കി ലേഹ്യം മുറ്റത്തിനു താഴേയ്ക്ക് ആഞ്ഞൊരേറു കൊടുത്തു മാത്തപ്പന് ചേട്ടന് .\nഞാന് ഫൈസല് കോം‌പ്ലക്സ് അന്തേവാസിയായിരിയ്ക്കുന്നത് അത്യാവശ്യം വിപ്ലവം മൂത്തു നില്‍ക്കുന്ന കാലത്താണ്. അതോടൊപ്പം പരിസ്ഥിതി പ്രേമവും. പോരെ, ഒരു ചെറുപ്പക്കാരന് വഴിതെറ്റാന് ഇതിലധികം വേറെന്തു വേണം? അന്ന് സകല ജീവജാലങ്ങളോടും എനിയ്ക്ക് കാരുണ്യവും സഹതാപവുമൊക്കെയാണ് (ചിക്കന് എന്നറിയപ്പെടുന്ന ഒരിനം വെളുത്ത പക്ഷി, ബീഫ് എന്ന ഒരിനം നാല്‍ക്കാലി ഇവയൊഴികെ). കഴിയുന്നത്ര ഒരെറുമ്പിനെപ്പോലും ഞാന് നോവിയ്ക്കില്ല, ഇങ്ങോട്ട് കടിയ്ക്കാത്ത പക്ഷം.\nഒരു ദിവസം രാവിലെ ഞാന് നമ്മുടെ ഓഫീസിലേക്കു വരുന്നു. തുറന്നു വല്ലോം വരച്ചാലല്ലേ കഞ്ഞികുടി നടക്കൂ. അപ്പൊഴതാ ടൌണില് ഒരു മൂലയ്ക്ക് നല്ല ആള്‍ക്കൂട്ടം. ഒന്നെത്തി നോക്കാതെ പോകുന്നതെങ്ങിനെ? കൂടിനിന്ന മനുഷ്യമതിലിനിടയിലൂടെ മുഖം തിരുകി കയറ്റി. ഞാനെന്താ ഈ കാണുന്നത്?\nകുളിക്കുകയോ പല്ലുതേക്കുകയോ ചെയ്യാത്ത ഒരു രൂപം. കൈയിലും കഴുത്തിലുമൊക്കെ കുറെ ചരടുകള് .നിലത്തങ്ങനെ പടഞ്ഞിരിയ്ക്കുകയാണ്. ആടുത്ത് ഒരു അലുമിനിയ ചരുവം ചാരി വച്ചിരിയ്ക്കുന്നു. അതിനകത്ത് എന്തെല്ലാമോ ചെത്തിപ്പൂളി ഇട്ടിരിയ്ക്കുന്നു. അടിയില് ഊറിക്കിടക്കുന്നു നല്ല ചുവന്ന നിറമുള്ള എണ്ണ. നിരത്തി വച്ചിരിയ്ക്കുന്ന പ്ലാസ്റ്റിക്ക് കുപ്പികളിലെല്ലാം ചുവന്ന നിറം. അതൊന്നുമല്ല എന്നെ ഞെട്ടിച്ചത്. അയാളുടെ അടുത്ത് നാലഞ്ച് ഉടുമ്പുകള് . അതേ ജീവനുള്ളവ..പലതും അവശരാണ്. മലര്‍ന്നു കിടയ്ക്കുന്നവയുടെ വെളുത്ത അടിവയറ് തെളിഞ്ഞു നില്‍ക്കുന്നു. അവ കൈകാലുകള് പതിയെ ചലിപ്പിച്ചുകൊണ്ടെയിരുന്നു.\n“അയ്യാ.. വാങ്കയാ.. ഇതു ശുത്തമാന ഉടുമ്പെണ്ണ അയ്യാ..ഉങ്ക സംസാരത്തെ കുശിയാക്കവുതുക്ക് ഏകപ്പെട്ട തൈലം അയ്യാ. വാങ്കയ്യാ. ചെറിയ കുപ്പി പത്തു രൂപ വലിയ കുപ്പി ഇറുപതു രൂപ”\nഎനിയ്ക്കൊന്നും മനസ്സിലായില്ല. എന്തു സംസാരം? ഞാനാ ഉടുമ്പുകളെ മാത്രമേ നോക്കിയുള്ളു. പാവങ്ങള് .എന്നിലെ പരിസ്ഥിതി സ്നേഹി സടകുടഞ്ഞെണീറ്റു. ഇതനുവദിച്ചുകൂടാ.\nഞാന് വേഗം സോജന്റെ എസ്.ടി.ഡി. ബൂത്തിലേയ്ക്കു പാഞ്ഞു.\n“സോജാ.. പോലീസ് സ്റ്റേഷനിലെ നമ്പറെത്രയാ?”\n“എന്താ.. ബിജൂ. എന്തു പറ്റീ?” സോജന് അന്തം വിട്ടു.\n“കാര്യമുണ്ട്. നമ്പറു പറ”.\nഞാന് നമ്പറു കുത്തി. റിങ്ങുണ്ട്. അതാ ആരോ ഫോണെടുത്തു കഴിഞ്ഞു.\n“ഹലോ ഗുഡ് മോര്‍ണിങ്ങ്. .................. പൊലീസ് സ്റ്റേഷന് “ ഹായ് എന്തൊരു വിനയപൂര്‍വമായ പരിചയപ്പെടുത്തല്. ഫോണെടുത്ത അങ്ങത്ത എത്ര കഷ്ടപ്പെട്ടായിരിയ്ക്കും ആ ശബ്ദം അങ്ങനെ മധുരതരമാക്കിയിരിയ്ക്കുക.\n“സാറേ.. ഇത് ആലക്കോടുന്നാ. ഇവിടൊരാള് ഉടുമ്പെണ്ണ വില്‍ക്കുന്നു. ജീവനൊള്ള ഉടുമ്പുമൊണ്ട്!”\n“ഉടുമ്പെണ്ണയാ.. ആരാടാ സംസാരിയ്ക്കുന്നത്?”\nനോക്കിക്കേ എത്ര പെട്ടന്നാ അങ്ങത്ത പോലീസായതെന്ന്. ആ കടുപ്പിച്ച ശബ്ദം കേട്ടതോടെ എന്റെ പരിസ്ഥിതിബോധം ഒട്ടുമുക്കാലും ഒലിച്ചു പോയെന്നതാണ് സത്യം.\nപേര് പറയണമോ എന്നു ശങ്കിച്ചെങ്കിലും പറഞ്ഞു പോയി.\n“ഏതു ബിജു? ഉടുമ്പെണ്ണ വില്‍ക്കുന്നേന് പോലീസെന്നാ വേണം? നിനക്കു രാവിലെ പണിയൊന്നുമില്ല അല്ലേ?”\n“സാറേ..ഉടുമ്പ് വന്യജീവിയല്ലേ..അതിനെ പിടിയ്ക്കാമ്പാടില്ലാന്നാ നിയമം”. എങ്ങെനെയൊക്കെയോ പറഞ്ഞൊപ്പിച്ചു. നമ്മളു വിളിച്ചതിനൊരു റീസണ് കൊടുത്തില്ലേല് ചിലപ്പോള് വാദി പ്രതിയാകും.\n“വല്ല ഫോറസ്റ്റോഫീസിലും പോയി പറ.” അങ്ങത്ത ഗൌരവം വിടുന്നില്ല.\n“എന്നാ ഞാന് മുകളില് പറഞ്ഞോളാം!” അതെങ്ങിനെ എന്റെ വായില് നിന്നും വീണന്നെറിയില്ല. തലയൂരാനുള്ള വ്യഗ്രതയിലാവും. അല്ലാതെ ഏതു മുകളില് പോകാന് ? എന്നാല് അതേറ്റു. അങ്ങത്ത അല്പം മയത്തിലായി.\n“ഓരോ മാരണമൊക്കെ. എവിടെയാ ഉടുമ്പുകച്ചവടം?” ഞാന് സ്ഥലം പറഞ്ഞുകൊടുത്ത് ഫോണ് വച്ചു. സത്യം പറഞ്ഞാല് ഞാന് വിയര്‍ത്തിരുന്നു. പോലീസ് സ്റ്റേഷനില് വിളിയ്ക്കാന് തോന്നിയ പരിസ്ഥിതിബോധത്തെ രണ്ടു ചീത്ത പറഞ്ഞുകൊണ്ട് ഞാന് പോയി ഓഫീസ് തുറന്നു.\nഅരമണിക്കൂര് കഴിഞ്ഞപ്പോള് സോജന് എന്നോട് വന്നു പറഞ്ഞു:\n“ബിജു, പോലീസ് വന്നു ഉടുമ്പിനേം വൈദ്യനേം പൊക്കിക്കൊണ്ടു പോയീ!” ഹാ.. അതു കേട്ടപ്പോള് ഒരഭിമാനം തോന്നി. എന്റെ വാക്കിനെ പോലീസ് വിലവെച്ചിരിയ്ക്കുന്നു. പരിസ്ഥിതി ബോധമേ നിന്നെ ചീത്ത പറഞ്ഞതിന് മാപ്പ്.\nഉച്ചയോടെ വൈദ്യനെയും ഉടുമ്പുകളെയും പോലീസ് വിട്ടതായി ഞാനറിഞ്ഞു. വിട്ടെങ്കില് വിട്ടു. ഇനി ഞാനില്ല, വേലിയിലിരിയ്ക്കുന്ന ഉടുമ്പിനെയെടുത്ത് തോളത്ത് വയ്ക്കാന് .\nമൂന്നു ദിവസം കഴിഞ്ഞ് സോജന്റെ ബൂത്തില് പരിചയക്കാരനായ ഒരു പോലീസുകാരന് ഫോണ് ചെയ്യാന് വന്നു. കക്ഷിയാണ് പറഞ്ഞത്, നാലു പോലീസുകാര് ആശുപത്രിയിലാണത്രേ! ഒക്കെ പെന്‍ഷന് പറ്റാറായവര്\n“കാര്യം രഹസ്യമാണ്. ആരോടും പറയണ്ട. എന്തോ എണ്ണ പുറത്തുപറയാന് പറ്റാത്തിടത്ത് തേച്ചിട്ട്, പൊള്ളി നാശമായി. രണ്ടു ദിവസമായി ആശുപത്രിയിലാണ്. “.\nവാല്‍ക്കഷണം: പോലീസുകാര് വൈദ്യരെ സ്റ്റേഷനില് കൊണ്ടു പോയി എണ്ണയെക്കുറിച്ച് വിശദമായി ചോദ്യം ചെയ്തു. “സംസാര“ത്തെ സന്തോഷിപ്പിയ്ക്കുന്ന എണ്ണയാണെന്ന് വൈദ്യര് പറഞ്ഞു കൊടുത്തു. “സംസാരം“ എന്നു വച്ചാല് ഭാര്യയെന്നര്‍ത്ഥം. ഏമാന്മാര് എണ്ണ മൊത്തം വാങ്ങി വച്ചിട്ട് വൈദ്യരോട് പൊയ്ക്കൊള്ളാന് പറഞ്ഞു. എന്നിട്ട് ഓരൊരുത്തരായി വീതിച്ചെടുത്തു. ഇതിനിടയില് എണ്ണ തേയ്ക്കേണ്ട അളവിനെക്കുറിച്ച് ചോദിയ്ക്കാന് വിട്ടു.\nകൂടുതല് തേച്ചാല് കൂടുതല് ഫലമെന്ന് ധരിച്ചു കാണും പാവം ഏമാന്മാര് .\nഇഷ്ടപ്പെട്ടെങ്കില് ഒരോട്ട് കുത്തിയേക്ക്.\nPosted by ബിജുകുമാര് alakode at 06:45 17 comments\nആലക്കോടന് വിശേഷങ്ങള് :-ഒരു കരാറുകാരന്റെ അന്ത്യം.\nഫൈസല് കോം‌പ്ലക്സിലെ എന്റെ സ്ഥാപനം പ്ലാന് ,എസ്റ്റിമേറ്റ് , സൂപ്പര്‍വിഷന് എന്നിവയാണ് നടത്തിപ്പോന്നത്. റബറിന്റെ വളര്‍ച്ച ആലക്കോട്കാരുടെ ജീവിതത്തിലും ഉയര്‍ച്ചയുണ്ടാക്കി. അങ്ങനെ അവര് പുതിയ വീടുകള് പണിയാന് ആരംഭിച്ചു. കാശുള്ളവര് പോലും ഇപ്പോ ലോണെടുത്താണല്ലോ വീടുവയ്പ്. ഇവിടെയും അങ്ങനെ തന്നെ. ബാങ്കില് നിന്നും ലോണ് കിട്ടണമെങ്കില് പ്ലാനും എസ്റ്റിമേറ്റും നിര്‍ബന്ധം. ഇതാണ് നമ്മുടെ ഒരു തൊഴില് സാധ്യത. അല്ലാതെ നല്ലൊരു പ്ലാന് വരച്ച് വീടു വയ്ക്കണമെന്ന ആഗ്രഹത്തിലൊന്നുമല്ല ആള്‍ക്കാര് നമ്മളെ സമീപിക്കുന്നത്. (അതിനുള്ള കഴിവൊന്നും നമുക്കുണ്ടായിരുന്നുമില്ല)\nതളിപ്പറമ്പിലോ കണ്ണൂരോ ഒക്കെ ഉള്ള വരപ്പുകാര് സ്ക്വയര് അടി പറഞ്ഞ കാശ് മേടിയ്ക്കുമ്പോള് നമ്മുക്ക് അക്കാര്യം ചിന്തിയ്ക്കാനേ പറ്റില്ല. ഏറെക്കുറെ മീന് മാര്‍ക്കറ്റിലെ ഒരു സ്ഥിതിയാണ് നമ്മുടെ മാര്‍ക്കറ്റില് .\nമൂന്നു ടൈപ്പ് ആള്‍ക്കാരാണ് നമ്മുടെ ക്ലൈന്റ്സ്.\nഒന്ന്: തികച്ചും മാന്യരായ, ന്യായമായ പ്രതിഫലം അറിഞ്ഞു തരുന്നവര് - വളരെ വിരളമായ ജനുസ്.\nരണ്ട്: എവിടെയും പേശണമെന്ന് മുന്നേ തീരുമാനിച്ചുറപ്പിച്ചവര് . അഞ്ഞൂറ് കിട്ടണമെങ്കില് ആയിരം പറയണം ഇവരുടെ അടുത്ത്. -ഏറ്റവും കൂടുതലുള്ള ജനുസ്.\nമൂന്ന്: ചില പരിചയക്കാര് , അകന്ന ചില ബന്ധുക്കള് . നമ്മള് വിചാരിയ്ക്കും പരിചയക്കാരല്ലേ, നമ്മുടെ അവസ്ഥ അറിഞ്ഞ് ന്യായമായി എന്തെങ്കിലും തരും. ആയിരം തരുകയാണെങ്കില് വേണ്ട അഞ്ഞൂറ് മതിയെന്നു പറഞ്ഞ് വണ്ടറടിപ്പിയ്ക്കണം എന്നൊക്കെ. എന്നാല് സംഭവിയ്ക്കുന്നതോ? പ്ലാനും എസ്റ്റിമേറ്റുമെല്ലാം കിട്ടി ബോധിച്ചു കഴിഞ്ഞാല് പിന്നെ നമ്മുടെ മുഖത്തു നോക്കി സമൃദ്ധമായി ഒരു ചിരിചിരിയ്ക്കും.\n“എന്നാ പിന്നെ..ബിജു..ഞാനങ്ങിറങ്ങട്ടെ. സമയമുള്ളപ്പോള് അതിലെയൊക്കെ ഒന്നിറങ്ങണം. അപ്പ ശരി”.\nകക്ഷി ഇറങ്ങി ഒറ്റ നടപ്പങ്ങു നടക്കും. നമ്മളെന്തു ചെയ്യാനാണ്? നിര്‍ബന്ധിച്ചു കാശു മേടിയ്ക്കാന് പറ്റുമോ?\nഇവരില് ചിലര് വേറൊരു ടൈപ്പാണ്.” കൈയില് ചുരുട്ടിപ്പിടിച്ച് എന്തോ ഒന്ന് നമ്മുടെ കൈക്കുള്ളില് വച്ചു തരും. “ഇന്നാ ഇതിരിയ്ക്കട്ടെ”. തുറന്നു നോക്കാന് പറ്റില്ലല്ലോ! ഇഷ്ടന് ഒരു ചിരി പാസാക്കിയിട്ട് കൂളായി ഇറങ്ങിപ്പോകും. ആളുമാറിക്കഴിഞ്ഞ് നമ്മള് പ്രതീക്ഷയോടെ കൈ നിവര്‍ത്തി നോക്കും. അഞ്ഞൂറോ ആയിരമോ?\nമുഷിഞ്ഞ ഒരു അന്‍പത് അല്ലെങ്കില് നൂറു രൂപാ നോട്ട്! -ഇവരും എണ്ണത്തില് അധികമില്ല.\nപേശാന് വരുന്ന ചിലരുടെ ചോദ്യം ഇങ്ങനെ : “അങ്ങോട്ടുമിങ്ങോട്ടും നാലു വര ഇടുന്നതിനാണോ ആയിരം രൂപാ? വൈകുന്നേരം വരെ കിളച്ചാല് നൂറുരൂപയെ ഒള്ളല്ലോ!”\nകിളയും വരയും ഒരുപോലാണെന്നു കരുതുന്ന ഇവനോട് എന്താ പറയുക?\nഅതുകൊണ്ടാണ് സുനില് സാറിന്റെ കമ്പ്യൂട്ടര് വിദ്യ പരീക്ഷിച്ചു നോക്കാമെന്നു ഞാ‍ന് വിചാരിച്ചത്. കമ്പ്യൂട്ടറില് നല്ല ഭംഗിയായി വരച്ചു കൊടുത്താല് പിന്നെ ആരും പേശില്ലായിരിയ്ക്കും. അങ്ങനെ നാല്പതിനായിരം രൂപാ ലോണെടുത്ത് കമ്പ്യൂട്ടര് മേടിച്ച് വച്ച് വര തുടങ്ങി.\nആലക്കോട്ടുകാരോടാണോ കളി. നല്ല ഡി.റ്റി.എസ്. ചിരി പാസാക്കികൊണ്ടവര് പറഞ്ഞത്: “ആഹാ..ഇപ്പോ നല്ല സൌകര്യമായില്ലേ..മുമ്പത്തെപോലെ കഷ്ടപ്പെട്ടു കൈകൊണ്ടൊന്നും വരയ്ക്കണ്ടല്ലോ. ഇനി ഇരുനൂറ്റമ്പതേ ഞാന് തരൂ!”\nസുല്ലിട്ടു സാറെ, ഞാന് സുല്ലിട്ടു. ലോണടയ്ക്കാന് വഴി വേറെ നോക്കണം!\nനമ്മളങ്ങിനെ തട്ടിമുട്ടി പോകുന്ന കാലം. ഒരു ദിവസം എനിയ്ക്കു പരിചയമുള്ള ഒരു മേസ്ത്രി, ബേബി കയറിവന്നു.\n“സാറെ.എന്തെങ്കിലുമൊക്കെ പണിയുണ്ടെങ്കില് പിടിച്ചു തരണം. കമ്മീഷന് തരാം. സാറു മുന്‍പില് നിന്നാ മതി. ബാക്കിയെല്ലാം ഞാന് നോക്കികൊള്ളാം”. ആ മോഡലിലുള്ള കുറെ ഓഫറുകള് നിരത്തി. ഞാനാലോചിച്ചപ്പോള്\nലോണെന്ന ഒരു കീറാമുട്ടി മുന്‍പില് കിടക്കുന്നു. ആലക്കോട്ടുകാര്‍ക്ക് കമ്പ്യൂട്ടര് പ്ലാന് കൊടുക്കാന് പോയതിന്റെ ഫലം. ഇനി ഇതു വഴി വല്ലതും തടയുന്നെങ്കില് അങ്ങനെയാവട്ടെ. അതുമല്ല,ഇതു നമുക്കു വലിയ ബുദ്ധിമുട്ടുള്ള കാര്യമൊന്നുമല്ല. ക്ലൈന്റ്സിനോടൊക്കെ ഒന്നു പറഞ്ഞാല് സാധിയ്ക്കാവുന്നതേ ഒള്ളൂ. നല്ല കമ്മീഷന് അടിയ്ക്കുകയും ചെയ്യാം.\nഅങ്ങനെയുള്ള മധുരമനോഹര സ്വപ്നങ്ങളില് പ്രലോഭിതനായി ഞാന് കമ്മീഷന് വ്യവസ്ഥയില് തലവെച്ചു.\nഅന്ന് രയറോം ഗവണ്‌മെന്റ് സ്കൂളില് ടാങ്കോ പൈപ്പോ ഇല്ല. കുട്ടികള് ഒരു കിണറ്റില് നിന്നാണ് വെള്ളം കോരുന്നത്. നാട്ടുകാരുടെ നിരന്തര അഭ്യര്‍ത്ഥന മാനിച്ച് കണ്ണൂര് എം.പി.യുടെ ഫണ്ടില് നിന്നും ടാങ്കുകെട്ടാന് തുക അനുവദിച്ചു. പി.ടി.എ. കൂടി ടാങ്കു പണി കരാര് കൊടുക്കാന് തീരുമാനിച്ചു.\nഅന്ന് സ്കൂളിലെ പ്രധാന അധ്യാപകന് എന്റെ ഒരു ബന്ധുവാണ്. പോരാഞ്ഞിട്ട് പി.ടി.എ. പ്രസിഡണ്ട് നല്ല പരിചയക്കാരനും. ആ ഒരു ബലത്തില് ടാങ്ക് പണിയും സൂപ്പര്‍വിഷനും നമുക്കു കിട്ടി. അന്‍പത് രൂപാ മുദ്രപ്പത്രത്തില് എഗ്രിമെന്റ്. സര്‍ക്കാര് സ്ഥാപനമല്ലേ.\nആദ്യത്തെ സംരംഭം. സ്ക്വയര് ഫീറ്റിന് രണ്ട് രൂപാ കമ്മീഷന് .സംഗതി കിടിലന് . എന്തു കളിച്ചാലും ഒരു അയ്യായിരം രൂപാ കൈയില് കിട്ടും. സൂപ്പര്‍വിഷനെന്നും പറഞ്ഞ് ചുമ്മാ ഇടയ്ക്കൊക്കെ പൊയി നോക്കണം അത്ര തന്നെ. എതായാലും ഇനി കുറെ പണി പിടിയ്ക്കണം. ബേബിയ്ക്ക് അത്യാവശ്യം തട്ടും പലകയുമൊക്കെ ഉണ്ടെന്നു തോന്നുന്നു. എല്ലാവരുടെയും മുന്‍പില് വച്ചുള്ള ആ “സാറെ“ വിളിയും ആ ബഹുമാനവുമൊക്കെ എനിയ്ക്കങ്ങു ബോധിച്ചു. മേസ്ത്രിയ്ക്ക് വിവരമുണ്ട്.\nഅപ്പോള് മധ്യവേനലവധി ആണ്. സ്ക്കൂളിലെ ഒരു മുറിയില് മണല് സിമന്റ് എന്നിവ വച്ച് പൂട്ടി താക്കോല് എന്നെ ഏല്പിച്ചിരിയ്ക്കുകയാണ്. എനിയ്ക്കാണതിന്റെ പൂര്‍ണ ഉത്തരവാദിത്തം. പി.ടി.എ.കാരും സാറന്മാരുമൊക്കെ വല്ലപ്പോഴും വന്നാലായി. പിന്നെ നമ്മുടെ ബന്ധു അധ്യാപകന് നമ്മളെ വലിയ വിശ്വാസവുമാണല്ലോ.\nപണി തുടങ്ങിയതോടെ ശരിയായ ബേബി വെളിയില് വന്നു. ഭയങ്കര വിനയവും ഭവ്യതയുമൊക്കെ ആണ്. എന്നാല് എപ്പൊഴും കാശു വേണം. ഒരു പ്രാവശ്യം കൊടുത്തില്ലെങ്കില് പിറ്റേദിവസം ആളെ കാണില്ല. പണിക്കൂലിയെക്കാള് അധികം തുക എപ്പോഴും കക്ഷിയുടെ കൈയില് കാ‍ണും. നമുക്കിവനെ ഒഴിവാക്കാനും പറ്റാതായി.\nഒന്നും പറയണ്ട എങ്ങിനെയൊക്കെയോ വാര്‍പ്പ് കഴിഞ്ഞു. ഇനി തേപ്പ് മാത്രം മതി. ഏതായാലും അപ്പോഴേയ്ക്കും ഒരു കാര്യം ഉറപ്പായി കമ്മീഷന് ഗോപിയാകും. ബന്ധു സാറിനെ ഓര്‍ത്താല് പണിയിട്ടു പോകാന് പറ്റില്ല. തന്നെയുമല്ല ആദ്യത്തെ പണിയല്ലെ! എങ്ങിനെയെങ്കിലും തീര്‍ത്തുകൊടുത്തില്ലെങ്കില് മാനക്കേടാകും. തന്നെയോ എഗ്രിമെന്റ് തെറ്റിച്ചാല് കാശ് അങ്ങോട്ട് കൊടുക്കേണ്ടിയും വരും.\nമേസ്ത്രിയെ പിന്നെ അവസരം വരുമ്പോള് പിടിയ്ക്കാം, ഈ കുടുക്കില് നിന്നൊന്നു ഊരിയാല് മതിയെന്നായി.\nഎന്തിനേറെ പറയുന്നു, ബേബി മേസ്ത്രിയുടെ കൈയും കാലും പിടിച്ച് തേപ്പ് ആരംഭിച്ചു. പണിയ്ക്ക് ബേബി മാത്രമേ ഒള്ളു, പിന്നെ സഹായത്തിനായി ഒരു പെണ്ണാളും. അതാണു കുഴപ്പം. ഇപ്പോ പണികള്‍ക്കു പോകുന്നുണ്ടെങ്കിലും ഈ പെണ്ണുമ്പിള്ളയ്ക്ക് കുറച്ച് ചീത്തപ്പേരുള്ളതാണ്.\nഎനിയ്ക്കെന്തു ചെയ്യാന് പറ്റും? മേസ്ത്രി ഇന്നയാളെകൊണ്ടു പണിയെടുപ്പിച്ചു കൂടാ എന്നൊന്നും നമുക്കു പറയാന് പറ്റില്ലല്ലോ? ഇനി അതിന്റെ പേരില് അവന് ഉഴപ്പിയാല് പിന്നെ അതുപുലിവാലാകും.\nഞാന് മണലും സിമന്റുമൊക്കെയിരിയ്ക്കുന്ന താക്കോല് ബേബിയെ ഏല്‍പ്പിച്ചു. നമ്മളവിടെ വായും പൊളിച്ച് കുത്തിയിരിയ്ക്കേണ്ട കാര്യമൊന്നുമില്ല. ഇടയ്ക്കൊക്കെ ഒന്നു നോക്കി പോകണം അത്ര തന്നെ.\nഅവധിക്കാലമാണ് സ്കൂളില് അങ്ങനെ ആളൊന്നുമില്ല. എങ്ങെനെയൊക്കെയോ തേപ്പും കഴിഞ്ഞു കിട്ടി. സത്യത്തില് അപ്പോഴാണ് ശ്വാസം നേരെ വീണത്. കണക്കു തീര്‍ത്തു വന്നപ്പം നമുക്ക് കിട്ടേണ്ട കമ്മീഷന് അടക്കം ബേബിയുടെ കൈയില്.\n“ബേബീ ഈ പരിപാടി പറ്റത്തില്ല. കമ്മീഷനെട്”.\n“ എന്റെ സാറെ അമ്മച്ചി ആശുപത്രിയിലായി ഒത്തിരി കാശ് ചെലവായി സാറെ. മൊത്തം കടമായി. അടുത്ത പണിയ്ക്ക് ഇതുകൂടി കൂട്ടി എടുത്തോ സാറെ” (അതേടാ പുല്ലെ, അടുത്ത പണി! നിനക്ക് ഞാന് ഇനി പണി തരുന്നുണ്ട്!).\nമതിയായി. ഇനി മേലാല് ഈ പരിപാടിയ്ക്കില്ല. ഒരു മാതിരി കോപ്പേര്‍പ്പാട്! കാശു വല്ലോം കിട്ടിയോ അതുമില്ല, നമ്മളു വെയിലും കൊണ്ട് നടന്നതു മിച്ചം.\nഏതായാലും മാഷുമ്മാരുടെ മുന്‍പില് മാനം കെട്ടില്ല. സ്കൂള് തുറക്കാനായി. ക്ലാസ് മുറിയാകെ വൃത്തികേടായി കിടക്കുകയാണ്. മൊത്തം മണലും സിമന്റുമെല്ലാം ചിതറിക്കിടക്കുന്നു. പി.ടി.എ. കൂടി ക്ലാസുമുറിയൊക്കെ വൃത്തിയാക്കാന് തീരുമാനിച്ചു.\nഎല്ലാവരും വരുന്നതല്ലേ നമ്മുടെ പണിയൊക്കെ ഒന്നു കാണിച്ചു കൊടുത്തേക്കാം, ഒരു വെയിറ്റിരിയ്ക്കട്ടെ. പി.ടി.എ. വക വൃത്തിയാക്കല് യജ്ഞത്തിന്റന്നു ഞാനും ചെന്നു സ്കൂളില് . മാഷിനെ ഞാന് ടാങ്കിന്റെ ചുറ്റും നടന്നു ഓരോന്നു കാണിച്ചു കൊണ്ടിരുന്നു.\n“മാഷെ ഞാന് ഫുള് ടൈം നിന്നാ പണിയൊക്കെ നടത്തിച്ചത്. അതല്ലേ പണിയ്ക്കിത്ര വൃത്തി. പിന്നെ ബേബി നല്ല ഒന്നാന്തരം പണിക്കാരനല്ലെ!”\nമാഷിന് പണി നന്നേ പിടിച്ചെന്നു തോന്നുന്നു. ചെറിയൊരു ചിരിയൊക്കെ മുഖത്തു കാണുന്നുണ്ട്.\n“അടുത്ത വര്‍ഷം സ്കൂളിന്റെ പുതിയ കെട്ടിടം പണിയൊണ്ട്. നീ വേണെ പിടിച്ചോ..നന്നായിട്ടു ചെയ്യിച്ചാ മതീ.” മാഷിന്റെ ബന്ധുസ്നേഹം പുറത്തു വന്നു.\nഅന്നേരം പി.ടി.എ.കാരും ചില സാറന്മാരും ഒക്കെ കൂടി ക്ലാസ് റൂം വൃത്തിയാക്കലാണ്.\n“ഏ മാഷെ ഒന്നിങ്ങു വന്നേ “ അകത്തു നിന്ന് പി.ടി.എ. പ്രസിഡണ്ടാണ്. “ആ ബിജുവിനേം വിളിച്ചോ”\nഎന്താണാവോ? മണലും സിമന്റുമൊക്കെ കണക്കിനേ എടുത്തുള്ളല്ലോ. നമ്മളു തിരിമറിയൊന്നും ചെയ്തിട്ടില്ല.\nഞാനും മാഷും ക്ലാസു മുറിയ്ക്കകത്തേയ്ക്കു ചെന്നു.\nസിമന്റ് ചാക്കുകള് ബാക്കിയുള്ളത് അടുക്കി വച്ചിട്ടുണ്ട്. മണല് ബാക്കിയുള്ളത് കോരി മാറ്റിക്കൊണ്ടിരിയ്ക്കുകയാണ് പ്രസിഡണ്ടും മറ്റു ചിലരും.\nനമ്മളു ചെന്ന പാടെ എല്ലാവരും കൂടെ എന്നെ വല്ലാത്തയൊരു നോട്ടം! സത്യം പറഞ്ഞാല് എനിയ്ക്കാകെ പരിഭ്രമമായി. പ്രസിഡണ്ടിന്നേ വരെ എന്നെ ഇങ്ങിനെ നോക്കിയിട്ടില്ല.\n“എന്താ പ്രസിഡണ്ടേ വിളിച്ചേ.. ഞങ്ങളു ടാങ്കൊക്കെ ഒന്നു നോക്കിക്കാണുകയായിരുന്നു. ബിജുവിന്റെ പണിയിയ്ക്കല് വല്യ തെറ്റില്ല” മാഷു എന്നെ നോക്കി ചിരിച്ചുകൊണ്ടു പറഞ്ഞു. കമ്മീഷന് കിട്ടിയില്ലെങ്കിലും ഒരല്പം അഭിമാനം തോന്നി അന്നേരം.\n“ങും.. ബിജുവിന്റെ പണി തെറ്റില്ലാന്നാ ഞങ്ങക്കും തോന്നുന്നെ” പ്രസിഡണ്ട് ഒരു മാതിരി കൊള്ളിച്ചു പറഞ്ഞു.\n“അതെന്താ..അങ്ങനെ പറയുന്നെ..?” നമുക്കങ്ങനെ ചോദിയ്ക്കാനുള്ള അവകാശമുണ്ടല്ലോ.\n“അല്ലാ മുറീടെ താക്കോല് ബിജു തന്നെയല്ലേ സൂക്ഷിച്ചിരുന്നെ?”\n“അതേ..ഞാന് ഫുള്‍ടൈം ഇവിടെ തന്നെയായിരുന്നല്ലോ?” നുണയാണെന്നറിഞ്ഞു കൊണ്ടു തന്നെ പറഞ്ഞു.\n“എന്നാ ഇമ്മാതിരിപ്പണി ഇവിടെ കാണിയ്ക്കാമ്പാടില്ലായിരുന്നു. ഇതൊരു സ്ക്കൂളാണെന്നോര്‍ക്കണം!”\nസത്യം പറഞ്ഞാല് ഞാനാകെ ചൂളിപ്പോയി. ഞാനെന്തുകാണിച്ചു? ഇനി ബേബി മേസ്ത്രി വല്ല കക്കൂസും ഒപ്പിച്ചോ?\n“സാറിങ്ങോട്ടു നോക്കിക്കേ..” പ്രസിഡണ്ട് ഒരു കൂന മണല് തട്ടി നിരത്തിക്കൊണ്ടു പറഞ്ഞു. ഞാന് നോക്കുമ്പം........\nഹിന്ദുസ്ഥാന് ലാറ്റെക്സിന്റെ അഞ്ചെട്ട് പ്രജനന നിരോധനോപാധികള് ചിതറി വീണു!\nഹോ.. ആ നിമിഷം ഭൂമി പിളര്‍ന്നു ഞാന് താഴ്ന്നു പോയിരുന്നെങ്കില് .....\nഎടാ പന്ന ബേബി, നിന്നെ വിശ്വസിച്ചാണല്ലോ ഞാന് താക്കോല് ഏല്പിച്ചു പോയത്! നീ അവളെ പണിയ്ക്കു കൂട്ടിയപ്പോഴെ ഞാനിതു മുന്‍പില് കാണണമായിരുന്നു. എന്റെ പിഴ!.. വലിയ പിഴ!!\nവാല്‍ക്കഷണം: പിന്നീട് ആലക്കോട് വച്ച് ഞാന് ബേബിയെ കണ്ടു. സാറെ പുതിയ പണി വല്ലതുമൊണ്ടേ പറയണേ. അവന് പിന്നേം വിനയാന്വിത കുഞ്ചിതനായി.\n“എടാ പുല്ലെ നിനക്കാ മണലു മൊത്തം തേയ്ക്കാന് പാടില്ലായിരുന്നോ”\nഇതു മാത്രമേ അപ്പൊഴെന്റെ വായില് വന്നുള്ളു. കാര്യം മനസ്സിലായിട്ടോ എന്തോ ബേബി പിന്നെ ഇന്നേ വരെ എനിയ്ക്കു മുഖം തന്നിട്ടില്ല. ഞാന് കരാറുജോലിയും നിര്‍ത്തി.\nPosted by ബിജുകുമാര് alakode at 06:49 11 comments\nആലക്കോടന് വിശേഷങ്ങള് :- “ ഏപ്രില് ഫൂള് “\nനമ്മുടെ നാട്ടിലെ യുവജനങ്ങള്‍ക്ക് നോബല് സമ്മാനം വരെ ലഭിയ്ക്കാന് തക്കവണ്ണമുള്ള ഗമണ്ടന് ഐഡിയകള് പൊട്ടിമുളയ്ക്കുന്ന രാവാണല്ലോ മാര്‍ച്ച് -31ന്റെ രാത്രി. ആര്‍ക്കെന്തൊക്കെ എന്തൊക്കെ ഭാവനയാണ് വിടരുകയെന്ന് നേരം പുലര്‍ന്നാലേ അറിയൂ. അതിനു വേണ്ടി രാത്രിയിലെത്ര അധ്വാനത്തിനും റെഡി.\nകീടനാശിനിക്കടയുടെ ബോര്‍ഡ് ഹോട്ടലിനും, കള്ളുഷാപ്പിന്റെ ബോര്‍ഡ് പാരലല് കോളേജിനും മാറ്റി വയ്ക്കലൊക്കെ സാധാരണ ഐറ്റംസ് മാത്രം.\nഒരിയ്ക്കല് ഉയരം കുറഞ്ഞ, ഒരു പാവം പരമഭക്തന് ബാര്‍ബര് ഏപ്രില് ഫൂളിന്റന്നു\nകടതുറക്കാന് വന്നപ്പോള് , കടയുടെ തട്ടി തൂക്കുന്ന കമ്പികളില് നിരത്തി തൂക്കിയിട്ടിരിയ്ക്കുന്നു ഉപയോഗിച്ചു നാശമായ ജട്ടികള് .ആ പാവത്തിന് എത്ര എത്തിപൊങ്ങി നോക്കിയിട്ടും ആ കണിവസ്തുക്കള് എടുത്തു മാറ്റാന് പറ്റിയില്ല. അവസാനം ആരെയോ വിളിച്ച് അതെടുത്തു കളഞ്ഞിട്ട് കട തുറക്കാതെ വീട്ടില് പോയ്ക്കളഞ്ഞു അങ്ങേര് ; ഒന്നാന്തീയതി തന്നെ മോശം കണിയാണത്രെ!\nഇതൊക്കെയാണ് ലോകനടപ്പെന്നു ഞങ്ങള് ഫൈസല് കോം‌പ്ലക്സുകാര്‍ക്കും അറിയാം. ഇക്കാര്യങ്ങളിലൊന്നും ആരും മോശവുമല്ല, ഈ ഞാനൊഴികെ!(സത്യമായിട്ടും അതേ).\nനമ്മടെ കോം‌പ്ലക്സിലാണ് ആലക്കോട്ടെ റിട്ടയില് ന്യായവില ഷാപ്പ് അഥവാ റേഷന് കട പൊതുവിതരണം നിര്‍വഹിച്ചു പോരുന്നത്. ജോയി എന്ന മാന്യദേഹമാണ് പൊതുജന സേവനാര്‍ത്ഥം ആ റിസ്ക് തലയിലേറ്റിയിരിയ്ക്കുന്നത്.\nപണ്ടൊക്കെ നല്ല ലാഭമായിരുന്നെങ്കിലും ഇന്നത്രയ്ക്കൊന്നുമില്ല.\nഎന്റെ ഓര്‍മ്മയിലുള്ള പഴയ റേഷന് കടക്കാരൊക്കെ, പാവം കാര്‍ഡുകാരുടെ നേരെ ഫ്യൂഡല് ജന്മിമാരെപ്പോലെ അലറുന്നവരായിരുന്നെങ്കില് ഇവിടെ നേരെ തിരിച്ചായിരുന്നു. ആലക്കോട്ടെ വര്‍ഗ ബോധമുള്ള തൊഴിലാളി പെണ്ണുങ്ങള്\nജോയിയുടെ നേരെയായിരുന്നു അലറുന്നത്.\n“റേഡിയോയില് ഈയാഴ്ച പത്തുകിലോ അറിയൊണ്ടന്നാണല്ലോ പറഞ്ഞത്. ബാക്കി അരിയെവിടെ?”\n“അത്..ഡിപ്പോയിന്നിത്രയേ കിട്ടിയൊള്ളു” പാവം ജോയി വിക്കും.\n“മണ്ണെണ്ണ നാലു ലിറ്ററോ? ബാക്കിയൊരു ലിറ്ററ് മറിച്ചായിരിയ്ക്കും?”\n“ഈ മാസം ഇത്രയേ കിട്ടിയൊള്ളൂ” ജോയി പിന്നേം വിക്കും.\nചില പെണ്ണുങ്ങള് കുറച്ച് കൂടി ഉഷാറാക്കും. പിന്നെ, ജോയിയുടെ മട്ടും മാതിരിയുമൊക്കെ കണ്ട് വിട്ടേക്കും.\nകടയുടെ ചുവരില് ഒരു പരാതിപ്പെട്ടി ആണിയടിച്ചു വച്ചിട്ടുണ്ട്. മാറാലകള് കൊണ്ട് അലങ്കരിച്ച ഒരു മരപ്പെട്ടി. അബദ്ധത്തില് പോലും അതിലൊരു കടലാസു കഷണം\nഅതില് വീഴാതെ ജോയി ശ്രദ്ധിക്കാറുണ്ട്. പിന്നെ, വല്ലപ്പോഴും സപ്ലൈ ഓഫീസര് മിന്നല് ചെക്കിംഗിനു വരുന്ന വിവരം മുന്‍കൂട്ടി അറിയിക്കുന്നതു കൊണ്ട് അന്ന് തുടച്ച് വൃത്തിയാക്കിവയ്ക്കും.\nഈ ജോയിയുടെ വീട് ആലക്കോട് അരങ്ങം അമ്പലത്തിനടുത്ത്. അരങ്ങത്തിനു പോകുന്ന വഴിയ്ക്കാണ് ആലക്കോട് പോലീസ് സ്റ്റേഷന് . എത്രയെത്ര കള്ളന്മാരുടെ കാറലും കരച്ചിലും അവിടമാകെ പ്രകമ്പനം കൊള്ളിച്ചിരിയ്ക്കുന്നു.\nഅങ്ങനെ ഒരു മാര്‍ച്ച് 31. ചെറുപ്പക്കാര്‍ക്ക് ഐഡിയകള് ഉദിയ്ക്കുന്ന സായന്തനം. ജോയി അന്ന് കോം‌പ്ലക്സ് അന്തേവാസികളെ, ഇന്‍ക്ലൂഡിങ്ങ് സുനില് സാര് - തന്റെ വീട്ടിലേയ്ക്ക് ക്ഷണിച്ചു.\nഎന്ത് ഏപ്രില് ഫൂളിനും പാര്‍ട്ടിയോ?\nസത്യത്തില് കക്ഷിയുടെ കൊച്ചിന്റെ ബെര്‍ത്ത്ഡേയോ മറ്റോ ആണത്രേ! ചെറുതായിട്ടൊരു ആഘോഷം അത്രയേ ഉള്ളൂ. എന്തായാലും നമ്മളൊഴിഞ്ഞു. കാരണം പാര്‍ട്ടി കഴിഞ്ഞിട്ട് രാത്രിയില് വീട്ടില് പോക്ക് വലിയ ചടങ്ങാകും. ഒന്നുകില് നടക്കണം. അല്ലെങ്കില് ഓട്ടോയോ മറ്റൊ പിടിയ്ക്കണം. രണ്ടായാലും നമുക്കു മുതലാകില്ല. ബാക്കി ടീമിനൊക്കെ ആലക്കോട് അടുത്തായിട്ടുതന്നെയാണ് വീട്. അതുകൊണ്ട് അവരു പോകട്ടെ.(ഇച്ചിരി കടിയും കുടിയും നഷ്ടം. ആ.. സാരമില്ല)\nഅങ്ങനെ അവരു പോയി. പിറ്റേന്ന് ഏപ്രില് ഫൂള് സുദിനം. അവിടുന്നും ഇവിടുന്നും ഓരോ കഥകളൊക്കെ കേള്‍ക്കുന്നുണ്ട്. ബോര്‍ഡ് മാറ്റിയതും കോണകം കെട്ടിത്തൂക്കിയതും ടയര് കൂട്ടിയിട്ടു കത്തിച്ചതും അങ്ങനെ പലതും. ഹോ.. ഓരോ വര്‍ഷവും എത്ര കഷ്ടപ്പെട്ടിട്ടാ ഓരോ പുതുമകള് കണ്ടുപിടിയ്ക്കുന്നത്!\nപാര്‍ട്ടിയ്ക്കു പോയവര് അതിന്റെ വിശേഷങ്ങള് പറയാന് തുടങ്ങി. കേട്ടപ്പോള് പോകാതിരുന്നതില് വളരെ ഹാപ്പി.\nപിന്നേ... പ്ലം കേക്കും ചായയുമൊന്നും ഞാന് കാണാത്ത സാധനങ്ങളല്ലെ!\nനമ്മുടെ ഫൈസല് കോം‌പ്ലക്സ് ടീം തിരികെ വരുമ്പോള് ഏതൊക്കെയോ വില്ലന്മാര് ടീമുകള് വഴിയില് തട്ടിയും മുട്ടിയും നില്പുണ്ടായിരുന്നത്രേ. ഏതായാലും നമ്മുടെ ടീമുകള് അലമ്പിനൊന്നും പോയില്ലാന്നാണ് പറഞ്ഞത്. നല്ല കാര്യം.\nശരി, വല്ല പണിയുമുണ്ടെങ്കില് ചെയ്തേക്കാം. എല്ലാം സ്വന്തം മാളങ്ങളിലെയ്ക്ക് പോയി.\nഎതാണ്ട് ഒരു പതിനൊന്നു മണി. കോം‌പ്ലക്സില് വലിയ തിരക്കൊന്നുമില്ല. ജോയി ആര്‍ക്കോ അരി തൂക്കുന്നു. മോട്ടോര് കടയില് വൈന്‍ഡിങ്ങ് തകൃതിയായി നടക്കുന്നു. ഗ്യാസ് കട പതിവു പോലെ അടച്ചിട്ടിട്ട് കക്ഷികള് സോജന്റെ ബൂത്തിലിരിയ്ക്കുന്നു.(ഗ്യാസില്ലാത്തതിനെ തുടര്‍ന്നുള്ള സംഘര്‍ഷാവസ്ഥ ഒഴിവാക്കാനുള്ള എളുപ്പമാര്‍ഗം.)\nനമ്മളും എന്തോ ചൊറിഞ്ഞു കൊണ്ടിരിപ്പാണ്.\nഅന്നേരം കാക്കിയിട്ട, തൊപ്പി വച്ച, മീശയുള്ള ഒരു രൂപം ഫൈസല് കോം‌പ്ലക്സില് കാലുകുത്തി. അതേ അസ്സല് പോലീസ്! കോണ്‍സ്റ്റബിള് ചാത്തുക്കുട്ടി. വല്ല ഫോണ് ചെയ്യാനുമായിരിയ്ക്കും. ഏതായാലും കൈയില് മോട്ടോറില്ല, റേഷന് കാര്‍ഡില്ല, ഗ്യാസ് കുറ്റിയില്ല, പിന്നെ പ്ലാനും എസ്റ്റിമേറ്റും ഉണ്ടാക്കാനോ! ച്ഛായ്.. വിദൂര സാധ്യത പോലുമില്ല, അപ്പപ്പിന്നെ ഫോണ് തന്നെ.\nഏല്ലാവനും തല പൊന്തിച്ചു, ചേര തല പൊക്കുന്ന പോലെ. ചെറിയൊരു ബഹുമാനം കൊടുത്തേക്കാം. സംഗതി പോലീസാണ്. എല്ലാം മനസ്സില് വയ്ക്കുന്ന ജാതിയാണ്, എന്നിട്ട് അവസരം വരുമ്പം എടുത്തു പെരുമാറുകയും ചെയ്യും.\nകക്ഷി കൃത്യം നടുഭാഗത്തായി വന്നു നിന്നുകൊണ്ട് ചുറ്റും ഒരു നോട്ടം നോക്കി. സംഗതി അത്ര ഒരു പന്തിയല്ലാത്ത പോലെ?\n“ഇന്നലെ ആരൊക്കെയാടാ രാത്രിയില് ഏപ്രില് പൂള് ആഘോഷിയ്ക്കാന് പോയേ?”\nഇടിവെട്ടും പോലെ ആ ചോദ്യം ഫൈസല് കോം‌പ്ലക്സിന്റെ ചുമരുകളെ പ്രകമ്പനം കൊള്ളിച്ചു. ഞാനൊഴിച്ച് എല്ലാവന്റേം മുഖം തൈരു പോലെ വെളുത്തു.\nഒന്നന്തിച്ചു നിന്ന ശേഷം ജോയി ചാത്തുക്കുട്ടി പോലീസിന്റെ അടുത്തേയ്ക്കു ചെന്നു.\n“സാറെ ഞങ്ങള് കുറച്ച് പേര് എന്റെ വീട്ടി പോയിരുന്നു. ഏപ്രില് പൂളൊന്നുമായിരുന്നില്ല സാറെ..കൊച്ചിന്റെ ബര്‍ത്ത്ഡേ...”വിക്കി വിക്കി പാവം ഒപ്പിച്ചു.\n“ങാ..എല്ലാം സ്റ്റേഷനില് വന്നിട്ടു പറയാം. എസ്.ഐ. സാറ് ചെല്ലാന് പറഞ്ഞിട്ടുണ്ട്. ഒരു മണിയ്ക്ക് വന്നേക്കണം” ചാത്തുക്കുട്ടി സാറ് കനത്തില് പറഞ്ഞിട്ട് വന്ന പോലെ അമര്‍ത്തിച്ചവിട്ടി പോയി.\nനിര്‍ജീവമായിരുന്ന കോം‌പ്ലക്സ് എത്രപെട്ടെന്നാണ് ഉണര്‍ന്നത്. ജോയി, സോജന് , ഗ്യാസ്, മോട്ടോര് വൈന്‍ഡിങ്ങ് മുതലാളിമാര് എല്ലാവരും ഒത്തുകൂടി.സുനില് സാറിനെ മുകളില് ഷോപ്പില് നിന്നും ആളയച്ചു വരുത്തി. എല്ലാത്തിന്റേം സ്ഥിതി ഇഞ്ചികടിച്ച മാതിരി. ആര്‍ക്കും കാര്യം തിരിയുന്നില്ല. നമ്മളാരും ഒന്നും ചെയ്തിട്ടില്ലല്ലോ? പിന്നെന്താ കാര്യം?\nഞാനും സഹതാപ പൂര്‍വം ഒപ്പം കൂടി. (ഹായ് ഞാനിതിലില്ലല്ലോ.. എല്ലാവന്റേം മുഖം കാണുമ്പം എന്തൊരു സുഖം!) ടൈമില്ല. ഒരു മണിയ്ക്ക് ചെല്ലാനാണു പറഞ്ഞത്. വേഗം റെഡിയായിയ്ക്കോ!\nസ്റ്റേഷനില് പോകേണ്ടി വരുമെന്നറിഞ്ഞപ്പോള് സുനില് സാറിന്റെയും സോജന്റെയും മുഖം വല്ലാതെ വിളറിയല്ലോ. എന്തോ ഒരു വൈക്ലബ്യം രണ്ടു പേരെയും അലട്ടുന്നതു പോലെ..സുനില് സാറ് എന്തിനോ പോക്കറ്റില് പരതുന്നുണ്ട്. കാശിനാണെന്നു തോന്നുന്നു. ആ കീശയില് കാശുണ്ടാവാറേ ഇല്ലല്ലോ! (ഒക്കെ ഭദ്രമായി മേശയില് പൂട്ടിവയ്ക്കും) ഇനിയിപ്പോ പോലീസിനു കൈക്കൂലി കൊടുക്കാനോ മറ്റോ ആണോ?\nഅധികം താമസിയാതെ ഫൈസല് കോം‌പ്ലക്സിലെ ഏക ടോയിലറ്റിനു മുന്‍പില് ഒരു ക്യൂ പ്രത്യക്ഷമായി. ഉള്ളില് കേറുന്നവനൊക്കെ സാധാരണയിലധികം സമയമെടുക്കുന്നുണ്ടോ?\nഇതിനിടയില് സുനില് സാറും സോജനും എന്തോ കൂടിയാലോചിച്ചെന്നു തോന്നുന്നു; രണ്ടും കൂടി പുറത്തെയ്ക്ക് ധൃതിയില് പോയി. ജോയി ടോയിലറ്റിന്റെ ഊഴം കാത്ത് വിഷണ്ണനായി നടക്കുന്നു. മൂത്രമൊഴിക്കലാണൊ വയറൊഴിയലാണോ അകത്തു നടക്കുന്നത്?\nസമയം പോയിക്കൊണ്ടിരിയ്ക്കുകയാണ്. ഏമാന്റെ ഡെഡ് ലൈന് അടുത്തുവരുന്നു. അന്നേരം സോജനും സുനില് സാറും ഓരോ ചെറിയ പൊതിയുമായി തിരക്കിട്ട് വന്നു. ടോയിലറ്റിലുണ്ടായിരുന്ന ജോയിയെ കതകിനു തട്ടിവിളിച്ച് തെറി പറഞ്ഞ് പുറത്തിറക്കി. ഇനി സമയം വൈകിയതിന്റെ വക പോലീസ് ഇടി മേടിയ്ക്കണ്ട.\nഎതായാലും പാവങ്ങള് അധികം വൈകാതെ ഒരു ഓട്ടോ വിളിച്ച് പോലീസ് സ്റ്റേഷനിലേയ്ക്ക് പാഞ്ഞു പോയി. ഞാന് അവരെ സഹതാപത്തോടെ യാത്രയാക്കി. പോയ് വരൂ നന്‍പര്‍കളെ..വിധിയുണ്ടെങ്കില് ഇനിയും പാക്കലാം!\nഎതാണ്ട് ഒരു മണിയ്ക്കൂറിനകം എല്ലാവരും തിരിച്ചെത്തി; യാതൊരു പരിക്കും ഇല്ലാതെ! ഹാ..എന്തൊരാശ്വാസവും സന്തോഷവുമാണ് എല്ലാത്തിനും. എല്ലുകള്‍ക്കോ പല്ലുകള്‍ക്കോ യാതൊന്നും സംഭവിയ്ക്കാതെ രക്ഷപെട്ടല്ലോ..അല്ലെങ്കിലും അരങ്ങത്തപ്പനും ആലക്കോട് മാതാവിനും നേര്‍ന്നതൊന്നും വൃഥാവിലാവാറില്ലല്ലോ.\nസ്റ്റേഷന് വിശേഷമറിയാന് ഞങ്ങള് (ചങ്ങാതികള് മാത്രം) ഒത്തു കൂടി.\nഏതോ അലമ്പു ടീമുകള് ഇന്നലെ രാത്രി പോലീസ് സ്റ്റേഷന്റെ മുന്‍പിലെത്തിയപ്പോള് അഞ്ചുമിനിട്ടു നിര്‍ത്താതെ കൂവിയത്രെ! ആ സമയങ്ങളില് അതിലെ പോയവരെയെല്ലാം പിറ്റേന്ന് പോലീസ് വിളിപ്പിച്ചു. അക്കൂട്ടത്തില് ഇവരെയും വിളിപ്പിച്ചു എന്നേയുള്ളു. കുഴപ്പക്കാരല്ലന്നു ബോധ്യമായതുകൊണ്ട് വിടുകയും ചെയ്തു.\n“എതായാലും ഈ പോക്കു കൊണ്ടൊരു ഗുണമുണ്ടായി.” സോജന് പറഞ്ഞു.\n“ഇതൊന്നു മാറ്റണമെന്നു കരുതിയിട്ട് കൊറെ നാളായി”\nകക്ഷി ഒരു പൊതി തുറന്നു കാണിച്ചു. കീറിപ്പറിഞ്ഞ ഒരു ജെട്ടി!\n(അമ്പടാ പുതിയതു മേടിയ്ക്കാനായിരുന്നല്ലേ വീരന്മാര് കടയിലേയ്ക്കോടിയത്! അല്ലാ എന്നിട്ടും പഴയതു കളഞ്ഞിട്ടില്ല!)\n“ഓ.. എനിയ്ക്ക് നഷ്ടമാ ഒണ്ടായത്..” സുനില് സാറ് വിഷമത്തോടെ പറഞ്ഞു.\n“എന്തു പറ്റി സാറെ?”\n“യാതൊരു ആവശ്യവുമില്ലാതെയാ ഞാന് പുതിയത് മേടിച്ചേ..മുപ്പത്തഞ്ചു രൂപാ പോയിക്കിട്ടി”\n“നല്ലതൊണ്ടായിരുന്നേ പിന്നെന്തിനാ സാറു പുതിയതു മേടിച്ചേ ?”\n“അതല്ലന്നേ.. ഞാനീ കുന്ത്രാണ്ടം ഉപയോഗിക്കാറേ ഇല്ല!”\nവാല്‍ക്കഷണം:- പോലീസ് സ്റ്റേഷനില് പോയാല് മുണ്ടഴിപ്പിയ്ക്കുമെന്നായിരുന്നു ചങ്ങാതിമാരുടെ ജനറല് നോളജ്. അതു കൊണ്ടാണ് സോജനും സുനില് സാറും അടിയന്തിരമായി മുപ്പത്തഞ്ചു രൂപാ വീതം മുടക്കാന് നിര്‍ബന്ധിതരായത്.\nഇഷ്ടപ്പെട്ടെങ്കില് ഒരു വോട്ട് കുത്തിയേക്ക്.\nPosted by ബിജുകുമാര് alakode at 06:26 14 comments\nLabels: അനുഭവം, ഓര്‍മ്മ, നര്‍മ്മം, ലേഖനം


മൈനാകവും കൂട്ടുകാരും :: Janmabhumi Daily\nSaturday 17 December 2011 6:50 pm IST\nപണ്ട് പണ്ട് പര്‍വതങ്ങള്‍ക്കെല്ലാം ചിറകുണ്ടായിരുന്നു. അവ ആകാശത്ത് തലങ്ങും വിലങ്ങും പറന്നു കളിച്ചു. ക്ഷീണിച്ചപ്പോള് മനുഷ്യന്റെ തലയിലേക്ക് താണിറങ്ങി. ജനത്തിന് നിവൃത്തി കെട്ടു. മഹര്‍ഷിമാര് ദേവേന്ദ്രനെ അഭയം പ്രാപിച്ചു. ദേവേന്ദ്രന് വജ്രായുധം ചുഴറ്റി പര്‍വതങ്ങളെ ആഞ്ഞുവെട്ടി. അവയുടെ ചിറകുകള് തെറിച്ചുവീണു. പക്ഷേ ഒരാള്‍മാത്രം രക്ഷപ്പെട്ടു. ഹിമവാന്റെ മകന് മൈനാകം. ചങ്ങാതിയായ വായുഭഗവാനാണ് പണി പറ്റിച്ചത്. അദ്ദേഹം മൈനാകത്തെ മഹാസമുദ്രത്തിനടിയില് ഒളിപ്പിച്ചു. പിന്നെ ഒരിക്കലും മൈനാകം പുറത്തേക്ക് വന്നിട്ടില്ല-ചിറക് വെട്ടുമെന്ന ഭയം മൂലം.\nചിറക് മുറിഞ്ഞ പര്‍വതങ്ങള് അനങ്ങാനാവാതെ മണ്ണില് കിടന്നു. സ്വയം രക്ഷനേടാനുള്ള അവയുടെ കഴിവ് നഷ്ടപ്പെട്ടു. തങ്ങളെ അഭയം പ്രാപിച്ച സസ്യ-മൃഗാദികളെ രക്ഷിക്കുവാനുള്ള ശക്തിയും കൈമോശം വന്നു. വേട്ടക്കാരും മരംവെട്ടുകാരും പര്‍വതപ്രാന്തങ്ങളില് കയറിയിറങ്ങി. മണ്ണ് മാഫിയ കുന്നിടിച്ച് ലോറികളില് മണ്ണ് കടത്തി. ഖാനി മാഫിയ പര്‍വതങ്ങളുടെ മാറ് പിളര്‍ന്നു. വെടിമരുന്നിന്റെ ഗന്ധം മലമുകളില് പരന്നു. തപോവനങ്ങളുടെ നന്മ കുടിയേറ്റക്കാരുടെ പട്ടയങ്ങള് തിന്നൊടുക്കി. പാവം പര്‍വതങ്ങള്!\nജീവജാലങ്ങളെ രക്ഷിക്കുകയായിരുന്നു പര്‍വതങ്ങളുടെ ധര്‍മം. പക്ഷേ പര്‍വതങ്ങളെ ആര് രക്ഷിക്കും? അതിലേക്ക് ലോകശ്രദ്ധ ക്ഷണിക്കാനാണ് ഐക്യരാഷ്ട്രസഭ ഒരു ദിവസം തന്നെ മാറ്റിവെച്ചത്. അന്തര്‍ദ്ദേശീയ പര്‍വതദിനം. എല്ലാവര്‍ഷവും ഡിസംബര് 11 ന് ഈ ദിനം ആചരിക്കുന്നതിലൂടെ പര്‍വതങ്ങളിലേക്ക് യുഎന് നമ്മുടെ ശ്രദ്ധയെ ക്ഷണിക്കുന്നു. 2003 ലാണ് ദിനാചരണത്തിന്റെ തുടക്കം.\nപര്‍വതങ്ങളുടേയും പര്‍വത വാസികളുടേയും സംരക്ഷണവും സ്ഥായി വികസനവും ലക്ഷ്യം. മലിനീകരണം തടയുന്നതും ജൈവ വൈവിധ്യവും സംരക്ഷിക്കുന്നതും മറ്റൊരു ലക്ഷ്യം.\nചരിത്രാതീതകാലം മുതല് നാം ഭാരതീയര് മലകളെയും വനങ്ങളെയും ആദരിച്ചിരുന്നു. ഹിമവാന് നമുക്ക് ദേവനാണ്. മേഘങ്ങളെ തടഞ്ഞ് മഴ പെയ്യിക്കുന്ന ഗോവര്‍ധന പര്‍വതത്തെ പൂജിക്കണമെന്നാവശ്യപ്പെട്ടത് ഭഗവാന് ശ്രീകൃഷ്ണനാണ്. ലോകനന്മക്കായി ഭാരതത്തിന്റെ തെക്കോട്ട് ഗമിച്ച അഗസ്ത്യ മഹര്‍ഷിക്ക് തലകുനിച്ച് വഴിയൊരുക്കിയത് വിന്ധ്യപര്‍വതം. ദേവലോകത്തുനിന്ന് ഗംഗാനദി പതിച്ചപ്പോള് ശിവന്റെ അളകങ്ങളായി അതിന്റെ ശക്തിയെ കുറച്ചത് ഹിമവല് സാനുക്കളിലെ ദേവദാരു മരക്കാടുകള്. അശോക ചക്രവര്‍ത്തിയുടെ അഞ്ചാം സ്തൂപത്തില് കൊത്തിയ വിളംബരം മറ്റൊരു സാക്ഷ്യം-കൊല്ലാന് പാടില്ലാത്ത മൃഗങ്ങളുടേയും പക്ഷികളുടേയും പട്ടികയാണത്. വനത്തില് തീയിടരുതെന്ന നിര്‍ദ്ദേശവുമുണ്ടതില്!\nആരോഗ്യമുള്ള വന് മലകളും ചേതനയുറ്റ വനങ്ങളും നമ്മുടെ അമൂല്യ സമ്പത്താണ്. ശാന്ത സുന്ദരമായ മാമലകളുടെ മടിത്തട്ടിലാണ് നമ്മുടെ ഇതിഹാസങ്ങള് ജനിച്ചത്; ശാസ്ത്ര തത്വങ്ങള് പിറന്നത്; സംസ്ക്കാരം രൂപപ്പെട്ടത്. ലോക ജനസംഖ്യയുടെ പകുതിയോളം പേര്‍ക്ക് കുടിനീര് നല്‍കുന്നത് വന്‍മലകളില് നിന്നുറവയെടുക്കുന്ന നീര്‍മറികളും നദികളുമാണ്. മലകള് ഔഷധങ്ങളുടെ കലവറയാണ്. പ്രാണവായുവിന്റെ ഈറ്റില്ലമാണ്. ജൈവവൈവിധ്യത്തിന്റെ അക്ഷയ പാത്രമാണ്. സര്‍വോപരി വികസ്വര-അവികസിത രാജ്യങ്ങളില് ശക്തമായ സ്വാധീനം ചെലുത്തുന്ന 'ഹരിത-സമ്പദ് വ്യവസ്ഥ'യുടെ അടിവേരുമാണ്. പര്‍വതവാസികളായ ഗിരിജനങ്ങളെയും ആദിവാസികളെയും ഊട്ടിയുറക്കുന്നതും മാമലകളുടെ ധര്‍മമത്രെ-ഒപ്പം സമസ്ത മനുഷ്യര്‍ക്കും മികച്ച കാലാവസ്ഥയും ജീവിതവും ഒരുക്കിക്കൊടുക്കുന്നതും...\nപര്‍വതങ്ങളുടെ ശക്തി ഇടതൂര്‍ന്ന വനങ്ങളാണ്. വനങ്ങളില്‍ത്തന്നെയുണ്ട് പല വിഭാഗങ്ങള്. കേരളത്തില്‍ത്തന്നെ പര്‍വത ചോല വനങ്ങള്, നിത്യഹരിതവനങ്ങള്, അര്‍ദ്ധനിത്യഹരിത വനങ്ങള്, നനവാര്‍ന്ന ഇലപൊഴിയും വനങ്ങള്, വരണ്ട ഇലപൊഴിയും വനങ്ങള്, പുല്‍മേട് എന്നിങ്ങനെയുള്ള വനവര്‍ഗങ്ങളെ കാണാം. ഇതിനുംപുറമെയാണ് ചതുപ്പുകള്, ചൂരല്‍ക്കാടുകള്, മുളങ്കാടുകള്, നദീതടവനങ്ങള് തുടങ്ങിയവ. അവയോരോന്നും ജീവിക്കുന്നതാവട്ടെ മലയുടെ ഉയരവ്യത്യാസത്തെ അടിസ്ഥാനപ്പെടുത്തിയും. ഇവയിലേതിനെങ്കിലുമുണ്ടാകുന്ന ഭീഷണി പര്‍വതത്തിലെ നേര്‍ത്ത ജൈവ വ്യവസ്ഥയെ തകിടം മറിക്കും. കാലാവസ്ഥയെ പ്രതികൂലമായി ബാധിക്കും.\nമണ്ണെടുപ്പും ഖാനനവും മലകള് നേരിടുന്ന വന് ഭീഷണികള് തന്നെ. അതിനൊപ്പം അശാസ്ത്രീയമായ മലംകൃഷി കൂടി ചേരുമ്പോള് അതിശക്തമായ മണ്ണൊലിപ്പ് ഫലം. പര്‍വതങ്ങളിലെ മേല്‍മണ്ണ് കുത്തിയൊലിച്ചകലുമ്പോള് ജലത്തെ പിടിച്ചുനിറുത്താനുള്ള മലകളുടെ ശേഷി നഷ്ടപ്പെടുന്നു. താഴ്‌വാരത്തിലെത്തുന്ന മണ്ണ് നീര്‍മറികളും മറ്റ് ജലസ്രോതസുകളും മൂടിക്കളയുന്നു. ഈ പ്രക്രിയക്കിടയില് പല സസ്യവര്‍ഗങ്ങളും അന്യംനിന്നുപോവുകയും ചെയ്യും. പര്‍വത പ്രദേശങ്ങളിലെ അനിയന്ത്രിതമായ വാഹനഗതാഗതവും പുകതുപ്പുന്ന ചൂളകളും തടാകങ്ങളിലെ മത്സ്യബന്ധനവുമൊക്കെ പ്രകൃതിയില് ഏല്‍പ്പിക്കുന്ന ക്ഷതങ്ങള് വളരെയാണ്. കള്ളക്കടത്തും തീവ്രവാദവും ഭീകരപ്രവര്‍ത്തനവുമെല്ലാം പര്‍വതപ്രകൃതിയെ അനുനിമിഷം നശിപ്പിക്കുകയാണ്. അപൂര്‍വ വനവിഭവങ്ങളുടെ അപഹരണവും അനധികൃത ഖാനനവും അതിക്രൂരമായ വേട്ടയുമൊക്കെ പ്രോത്സാഹിപ്പിക്കുന്നതില് ഭീകരപ്രവര്‍ത്തനത്തിലുള്ള പങ്കും വിസ്മരിക്കാനാവില്ല. വിനോദ സഞ്ചാരമാണ് മറ്റൊരു വിന. ഉത്തരവാദിത്തമില്ലാത്ത ടൂറിസം പര്‍വതങ്ങളിലെ സൂക്ഷ്മ കാലാവസ്ഥ തകിടം മറിക്കും. മലകളെ മാലിന്യക്കുന്നാക്കി മാറ്റുന്നത് ഇത്തരം ഉത്തരവാദിത്തമില്ലാത്ത ടൂറിസം ഏര്‍പ്പാടുകളത്രെ. നേപ്പാള് എന്ന കൊച്ചു രാജ്യത്ത് പ്രതിവര്‍ഷം 70000 പേരാണ് പര്‍വതാരോഹണത്തിനെത്തുന്നതെന്ന് കണക്കുകള് പറയുന്നു.അവര് ഉപേക്ഷിച്ചുപോകുന്നത് 16 ടണ് മാലിന്യവും. പര്‍വതാരോഹണ ഉപകരണങ്ങള് മുതല് പാറയില് അടിച്ചുകയറ്റുന്ന ആണികള്‍വരെ അതില് ഉള്‍പ്പെടുന്നു. ഏതാണ്ട് 1600 കിലോമീറ്റര് ദൈര്‍ഘ്യമുള്ള പശ്ചിമഘട്ടത്തിലുടനീളം മനുഷ്യന്റെ അക്രമങ്ങള് നടക്കുകയാണ്. ഹിമാചലത്തിലെ ഡൂണ് താഴ്‌വരയില് ചുണ്ണാമ്പു കല്ല് ഖാനനം മലകളിലെ മേല്‍മണ്ണ് മുഴുവന് തൂത്തുമാറ്റിയിരിക്കുന്നു. വനങ്ങളിലുണ്ടാകുന്ന കാട്ടുതീയാണ് പര്‍വതത്തിലെ ജൈവവ്യവസ്ഥ നേരിടുന്ന മറ്റൊരു വെല്ലുവിളി. ഉണങ്ങിയ വിറകിന് വേണ്ടിയോ തെളിഞ്ഞ കൃഷി ഭൂമിക്കുവേണ്ടിയോ മനുഷ്യനുണ്ടാക്കുന്നതാവാമത്. അതുമല്ലെങ്കില് വിനോദയാത്രികരുടെ വിനോദമാവും. വരള്‍ച്ചയും കാട്ടുതീയുടെ കാരണമാവാം.പക്ഷെ കാട്ടുതീ തിന്നുമുടിക്കുന്നത് പര്‍വതത്തിലെ ജീവസമ്പത്തു മാത്രമല്ല. 1998 ല് ബ്രസീലിലുണ്ടായ കാട്ടു തീ മൂന്നുലക്ഷം പേരെയാണ് ഭവനരഹിതരാക്കിയത്. പര്‍വതവാസികളുടെ പരമ്പരാഗത കൃഷി രീതികളും തനത് വിത്തിനങ്ങളും നശിക്കുന്നതിനും കാട്ടു തീ വഴിയൊരുക്കുന്നു. പര്‍വതങ്ങള്‍ക്ക് എവിടെയൊക്കെ ഹാനി സംഭവിച്ചുവോ അവിടെയെല്ലാം പ്രകൃതി ശക്തമായി തിരിച്ചടി നല്‍കിയിട്ടുണ്ടെന്നത് നാം ഓര്‍ക്കണം. പര്‍വത വ്യവസ്ഥയുടെ തകര്‍ച്ച കടുത്ത വരള്‍ച്ച, ക്ഷാമം, ജലദൗര്‍ലഭ്യം, ഇന്ധനക്ഷാമം, വൈദ്യുതി ക്ഷാമം, ഉരുള്‍പൊട്ടല്, ഭൂചലനം തുടങ്ങി എണ്ണിയാലൊടുങ്ങാത്ത ദുരിതങ്ങളാണ് സമ്മാനിക്കുക. അതുകൊണ്ടുതന്നെ അവ ഭദ്രമായി നിലനില്‍ക്കേണ്ടത് മനുഷ്യരാശിയുടെ ആവശ്യമാണ്. അത് മനസ്സിലാക്കേണ്ടത് നാം മനുഷ്യരാണ്. കാരണം പര്‍വതങ്ങള്‍ക്ക് രക്ഷപ്പെടാന് ചിറകുകളില്ല. ശബ്ദിക്കാന് നാവുകളില്ല. സ്വന്തം സുരക്ഷ അവര്‍ക്കജ്ഞാതമാണ്. ജീവി വര്‍ഗത്തിന്റെ നന്മയ്ക്കുവേണ്ടി ജീവിക്കാന് മാത്രമേ അവര്‍ക്കറിയൂ. അവയുടെ മൂകഭാഷ അറിയാന് ജനങ്ങളെ പ്രേരിപ്പിക്കുകയാണ് അന്തര്‍ദ്ദേശീയ പര്‍വത ദിനത്തിന്റെ ലക്ഷ്യം. ഡോ. അനില്‍കുമാര് വടവാതൂര്\nജന്മഭൂമി മെഗാഷോ 'മോഹൻ‌ലാലും കൂട്ടുകാരും@41' ലോഗോ പ്രകാശനം ചെയ്തു\nമോഹന്‍ലാലും കൂട്ടുകാരും@41; ഒരുക്കങ്ങള് പൂര്‍ത്തിയായി 30 മീറ്റര് പടുകൂറ്റന് സ്റ്റേജ് ഉയര്‍ന്നു\nജന്മഭൂമിയുടെ മെഗാ ഇവന്റിന് ദുബായ് ഒരുങ്ങി; ഒരുക്കങ്ങൾ വിലയിരുത്തി മോഹൻ‌ലാൽ, മോഹൻലാലും കൂട്ടുകാരും@41 നാളെ


മകനൊപ്പം അവധിക്കാലം ചിലവിട്ട് ലിസ :: Janmabhumi Daily\nFriday 26 April 2019 1:35 pm IST\nപ്രമുഖ മോഡല് ലിസ ഹെയ്ഡനും മകനൊപ്പം അവധിക്കാലം ചെലവഴിക്കുന്നതിനുള്ള തിരക്കിലാണ.് കുടുംബത്തോടൊപ്പം ചെലവഴിക്കുന്ന ഒാോ നിമഷവും ലിസ ഇന്‍സ്റ്റഗ്രാം തുടങ്ങിയ സമൂഹമാധ്യമങ്ങളില് അപ്പപ്പോള് തന്നെ ആരാധകര്‍ക്കായി പങ്കുവെയ്ക്കാറുമുണ്ട്.\nആരാധകരും ഇതിന് ഏറെ പിന്തുണ നല്‍കുന്നുണ്ട്. ഇത്തവണ മകന് സാക്കിനും കുടുംബത്തോടുമൊപ്പം ്അവധിക്കാലം ബീച്ചില് ചെലവിടുന്നതിന്റെ ദൃശ്യങ്ങളാണ് പങ്കുവെച്ചിരിക്കുന്നത്. ബീച്ചിലെ ആനകള്‍ക്കൊപ്പം സാക്ക് കളിക്കുന്നതിന്റേയും ഭക്ഷണം നല്‍കുന്നതിന്റേയും ചിത്രമാണ് സമൂഹമാധ്യമങ്ങളില് ഇപ്പോള് വൈറലായിരിക്കുന്നത്. നിരവധ)ി ആരാധകരാണ് ഈ ചിത്രങ്ങള് ഷെയര് ചെയ്തിരിക്കുന്നത്.\nഈ അവധിക്കാലം ആധിക്കാലമായില്ല\nഓര്‍മ്മയില് ഒരു അവധിക്കാലം


400ല് നിന്ന് രണ്ടിലേക്ക്! ഓൺലൈൻ ഫുഡ് ഡെലിവറി രംഗം വമ്പൻമാർ കൈയ്യടക്കുമോ?\n|8 Jun 2019 7:30 AM GMT\nഇഷ്ട റെസ്‌റ്റോറന്റ് തേടി പോകണ്ട. അവിടെ മെനു കാര്‍ഡ് നോക്കി ഭക്ഷണം ഓര്‍ഡര് ചെയ്ത് കാത്തിരുന്ന് സമയം കളയണ്ട. സ്വന്തം സ്മാര്‍ട്ട് ഫോണിലെ മൊബീല് ആപ്പ് മതി ഇഷ്ട ഭക്ഷണം നമ്മളെ തേടിയെത്താന്. കഴിഞ്ഞ ഏതാനും\nവര്‍ഷങ്ങളായി ഓണ്‍ലൈന് ഫുഡ് ഡെലിവറി കമ്പനികള് കൊണ്ടുവന്ന വിപ്ലവമാണിത്.\nരാജ്യത്തെ പ്രമുഖ പട്ടണങ്ങളില് ആദ്യഘട്ടത്തില് ചുവടുറപ്പിച്ച ഈ ബിസിനസ് ഇന്ന് കേരളത്തിലെ ചെറു പട്ടണങ്ങളിലേക്ക് വരെ വ്യാപിച്ചിരിക്കുന്നു. ഫുഡ് ഡെലിവറി രംഗം ഒട്ടനവധി പേര്‍ക്ക് തൊഴിലവസരങ്ങള് തുറന്നപ്പോള് റെസ്‌റ്റോറന്റുകള്‍ക്ക് കച്ചവടം കൂട്ടാനും ഇത് ഉപകരിച്ചു.\nഊബര് ഈറ്റ്‌സ്, സ്വിഗ്ഗി, സൊമാറ്റോ തുടങ്ങി ദേശീയതലത്തിലെ പ്രമുഖ ഫുഡ് ടെക് കമ്പനികളും പ്രാദേശികതലത്തിലുള്ള കമ്പനികളും ഇന്ന് കേരളത്തിലെ ഓണ്‍ലൈന് ഫുഡ് ഡെലിവറി രംഗത്തുണ്ട്. പക്ഷേ മത്സരം കടുത്തപ്പോള് വിപണിയില് വമ്പന്മാര് മാത്രം ചുവടുറപ്പിക്കുന്ന കാഴ്ചയാണിപ്പോഴുള്ളത്.\nകുതിച്ചു മുന്നേറി സൊമാറ്റോ, സ്വിഗ്ഗി\nപ്രമുഖ പത്രങ്ങളുടെ വാണ്ടഡ് കോളങ്ങളിലും വാട്‌സാപ്പുകളിലും ഇപ്പോള് കാണാം ഫുഡ് ഡെലിവറി രംഗത്തേക്ക് ആളുകളെ ക്ഷണിച്ചുകൊണ്ടുള്ള പരസ്യങ്ങള്. സംസ്ഥാനത്തെ പ്രമുഖ നഗരങ്ങള്‍ക്ക് പുറമേ മുന്‍നിര പട്ടണങ്ങളിലേക്ക് വരെ സൊമാറ്റയും സ്വിഗ്ഗിയും അതിവേഗം കടന്നെത്തുമ്പോള് ഊബര് ഈറ്റ്‌സിന്റെ യാത്ര\nസംസ്ഥാനത്തിന്റെ എല്ലാ ഭാഗത്തേക്കും ഓണ്‍ലൈന് ഫുഡ് ഡെലിവറി പ്ലാറ്റ്‌ഫോമുകള് പ്രവര്‍ത്തനം വ്യാപിപ്പിക്കുമ്പോഴും കൊച്ചി നഗരത്തിലേക്കാണ് ഈ രംഗത്തെ കൂടുതല് തൊഴില് അന്വേഷകരും ഇപ്പോള് ചേക്കേറുന്നത്. സമീപഭാവിയില് തന്നെ ആ പ്രവണത മാറിമറിഞ്ഞേക്കാം. എന്തായിരിക്കും ഓണ്‍ലൈന് ഫുഡ് ഡെലിവറി രംഗത്ത് ഇനി വരുന്ന മാറ്റങ്ങള്? ഇതിന് ദേശീയ - രാജ്യാന്തര തലത്തിലെ പ്രവണതകള് പരിശോധിച്ച് മാത്രമേ ഉത്തരം കണ്ടെത്താനാകൂ.\nഎവിടെയും എന്നപോലെ ഇന്ത്യയിലെ ഓണ്‍ലൈന് ഫുഡ് ഡെലിവറി അങ്കത്തട്ടില് എതിരാളികള് രണ്ടുപേര് മാത്രമായി ഒതുങ്ങാനാണ് സാധ്യത. സ്ഥിതിഗതികള് വിരല് ചൂണ്ടുന്നതും അതിലേക്കാണ്.\n400ല് നിന്ന് രണ്ടിലേക്ക്!\n2016ല് ബ്ലൂംബെര്‍ഗ് പ്രസിദ്ധീകരിച്ച റിപ്പോര്‍ട്ടില് 2013-2016 കാലയളവില് 400 ഓളം ഫുഡ് ഡെലിവറി ആപ്പുകളാണ് ഉദയം കൊണ്ടത്. കേരളത്തിലും പ്രാദേശികമായി, മികച്ച പ്ലാറ്റ്‌ഫോമില് ഫുഡ് ഡെലിവറി ആപ്പുകള് തുടക്കമിട്ടതും ഇതേ കാലത്തൊക്കെ തന്നെ.\nഎന്നാല് ഇപ്പോള് ഇവയില് പലതും അടച്ചുപൂട്ടിയിരിക്കുന്നു. മറ്റ് കുറേപേരെ വന്‍കിടക്കാര് ഏറ്റെടുക്കുകയും ചെയ്തു. ഇതില് രണ്ടിലും പെടാതെ നില്‍ക്കുന്ന ചിലത് പിടിച്ചുനില്‍ക്കാനുള്ള തത്രപ്പാടിലും. രാജ്യാന്തരതലത്തിലെ ഒരു പ്രമുഖ റിസര്‍ച്ച് ഏജന്‍സിയുടെ കണക്ക് പ്രകാരം 2017ല് രാജ്യത്തെ ഓണ്‍ലൈന് ഫുഡ് ഡെലിവറി വിപണിയുടെ വലുപ്പം 4,558 കോടി രൂപയാണ്.\n2018-2023 കാലയളവില് ഈ വിപണി 38.08 ശതമാനം എന്ന നിരക്കില് വാര്‍ഷിക വളര്‍ച്ച നേടുമെന്നും റിപ്പോര്‍ട്ട് സൂചന നല്‍കുന്നു. അതിവേഗം വളരുന്ന ഈ വിപണിയില് എത്ര പേര്‍ക്ക് സ്വന്തം ഇടം കണ്ടെത്താന് പറ്റും? പരമാവധി രണ്ടോ മൂന്നോ കമ്പനികള്‍ക്കേ അതിന് സാധിക്കൂവെന്ന് വിദഗ്ധര് ചൂണ്ടിക്കാട്ടുന്നു. ചൈന തന്നെയാണ് ഇക്കാര്യത്തില് ഇന്ത്യയ്ക്ക് മുന്നിലെ ഉദാഹരണം. ചൈനയിലെ ഓണ്‍ലൈന് ഫുഡ് ഡെലിവറി വിപണി വലുപ്പം 35 ബില്യണ് ഡോളറാണ്.\nപക്ഷേ അവിടെ മത്സരം രണ്ടുപേര് തമ്മില് മാത്രം. ആലിബാബ ഗ്രൂപ്പ് ഹോള്‍ഡിംഗ് ലിമിറ്റഡും ങലശൗേമി മാണ് അവിടെ എതിരാളികള്.\nഇതിനു പിന്നിലെ കാരണം ലളിതമാണെന്ന് വിദഗ്ധര് പറയുന്നു. ഫുഡ് ഡെലിവറി ബിസിനസ് ലാഭകരമാകണമെങ്കില് അതി വിശാലമായ വിപണി വേണം. പരിധിയില്ലാതെ വളരാന് സാധിക്കാത്ത ചെറുകമ്പനികള് ഈ മത്സരത്തിനിടെ മരിച്ചുവീഴും. രാജ്യാന്തരതലത്തില് കാണുന്ന അതേ പ്രവണത തന്നെയാണ് ഇന്ത്യയിലും ഇപ്പോഴുള്ളത്.\nസ്വിഗ്ഗിയും സൊമാറ്റോയും കുതിച്ചു മുന്നേറുമ്പോള് ഊബര് ഈറ്റ്‌സും ഫുഡ്പാണ്ടയും കിതയ്ക്കുന്നു. ഊബര് ഈറ്റ്‌സിനെ വിറ്റൊഴിയാനാണ് മാതൃകമ്പനി ഇന്ത്യയില് ശ്രമിക്കുന്നത്. പല കൈകള് മറിഞ്ഞ് തങ്ങളുടെ ഭാഗമായി മാറിയ ഫുഡ്\nപാണ്ടയോട് ഒലയ്ക്ക് ഇപ്പോള് പഴയ താല്‍പ്പര്യവുമില്ല.\nകേരളത്തിലെ വിപണി പ്രവണതയും സമാനമാണ്. സ്വിഗ്ഗിയും സൊമാറ്റയും ജീവനക്കാരെയും റെസ്റ്റൊറന്റുകളെയും കൂട്ടി ചേര്‍ക്കാനും പുതിയ പട്ടണങ്ങളിലേക്ക് എത്താനും തിടുക്കം കാണിക്കുമ്പോള് ഊബര് ഈറ്റ്‌സിന്റെ പ്രവര്‍ത്തനം അത്രമാത്രം തീവ്രമല്ല.\nസ്വിഗ്ഗിയും സൊമാറ്റയും രാജ്യം മുഴുവന് പടരുമ്പോള് അവരുടെ വിപുലീകരണ പ്രവര്‍ത്തനങ്ങള്‍ക്കായി ഫണ്ട് ഒഴുക്കികൊണ്ട് നിക്ഷേപകരും രംഗത്തുണ്ട്. 2018ല് മാത്രം സ്വിഗ്ഗി 1.31 ബില്യണ് ഡോളര് നിക്ഷേപം നേടിയെടുത്തപ്പോള് സൊമാറ്റോ 410 മില്യണ് ഡോളര് ഫണ്ട് കരസ്ഥമാക്കി.\nചെറു പട്ടണങ്ങളിലേക്ക് ഈ കമ്പനികള് പോകുമ്പോള് നിക്ഷേപകര് കൂടുതല് താല്‍പ്പര്യത്തോടെ ഫണ്ടിംഗ് നടത്തുന്നതാണ് മറ്റൊരു പ്രവണത. കൊച്ചുപട്ടണങ്ങളിലെ ഡെലിവറി ചാര്‍ജ് കുറവായിരിക്കും. അതുകൊണ്ടു തന്നെ അതിവേഗം ആ മേഖലകളില് ബിസിനസ് ലാഭകരമാക്കാനും സാധിക്കും. ഇതാണ് നിക്ഷേപകരെ ആകര്‍ഷിക്കുന്ന ഒരു ഘടകം.\nഅങ്കത്തട്ടില് എതിരാളികള് രണ്ടായി ചുരുങ്ങുമ്പോഴും സ്വിഗ്ഗിയും സൊമാറ്റോയും നിലവിലെ വിജയ മോഡലില് മാത്രം ഒതുങ്ങിക്കൂടുന്നുമില്ല. അനുദിനം ഇന്നവേഷനുകളാണ്. കോളെജ് കാംപസുകളില് തരംഗമാകാന് സ്വിഗ്ഗി അവതരിപ്പിച്ചിരിക്കുന്ന ലോഞ്ച് പാഡ് പ്രോഗ്രാം തന്നെ ഉദാഹരണം. ഇതിനു പുറമേ ക്ലൗഡ് കിച്ചണ്, സ്വിഗ്ഗി സ്റ്റോര് എന്നിവയെല്ലാം കൂടെയുണ്ട്.\nസൊമാറ്റോ അല്‍പ്പം കൂടി വൈവിധ്യമാര്‍ന്ന സേവനങ്ങള് നല്‍കുന്നുണ്ട്. ഉപഭോക്താക്കള്‍ക്ക് തെരഞ്ഞെടുത്ത റെസ്റ്റൊറന്റുകളില് നിന്ന് നിശ്ചിത കാലയളവി\nലേക്കുള്ള ഫീസ് നല്‍കി ഭക്ഷണപാനീയങ്ങള് ആസ്വദിക്കാന് പറ്റുന്ന സൊമാറ്റ ഗോള്‍ഡ് എന്ന പദ്ധതി ഒരു ഉദാഹരണം. ഭക്ഷണവുമായി ബന്ധപ്പെട്ട എല്ലാ മേഖലയി\nലും സാന്നിധ്യം അറിയിക്കാന് സൊമാറ്റോ ശ്രമിക്കുമ്പോള് സ്വിഗ്ഗി ലോജിറ്റിക്‌സിലും ഡെലിവറിയിലും ശക്തി കൂട്ടുകയാണ്.\nഇവര് തമ്മിലുള്ള നേരിട്ടുള്ള പോരാട്ടമായി ഇന്ത്യന് ഓണ്‍ലൈന് ഫുഡ് ഡെലിവറി വിപണി മാറുമ്പോഴും ഇവരില് ഒരാളെ മറ്റൊരാള് ഭക്ഷിക്കുന്ന സാഹചര്യം വരില്ലെന്നാണ് വിദഗ്ധരുടെ നിഗമനം. കാരണം അത്ര വിശാലമാണ് ഇന്ത്യന് വിപണി. ഇന്ത്യയുടെ മൊത്തം ഭക്ഷ്യ വിപണിയുടെ വെറും മൂന്ന് ശതമാനം മാത്രമാണ് ഓണ്‍ലൈന് ഡെലിവറികളുടെ കൈവശമുള്ളത്. ചൈനയില് ഇത് 14 ശതമാനമാണ്.\nസ്വിഗ്ഗിയും സൊമാറ്റയും വരുമാന വര്‍ധന നേടുന്നുണ്ടെങ്കിലും ഇരുവരും ഇതുവരെ ലാഭം നേടിയിട്ടില്ല. ഇനിയും എത്രമാത്രം പണം ഇവര് ചെലവിടും? എത്രകാലം ഇവരിലേക്ക് ഫണ്ട് ഒഴുകി വരും എന്നതാണ് പ്രധാനം. സ്വിഗ്ഗിയുടെ നഷ്ടം 2018 മാര്‍ച്ചില് 397 കോടി രൂപയായിരുന്നു. തൊട്ടു മുന്‍വര്‍ഷത്തെ നഷ്ടമായ 205 കോടി\nരൂപയുടെ ഏകദേശം ഇരട്ടി! ഇതേ കാലയളവില് വരുമാനം മൂന്നു മടങ്ങ് വര്‍ധിച്ച് 468 കോടിയായി.\nഅതേസമയം ഇതേ കാലയളവില് നഷ്ടം ഗണ്യമായി കുറയ്ക്കാന് സൊമാറ്റോയ്ക്ക് സാധിച്ചു. പക്ഷേ 2019 മാര്‍ച്ചിലെ ഫലം പ്രകാരം സൊമാറ്റോയുടെ നഷ്ടം 294 മില്യണ് ഡോളറാണ്. വരുമാനം 206 മില്യണ് ഡോളറും. ഇക്കാലയളവിലെ സ്വിഗ്ഗിയുടെ റിസള്‍ട്ട് പുറത്തുവിട്ടിട്ടില്ല.\nപുതിയ ഉപഭോക്താക്കളെ കൂട്ടിച്ചേര്‍ക്കുന്നതിനാണ് പണം വെള്ളം പോലെ കമ്പനികള് ഒഴുക്കുന്നത്. അത്രമാത്രം ഡിസ്‌കൗണ്ടുകളും കാഷ് ബാക്കുകള് കമ്പനി\nകള് മത്സരിച്ച് നല്‍കുന്നു. ഇത് ബിസിനസ് വളര്‍ച്ചയ്ക്ക് വേണ്ട സുസ്ഥിരമായ കീഴ്‌വഴക്കമല്ല. മികച്ച ബിസിനസ് തന്ത്രവുമല്ല. ഉപഭോക്താക്കളില് പുതിയ ശീലങ്ങള് വേരുറയ്ക്കുന്നതോടെ കമ്പനികള് ഇത്തരം ഇളവുകള് ഘട്ടം ഘട്ടമായി പിന്\nഅതുപോലെ തന്നെ സാമ്പത്തിക പ്രതിസന്ധി നിലവിലുള്ളതിനേക്കാള് തീവ്രമായാല് ജനങ്ങള് മൊബീല് ആപ്പ് വഴിയുള്ള ഓര്‍ഡറുകളും കുറയ്ക്കാന് സാധ്യതയുണ്ട്. ഒരേസമയം വലിയ സാധ്യതകളുടെയും അതിനേക്കാള് വലിയ വെല്ലുവിളികളുടെയും നടുക്കാണ് ഓണ്‍ലൈന് ഫുഡ് ഡെലിവറി മേഖല.\nസൈക്കിളില് ഭക്ഷണമെത്തും, ഇന്‍ഡോര് ഉറങ്ങുന്നില്ല!\nഭക്ഷണക്കാര്യത്തിലെ രസകരമായ ചില കാര്യങ്ങള് പുറത്തുകാട്ടുന്ന ഒരു സര്‍വേ ഫലം അടുത്തിടെ സൊമാറ്റോ പുറത്തുവിട്ടിരുന്നു. അതിലെ ചില വസ്തുതകളിതാ.\nരാജ്യത്ത് അര്‍ധരാത്രി ഏറ്റവും അധികം ഓണ് ലൈന് ഫുഡ് ഡെലിവറി ഓര്‍ഡറുകള് ലഭിക്കുന്നത് ഇന്‍ഡോറില് നിന്ന്.\nഏറ്റവുമധികം പ്രഭാത ഭക്ഷണ ഓര്‍ഡര് ആന്ധ്രയിലെ വിജയവാഡയില്\nഏറ്റവും ഉയര്‍ന്ന ബില് തുക വരുന്നത് ഊട്ടിയില് നിന്നും മധുരയില് നിന്നും\nഏറ്റവും കൂടുതല് പേര് ഓര്‍ഡര് ചെയ്യുന്നത് ചിക്കന് ബിരിയാണി\nബൈക്കുകളേക്കാള് കൂടുതല് സൈക്കിളുകള് ഫുഡ് ഡെലിവറി ചെയ്യുന്ന പട്ടണം ഇന്ത്യയിലുണ്ട്, ബിഹാറിലെ ഗയ. ഇവിടെ സൊമാറ്റോയ്ക്ക് കൂടുതല് സൈക്കിളുകളാണുള്ളത്.\nswiggy Uber eats zomato


2013ലെ ടോപ്5സ്മാര്‍ട്ട്‌ഫോണുകള് | Keralabhooshanam.com | Breaking News, Latest News, Kerala, India and World news\n2013ലെ ടോപ്5സ്മാര്‍ട്ട്‌ഫോണുകള്\nBy KB KTYM on 28/12/2013 Comments Off on 2013ലെ ടോപ്5സ്മാര്‍ട്ട്‌ഫോണുകള്\nതിരക്കു പിടിച്ചതും പുരോഗമനചിന്താഗതിക്കാരുമായ മനുഷ്യര്‍ക്കിടയില് സ്മാര്‍ട്ട് ഫോണുകള് പണ്ടേ സ്മാര്‍ട്ടായി കഴിഞ്ഞു. ദിവസം ചെല്ലുന്തോറും സ്മാര്‍ട്ട്‌ഫോണുകളുടെ വില്‍പനയും ഏറി വരികയാണ്. ഇതിന് കാരണം അവയ്ക്കുളള ജനപ്രീതി തന്നെ അടുത്ത രണ്ടുവര്‍ഷത്തിനുള്ളില് സ്മാര്‍ട്ട് ഫോണുകള് ഉപയോഗിക്കുന്നവരുടെ എണ്ണം ഇപ്പോഴേത്തേതിനേക്കാള് അഞ്ചിരട്ടയിലേറെയായി ഉയരുമെന്നാണ് സൂചന. 2013ല് നിരവധി പുതുമയുളള മോഡലുകളാണ് പുറത്തിറങ്ങിയത്. 2014 കാത്തിരിക്കുന്നത് പുതുമയുളള മോഡലുകള്‍ക്ക് വേണ്ടിയാണ്. ഇവയില് ഏറ്റവും മികച്ചത് ഏതെന്ന് നോക്കാം…\n1, സാംസങ്ങ് ഗ്യാലക്‌സി നോട്ട് 3\nസാംസങ്ങിന്റെ നോട്ട് പരമ്പരയിലെ ഏറ്റവും മികച്ച മോഡലാണിത്. 49900 രൂപയാണ് വില. പുതുമയാര്‍ന്ന ഒട്ടനവധി സവിശേഷതകളുമായാണ് ഗ്യാലക്‌സി നോട്ട്3പുറത്തിറങ്ങിയത്. 5.7 ഇഞ്ച് ഡിസ്‌പ്ലേ, 1.9 ജിഗാഹെര്‍ട്‌സ് പ്രോസസര്,3ജിബി റാം, 4.3 ആന്‍ഡ്രോയ്ഡ് ഒ എസ്, 13 എംപി ക്യാമറ, 32 ജിബി സ്‌റ്റോറേജ്. എഫ് എം റേഡിയോ, 4കെ വീഡിയോ റെക്കോര്‍ഡിംഗ് ഇല്ലായ്മ, വിലക്കൂടുതല്, വെളിച്ചക്കുറവില് പകര്‍ത്തുന്ന ചിത്രങ്ങളുടെ നിലവാരക്കുറവ് എന്നിവ ന്യൂനതയാണ്.\n2, എച്ച്ടിസി വണ്\nസ്മാര്‍ട്ട്‌ഫോണ് ശ്രേണിയിലെ രണ്ടാമനാണ് എച്ച്ടിസി വണ്. 2013ലെ മുഖ്യമോഡലായ വണ് പ്രവര്‍ത്തനക്ഷമതയിലും രൂപകല്‍പനയിലും ഏറെ മുന്നിലാണ്. 4.7 ഇഞ്ച് ഡിസ്‌പ്ലേ, 1.7 ജിഗാഹെര്‍ട്‌സ് പ്രോസസര്, 4.1 ആന്‍ഡ്രോയ്ഡ്,2ജിബി റാം, 4അള്‍ട്രാ പിക്‌സല്, 32 ജിബി സ്‌റ്റോറേജ് എന്നീ പ്രധാന സവിശേഷതകളുള്ള എച്ച് ടി സി വണ്ണിന് 42900 രൂപയാണ് വില. പവര് ബട്ടണിന്റെ സ്ഥാനം, ക്യാമറയുടെ നിലവാരക്കുറവ് എന്നിവ ന്യൂനതയാണ്.\n3, ആപ്പിള് ഐഫോണ്5എസ്\nസ്മാര്‍ട്ട്‌ഫോണ് പ്രേമികള് ഏറെ കാത്തിരുന്ന മോഡലാണ് ആപ്പിള് ഐഫോണ് 5എസ്. ഫിംഗര്‍പ്രിന്റര് സ്‌കാന്നര്, 64ബിറ്റ് സ്‌കാന്നര് തുടങ്ങിയ പുതുമയാര്‍ന്ന ഒട്ടനവധി സവിശേഷതകളുമായാണ് ഐഫോണ്5എസ് അവതരിപ്പിച്ചത്.\n4, സാംസങ്ങ് ഗ്യാലക്‌സി എസ്4\nലോകത്തിലെ ഏറ്റവും വലിയ സ്മാര്‍ട്ട്‌ഫോണ് നിര്‍മ്മാതാക്കളായ സാംസങ്ങിന്റെ 2013ലെ മുഖ്യമോഡലാണ് ഗ്യാലക്‌സി എസ്4.5ഇഞ്ച് ഡിസ്‌പ്ലേ, 1.6 ജിഗാഹെര്‍ട്‌സ്, ആന്‍ഡ്രോയ്ഡ് ഒ എസ്, 16 ജിബി സ്‌റ്റോറേജ്,2ജിബി റാം, 13 എംപി ക്യാമറ എന്നീ സവിശേഷതകളുള്ള ഗ്യാലക്‌സി എസ്4ന് 41500 രൂപയാണ് വില. പുതുമയില്ലാത്ത രൂപകല്‍പന, വെളിച്ചക്കുറവില് ക്യാമറയുടെ നിലവാരക്കുറവ്, എഫ്എം റേഡിയോ എന്നിവയാണ് ഗ്യാലക്‌സി എസ്4ന്റെ ന്യൂനതയാണ്.\n5, നോകിയ ലൂമിയ 1520\nനോകിയയുടെ ആദ്യ ഫാബ്ലറ്റ് വിഭാഗത്തിലുള്ള മോഡലാണ് ലൂമിയ 1520. ആറ് ഇഞ്ച് ഫുള് എച്ച്ഡി ഡിസ്‌പ്ലേ, ക്വാഡ് കോര് സ്‌നാപ്പ് ഡ്രാഗണ് 800 പ്രോസസറില് ആദ്യമായി വിന്‍ഡോസ് 8 ഒ എസ് ഉപയോഗിക്കുന്ന സ്മാര്‍്ട്ടഫോണും ഇതാണ്.\napple iphone 5s, htc one, nokia lumia 1520, samsung galaxy note3, Samsung galaxy s4, smart phones 2013\n2013ലെ ടോപ്5സ്മാര്‍ട്ട്‌ഫോണുകള് added by on 28/12/2013


Malayalam News - 'നിയമനങ്ങൾക്കുവേണ്ടി വാങ്ങിയ 1600 കോടി രൂപ കാണാനില്ല'; വെള്ളാപ്പള്ളി നടേശൻ പണം തട്ടിയെന്ന് ടി പി സെൻകുമാർ | tp senkumar against sndp general secretary vellappally natesan | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\n'നിയമനങ്ങൾക്കുവേണ്ടി വാങ്ങിയ 1600 കോടി രൂപ കാണാനില്ല'; വെള്ളാപ്പള്ളി നടേശൻ പണം തട്ടിയെന്ന് ടി പി സെൻകുമാർ\nഒരു പൈസയും അധികമായി ഉണ്ടാക്കരുതെന്നാണ് ഗുരു പറഞ്ഞത്. അതിൽനിന്ന് 150 ഡിഗ്രി മാറിയാണ് എസ്എൻഡിപി സഞ്ചരിക്കുന്നത്. തെരഞ്ഞെടുപ്പ് പ്രക്രിയ അട്ടിമറിച്ചു. എസ്എൻഡിപിയുടെ 1000 ശാഖകൾ വ്യാജമാണ്. 200 അംഗങ്ങൾക്ക് ഒരു പ്രതിനിധിയെന്നാണ് കണക്ക്. അംഗങ്ങളുടെ വോട്ടു നോക്കിയാൽ സമുദായ ജനസംഖ്യയേക്കാൾ കാണും. കള്ളവോട്ടാണ് കാരണം. മലബാർ മേഖലയിലാണ് കള്ളവോട്ട് കൂടുതൽ. ഇതിന്റെ രേഖകൾ ശേഖരിച്ചു വരികയാണ് - സെൻകുമാർ പറഞ്ഞു.\nNews18 Malayalam | January 16, 2020, 2:06 PM IST\nതിരുവനന്തപുരം: എസ്എൻഡിപി യോഗത്തിൽനിന്ന് ജനറൽ സെക്രട്ടറി വെള്ളാപ്പള്ളി നടേശൻ പണം തട്ടിയെന്ന ആരോപണവുമായി മുൻ ഡിജിപി ടി പി സെൻകുമാർ. എസ്എൻ മാനേജ്മെന്റിനു കീഴിലുള്ള സ്കൂൾ, കോളജ് അഡ്മിഷനും നിയമനങ്ങൾക്കുമായി വാങ്ങിയ 1600 കോടി രൂപ കാണാതായിട്ടുണ്ടെന്നും സെൻകുമാർ തിരുവനന്തപുരത്ത് വാർത്താസമ്മേളനത്തിൽ ആരോപിച്ചു. എസ്എൻ ട്രസ്റ്റിന്റെ പണമിടപാടുകളെക്കുറിച്ച് ആദായനികുതി വകുപ്പ് അന്വേഷിക്കണമെന്നും അദ്ദേഹം ആവശ്യപ്പെട്ടു.\nജനാധിപത്യരീതിയിലേക്ക് എസ്എൻഡിപി യോഗം വരണം. പുതിയ സംവിധാനം വേണം. ആരും രണ്ടു തവണയിൽ കൂടുതൽ എസ്എൻഡിപി നേതൃസ്ഥാനത്ത് ഉണ്ടാകരുത്. നേതൃസ്ഥാനത്തുള്ളവരുടെ കുടുംബാംഗങ്ങൾക്ക് ചുമതലകൾ നൽകരുത്. സ്കൂളുകളിലും കോളജുകളിലും കുട്ടികൾക്ക് സൗജന്യമായി പ്രവേശം നൽകണം. മെറിറ്റ് അടിസ്ഥാനത്തിലായിരിക്കണം നിയമനം. എസ്എൻ കോളജുകളുടെ അവസ്ഥ വളരെ മോശമാണ്. അറ്റകുറ്റപ്പണികൾക്ക് പണം ചെലവഴിക്കുന്നില്ല- സെൻകുമാർ കൂട്ടിച്ചേർത്തു..\nആ പണം എവിടെ പോയെന്ന് അന്വേഷിക്കണം. ശിവഗിരി തീർഥാടനത്തിനു 100 രൂപവീതം എസ്എൻഡിപി പിരിക്കുന്നു. ആ പണത്തിന്റെ ബാക്കി എവിടെയെന്നും അന്വേഷിക്കണം. കേരളത്തിൽ ആദ്യം ഉണ്ടായ നവോത്ഥാന പ്രസ്ഥാനമാണ് എസ്എൻഡിപി. അത് ഒരു കുടുംബത്തിനു മാത്രമാകരുത്. ഞാൻ രാജാവ് എന്റെ മകൻ രാജകുമാരൻ എന്ന കാഴ്ചപ്പാട് ശരിയല്ല. സ്വതന്ത്രമായി തിരഞ്ഞെടുപ്പ് നടത്താൻ വെള്ളാപ്പള്ളി തയാറാകണം. അതുവരെ അദ്ദേഹം തൽസ്ഥാനത്തുനിന്നു മാറിനിൽക്കണം. സുതാര്യമായി തിരഞ്ഞെടുപ്പു നടത്തി ജയിച്ചാൽ വെള്ളാപ്പള്ളിക്ക് തുടരാൻ കഴിയുമെന്നും സെൻകുമാർ പറഞ്ഞു. സമ്പത്തിന് അതീതമായി ഒന്നും ഇല്ലെന്നു വിശ്വസിക്കുന്നയാളാണു വെള്ളാപ്പള്ളി നടേശനും കുടുംബവുമെന്നു സുഭാഷ് വാസു ആരോപിച്ചു.\nഎം സി ജോസഫൈന്റെ പരാമര്‍ശത്തില് സിപിഎം നേതൃത്വത്തിന് അതൃപ്തി; സിപിഎം സംസ്ഥാന സെക്രട്ടറിയേറ്റ് ചര്‍ച്ച ചെയ്യും


വയനാട്ടിലെ ചേകാടിയിലുണ്ട് 300 വര്‍ഷം പഴക്കമുള്ളൊരു വീട്; ഉമിയിട്ട് മണ്ണ് കുഴച്ച് ചുമര് തേച്ച, വൈക്കോല് മേഞ്ഞ വീട്... കാണാനെത്തുന്നത് നിരവധി പേര്!! | 300 years old house at Wayanad - Malayalam Oneindia\nUpdated: Wed, May 22, 2019, 18:00 [IST]\nപുല്‍പ്പള്ളി: വനഗ്രാമമായ ചേകാടിയില് 300 വര്‍ഷത്തോളം പഴക്കമുള്ളൊരു വീടുണ്ട്. പുല്‍പ്പള്ളി ചേകാടി കവിക്കല് രാജഗോപാലന്റെ വീട്. നൂറ്റാണ്ടുകള്‍ക്ക് മുമ്പ് വാളില്ലാത്ത സമയത്ത് ചെത്തിമിനുക്കിയ രീതിയിലാണ് ഈ വീടിന്റെ മച്ചിന്‍പുറം. ഉമിയിട്ട് മണ്ണ് കുഴച്ചാണ് ചുമര് തേച്ചിരിക്കുന്നത്. മേല്‍ക്കൂരയാവട്ടെ മുളകൊണ്ട് മാത്രമാണ് നിര്‍മ്മിച്ചിട്ടുള്ളത്.\nപഴയകാല വയനാട്ടിലെ വീടുകളെ അനുസ്മരിപ്പിക്കും വിധം ഇപ്പോഴും വീട് മേഞ്ഞിരിക്കുന്നത് വൈക്കോല് കൊണ്ടാണ്. ചേകാടിയില് ഇപ്പോഴും വൈക്കോല് മേഞ്ഞ മറ്റുവീടുകളുണ്ട്. എന്നാല് വീടിന്റെ നിര്‍മ്മാണരീതിയും, പഴക്കവുമാണ് രാജഗോപാലിന്റെ വീടിനെ വ്യത്യസ്തമാക്കുന്നത്. കര്‍ണാടയില് നിന്നും നൂറ്റാണ്ടുകള്‍ക്ക് മുമ്പ് കുടിയേറി പാര്‍ത്തവരാണ് രാജഗോപാലിന്റെ പൂര്‍വീകര്.\n300 വര്‍ഷം പഴക്കമുള്ള ചേകാടിയിലെ രാജഗോപാലന്റെ വീട്\nആറ് തലമുറകളായി ഈ വീട് സംരക്ഷിച്ചുവരികയാണ് രാജഗോപാലന് പറയുന്നു. വീട് അതേ പോലെ നിലനിര്‍ത്തിക്കൊണ്ടുപോകാന് ഏറെ പ്രയാസമാണെന്നാണ് രാജഗോപാലന്റെ പക്ഷം. പത്ത് വര്‍ഷത്തിനിടയില് മേല്‍ക്കൂര മാറ്റി വൈക്കോല് മേയണം. ആറ് പേര് പത്ത് ദിവസം ജോലി ചെയ്താലാണ് മേല്‍ക്കൂര മാറ്റാനാവുക. വൈക്കോലിന് വില കൂടുന്നതും പ്രതിസന്ധിയുണ്ടാക്കുന്നുണ്ട്.\nഎന്നാല് പൂര്‍വികരുടെ ഓര്‍മ്മകള് നിലനില്‍ക്കുന്ന വീട് എന്തൊക്കെ ബുദ്ധിമുട്ടുകളുണ്ടായാലും അതേ പോലെ നിലനിര്‍ത്തുമെന്ന് അദ്ദേഹം പറയുന്നു. കാപ്പി, കുരുമുളക്, നെല്‍കൃഷി എന്നിവയാണ് രാജഗോപാലന്റെ ഉപജീവനമാര്‍ഗം. തന്റെ ചെറുപ്പകാലത്ത് മൂന്ന് വീടുകളാണുണ്ടായിരുന്നത്. ഇതില് രണ്ടെണ്ണം നെല്ല് സംഭരിക്കാനും, ഒന്ന് കുത്താനുമുള്ളതായിരുന്നു.\nഇതുരണ്ടും പൊളിച്ചുകളയേണ്ടി വന്നു. എന്നാല് പ്രധാനവീട് പൊളിക്കാന് മനസ് അനുവദിച്ചില്ല. കാലങ്ങളായി അത്കാത്തുസൂക്ഷിച്ചുവരികയാണെന്നും രാജഗോപാലന് പറയുന്നു. ഇപ്പോള് ദിനംപ്രതി നിരവധി പേരാണ് ഈ വാടുകാണാനായി എത്തുന്നത്. ചില ചരിത്രകാരന്മാരെല്ലാം ഈ വീടിനെ കുറിച്ച് പഠനം നടത്തിയിരുന്നു. 300 വര്‍ഷത്തിലേറെ പഴക്കമുണ്ടെന്നാണ് അവരുടെ പക്ഷം. രാജഗോപാലന് ഭാര്യ പ്രേമവല്ലി, മക്കളായ കെ ആര് ഷാജേഷ്, കെ ആര് വിനീഷ് എന്നിവരുടെ കുടുംബവുമടക്കം ഒമ്പത് പേരാണ് ഇപ്പോള് ഈ വീട്ടില് താമസിച്ചുവരുന്നത്.\nhouse വീട് wayanad വയനാട്\n300 years old house at Wayanad


സംസ്ഥാനത്ത് അടുത്ത രണ്ടു ദിവസം ഒറ്റപ്പെട്ട ശക്തമായ മഴയ്ക്ക് സാധ്യത | Wayanad Vision\nബംഗാള് ഉള്‍ക്കടലില് അന്തമാന് തീരത്ത് പുതിയ ന്യൂനമര്‍ദം രൂപപ്പെട്ടു. ഈ ന്യൂന മര്‍ദം ശക്തി പ്രാപിച്ച് ആന്ധ്രാ തീരത്തേക്ക് പ്രവേശിക്കാന് സാധ്യതയെന്ന് മുന്നറിയിപ്പ്. തെക്ക് കിഴക്കന് അറബികടലിലും വടക്കന് തമിഴ്‌നാടിനു മുകളിലും ചക്രവാതചുഴി നിലനില്‍ക്കുന്നുണ്ട്. ഇതിനാല് പടിഞ്ഞാറന് കാറ്റ് ശക്തി പ്രാപിച്ചിരിക്കുകയാണ്. ഇതിന്റെ സ്വാധീനത്താല് കേരളത്തില് അടുത്ത രണ്ടു ദിവസം ഒറ്റപ്പെട്ട ശക്തമായ മഴക്ക് സാധ്യതയുണ്ട്.\nഅടുത്ത2മണിക്കൂറില് ഒറ്റപ്പെട്ടയിടങ്ങളില് ഇടിമിന്നലോടുകൂടിയ മഴയ്ക്ക് സാധ്യത. തിരുവവന്തപുരം, കൊല്ലം, പത്തനംതിട്ട, കോട്ടയം, ആലപ്പുഴ, ഇടുക്കി, എറണാകുളം, തൃശൂര് ജില്ലകളില് മഴ മുന്നറിയിപ്പുനല്‍കിയിട്ടുണ്ട്. മണിക്കൂറില് 40 കി.മീ വേഗത്തില് വീശിയടിച്ചേക്കാവുന്ന കാറ്റിനും സാധ്യതയുണ്ട്.\nkerala newskerala rainkerala varthakerala weather\nപഴശ്ശി ദിനാചരണം; സംഘാടക സമിതി രൂപീകരിച്ചു\nഡ്രൈനേജില് നിന്നും മലിന ജലം കിണറില്! അധികൃതരേ കണ്ണു തുറക്കൂ….\nഅനധികൃത മദ്യവില്‍പ്പന രണ്ട് പേര് അറസ്റ്റില്\nകൊലപാതകം; സാമ്പത്തിക പ്രതിസന്ധി പരിഹരിക്കുന്നതിനായെന്ന്…


അഞ്ച് ദിവങ്ങൾക്കുള്ളിൽ ക്രിക്കറ്റ് ലോകം സാക്ഷ്യം വഹിച്ചത് മൂന്ന് സൂപ്പർ ഓവറുകൾക്ക്. ഏറ്റവും അവസാനമായി ഇന്ത്യ-ഇംഗ്ലണ്ട്-ഓസ്ട്രേലിയ ത്രിരാഷ്ട്ര വനിതാ ടി-20യിലെ രണ്ടാമത്തെ മത്സരത്തിലാണ് സൂപ്പർ ഓവർ മത്സരഫലം നിർണയിച്ചത്. ഈ മത്സരത്തിൽ രണ്ടാമത് ബാറ്റ് ചെയ്ത ഇംഗ്ലണ്ട് ഓസീസിനെ തോല്പിച്ചു. ഇതോടെ മൂന്ന് സൂപ്പർ ഓവറിലും സ്കോർ പിന്തുടർന്ന ടീം വിജയിക്കുന്ന കാഴ്ചക്കും ക്രിക്കറ്റ് ലോകം സാക്ഷ്യം വഹിച്ചു.\nനേരത്തെ ആദ്യം ബാറ്റ് ചെയ്ത ഇംഗ്ലണ്ട് നിശ്ചിത 20 ഓവറിൽ4വിക്കറ്റ് നഷ്ടത്തിൽ 156 റൺസാണ് എടുത്തത്.9ഓവറിൽ3വിക്കറ്റ് നഷ്ടത്തിൽ 39 എന്ന നിലയിൽ തകർന്ന ഇംഗ്ലണ്ടിനെ ക്യാപ്റ്റൻ ഹെതർ നൈറ്റിൻ്റെ തുടർച്ചയായ രണ്ടാം അർധസെഞ്ചുറിയാണ് കരകയറ്റിയത്. 115നാലാം വിക്കറ്റിൽ ഫ്രാൻ വിൽസണുമായി 115 റൺസിൻ്റെ കൂട്ടുകെട്ടാണ് ഹെതർ പടുത്തുയർത്തിയത്. 45 പന്തുകളിൽ 8 ബൗണ്ടറികളും മൂന്ന് സിക്സറും സഹിതം 78 റൺസെടുത്ത ഹെതർ ഇന്നിംഗ്സിൻ്റെ അവസാന ഓവറിൽ പുറത്താവുകയായിരുന്നു. 28 പന്തുകളിൽ4ബൗണ്ടറികളും ഒരു സിക്സറും സഹിതം 39 റൺസെടുത്ത ഫ്രാൻ വിൽസൺ പുറത്താവാതെ നിന്നു.\nമറുപടി ബാറ്റിംഗിൽ കൃത്യമായ ഇടവേളകളിൽ വിക്കറ്റ് നഷ്ടമായതോടെ ഓസീസ് പതറി. ഒരു ഘട്ടത്തിൽ 114-7 എന്ന നിലയിൽ പരാജയം മുന്നിൽ കണ്ട ഓസ്ട്രേലിയക്ക് അന്നബെൽ സതർലൻഡ് (11 പന്തുകളിൽ 22), ഡെലിസ കിമ്മിൻസ് (6 പന്തുകളിൽ 15) എന്നിവരുടെ ഇന്നിംഗ്സുകളാണ് സമനില നേടിക്കൊടുത്തത്. എട്ടു വിക്കറ്റ് നഷ്ടത്തിലാണ് ഓസ്ട്രേലിയ 156 റൺസെടുത്തത്. 45 പന്തുകളിൽ9ബൗണ്ടറികളും ഒരു സിക്സറും സഹിതം 65 റൺസെടുത്ത ബെത് മൂണിയാണ് ഓസീസിൻ്റെ ടോപ്പ് സ്കോറർ.\nസൂപ്പർ ഓവറിൽ ഓസ്ട്രേലിയക്ക് എട്ടു റൺ മാത്രമേ എടുക്കാനായുള്ളൂ. സോഫി എക്സലസ്റ്റൺ ഇംഗ്ലണ്ടിനായി പന്തെറിഞ്ഞപ്പോൾ എലിസ ഹീലിയും ആഷ്ലി ഗാർഡ്നറും ഓസ്ട്രേലിയക്കായി ബാറ്റ് ചെയ്തു. ഇംഗ്ലണ്ടിനായി ഹെതർ നൈറ്റും ഡാനിയൽ വ്യാട്ടും ബാറ്റിംഗിനിറങ്ങി. പന്തെറിഞ്ഞത് ഓസ്ട്രേലിയയുടെ എക്സ്പീരിയൻസ്ഡ് ഓൾറൗണ്ടർ എലിസ് പെറി. നാലു പന്തുകളിൽ ഇംഗ്ലണ്ട് ലക്ഷ്യം ഭേദിച്ചു. മൂന്നാമത്തെയും നാലാമത്തെയും പന്തുകളിൽ തുടർച്ചയായ ബൗണ്ടറി കണ്ടെത്തിയ ഹെതർ നൈറ്റാണ് ഇംഗ്ലണ്ടിന് ഉജ്ജ്വല ജയം സമ്മാനിച്ചത്.\nആദ്യ മത്സരത്തിൽ ഇന്ത്യ ഇംഗ്ലണ്ടിനെ അഞ്ചു വിക്കറ്റിന് തോല്പിച്ചിരുന്നു. ഇന്ത്യക്കായി 42 റൺസെടുത്ത് പുറത്താവാതെ നിന്ന ക്യാപ്റ്റൻ ഹർമൻപ്രീത് കൗറാണ് തിളങ്ങിയത്. കൗമാര ഓപ്പണർ ഷഫാലി വർമ്മ 30 റൺസെടുത്തു.\nStory Highlights: Super Over, England, Australia\nRead more on: australia | england | t-20\nഓസ്ട്രേലിയയിൽ മഹാത്മാഗാന്ധിയുടെ പ്രതിമ നശിപ്പിച്ച നിലയിൽ; അപലപിച്ച് പ്രധാനമന്ത്രി സ്കോട്ട് മോറിസൺ\nകോമൺവെൽത്ത് ഗെയിംസ് ക്രിക്കറ്റ്; ഇന്ത്യയുടെ ആദ്യ എതിരാളികൾ ഓസ്ട്രേലിയ


SSK KASARAGOD: Jun 2, 2015\nപ്രവേശനം ഉത്സവമാക്കി പ്രവേശനോത്സവം.\nPosted: 01 Jun 2015 07:25 PM PDT\nവാകപ്പുക്കള് ചെമ്പട്ട് വിരിച്ച സ്ക്കുള് അങ്കണത്തില് പൊട്ടിച്ചിരിയും പൊട്ടിക്കരച്ചിലുമായി എത്തിച്ചേര്‍ന്ന പിഞ്ചോമനകളെ വിദ്യാലയം നെഞ്ചോടുചേര്‍ത്തു. കളഭം ചാര്‍ത്തി , ബലുണ് നല്‍കി, നെയിം ടാഗും പൂക്കളും നല്‍കി ചെണ്ടമേളത്തിന്റെ അകമ്പടിയോടെ മാനേജര് റവ.ഫാ. റെജി കൊച്ചുപറമ്പില്, ഹെഡ്മിസ്ട്രസ്സ് സി. പ്രദീപ,M PTA പ്രസിഡന്റ് ശ്രീമതി ജെയ്സി ജോണ് , അദ്ധ്യാപകര്, രക്ഷകര്‍ത്താക്കള്,കുട്ടികള് എന്നിവര് ചേര്‍ന്ന് നവാഗതരെ സ്വീകരിച്ചു.\nമാലക്കല്ല് ടൗണ് ചുറ്റിവന്ന റാലിക്കു ശേഷം ഏവര്‍ക്കും മധുരപലഹാരം വിതരണം ചെയ്തു.M PTA പ്രസിഡന്റ് ശ്രീമതി ജെയ്സി ജോണിന്റെ അദ്ധ്യക്ഷതയില് സ്ക്കൂള് ഓഡിറ്റോറിയത്തില് വച്ച് ചേര്‍ന്ന യോഗത്തില്\nമാനേജര്,,വിദ്യാര്‍ത്ഥി,രക്ഷിതാവ്,അദ്ധ്യാപകന് എന്നിങ്ങനെ അദ്ധ്യയനത്തിന്റെ വിവിധ മേഖലകള് ഒന്നുചേര്‍ന്ന്, സ്റ്റേജില് സജ്ജമാക്കിയ അക്ഷരമുറ്റത്തിന് തിരികൊളുത്തി\nഈ അദ്ധ്യയന വര്‍ഷത്തിന് തുടക്കം കുറിച്ചു. ഹെഡ്മിസ്ട്രസ്സ് സി. പ്രദീപ സ്വാഗതവും സ്റ്റാഫ് സെക്രട്ടറി ശ്രീ രാജു തോമസ് നന്ദിയും അര്‍പ്പിച്ച യോഗത്തില് ഒന്നാം ക്ളാസ്സിലേക്ക് ക‌ടന്നു വന്ന എല്ലാ കുട്ടികള്‍ക്കും ബുക്കും പെന്‍സിലും സമ്മാനമായി നല്‍കി. എല്ലാ നവാഗതരും നെഞ്ചോടുചേര്‍ക്കുന്ന ഒരനുഭവമായി ഈ പ്രവേശനോത്സവം.\nPosted: 01 Jun 2015 10:52 PM PDT\nപുതുക്കൈ ഗവ യു. പി. സ്കൂള് പ്രവേശനോത്സവം വിപുലമായ പരിപാടികളോടെ ആഘോഷിച്ചു. പുതുതായി സ്കൂളിലെത്തിയ കുട്ടികളെ മറ്റ് കുട്ടികള് ചെണ്ടമേളത്തിന്റെ അകമ്പടിയോടെ ഘോഷയാത്രയായി വരവേറ്റു. സൗജന്യയൂനിഫോം വിതരണം ചെയ്തു. പുതുക്കൈ പത്തംഗ സ്വയംസഹായസംഘത്തിന്റെ വക പഠനോപകരണകിറ്റും, യുവധാരാ പുരുഷ സ്വയംസഹായസംഘത്തിന്റെ വക സ്കൂള്‍ബാഗും വാട്ടര് ബോട്ടിലും നല്കുകയുണ്ടായി. കുട്ടികള്‍ക്ക് മധുരപലഹാരം വിതരണം ചെയ്തു.\nവാര്‍ഡ് കൗണ്‍സിലര് രവീന്ദ്രന് പുതുക്കൈ ഉദ്ഘാടനം ചെയ്ത ചടങ്ങില് പി ടി എ പ്രസിഡണ്ട് പി വി ചന്ദ്രശേഖരന് അധ്യക്ഷത വഹിച്ചു. പാട്ടത്തില് നാരായണന് മാസ്റ്റര്, ടി. രവി, രാജന് സി, ടി. എ ശ്യാമള എന്നിവര് ആശംസകള് നേര്‍ന്നു. പ്രധാനാധ്യാപകന് ടോംസണ്‍ടോം സ്വാഗതവും സ്റ്റാഫ് സെക്രട്ടറി സി വി സരസ്വതി നന്ദിയും പറഞ്ഞു.\nPosted by Rajaneesh @ SSA KASARAGOD at 20:26 No comments:


‘കാമാത്തിപുരയിലെ മാഫിയ ക്വീൻ!! ‘ഗംഗുഭായി’യായി നടി ആലിയ ഭട്ട് ചിത്രം..’ – ട്രെയിലർ പുറത്തിറങ്ങി – POCKET CREATIONS\n‘കാമാത്തിപുരയിലെ മാഫിയ ക്വീൻ!! ‘ഗംഗുഭായി’യായി നടി ആലിയ ഭട്ട് ചിത്രം..’ – ട്രെയിലർ പുറത്തിറങ്ങി\nSwathyFebruary 4, 2022 5:10 pm\nമുംബൈയിലെ കാമാത്തിപുര എന്ന സ്ഥലത്ത് ജനിച്ച ‘ഗംഗുഭായി കോതേവാലി’ എന്ന ലൈം.ഗിക ത്തൊഴിലാളിയുടെ ജീവിതം ആസ്പദമാക്കി സംവിധായകനായ സഞ്ജയ് ലീല ബൻസാലിയുടെ പുതിയ ചിത്രമായ ‘ഗംഗുഭായി കതിത്വവാദി’യുടെ ട്രെയിലർ പുറത്തിറങ്ങി. ബോളിവുഡ് താരസുന്ദരിയായ ആലിയ ഭട്ടാണ് ചിത്രത്തിലെ പ്രധാന കഥാപാത്രമായ ഗംഗുഭായിയായി അഭിനയിക്കുന്നത്.\nപദ്മാവതിന് ശേഷം സഞ്ജയ് ലീല ബൻസാലി സംവിധാനം ചെയ്യുന്ന ചിത്രം കൂടിയാണ് ഇത്. നിരവധി സൂപ്പർഹിറ്റുകൾ സമ്മാനിച്ചിട്ടുള്ള സഞ്ജയുടെ മറ്റൊരു മികച്ച ചിത്രമായിരിക്കും ഇതെന്ന് പ്രേക്ഷകർ പ്രതീക്ഷിക്കുന്നത്. ട്രെയിലറിൽ ആലിയയുടെ മിന്നും പ്രകടനമാണ് കാണാൻ സാധിക്കുന്നത്. നേരത്തെ തന്നെ മികച്ച അഭിനയത്രിയാണെന്ന് തെളിയിച്ചിട്ടുള്ള ഒരാളാണ് ആലിയ.\nശരിക്കും ആലിയ ആ കഥാപാത്രമായി ജീവിക്കുന്നത് പോലെയാണ് ട്രെയിലർ കണ്ടാൽ തോന്നുന്നത്. ഗംഗുഭായി കോതേവാലി ജീവിതകഥ എഴുതിയ എസ് ഹുസൈൻ സായിദിയുടെ ‘മാഫിയ ക്വീൻ ഓഫ് മുംബൈ’ എന്ന പുസ്തകം ആസ്പദമാക്കിയാണ് സംവിധായകൻ സഞ്ജയ് ലീല ബൻസാലി സിനിമയുടെ തിരക്കഥ എഴുതിയിരിക്കുന്നത്. ഫെബ്രുവരി 25-നാണ് സിനിമ റിലീസ് ചെയ്യുന്നത്.\nആലിയയെ കൂടാതെ ശാന്തനു മഹേശ്വരി, വിജയ് റാസ്, ഇന്ദിര തിവാരി, സീമ പഹ്വ, വരുൺ കപൂർ തുടങ്ങിയ താരങ്ങൾ സിനിമയിൽ അഭിനയിക്കുന്നുണ്ട്. നടൻ അജയ് ദേവ് ഗൺ ചിത്രത്തിൽ മുംബൈയിലെ ഡോണയായിരുന്ന കരിം ലാലയായും സിനിമയിൽ അതിഥി റോളിൽ അഭിനയിക്കുന്നുണ്ട്. അതുപോലെ ബോളിവുഡ് നടി ഹുമ ഖുറേഷിയും ചിത്രത്തിൽ അതിഥി വേഷത്തിൽ അഭിനയിക്കുന്നുണ്ട്.\nTAGS Ajay DevgnAlia BhattFeaturedFilmGangubai KathiawadiHuma QureshiSanjay Leela BhansaliTrailer\nNEWER POST‘മക്കൾക്ക് ഒപ്പം നിത്യ ദാസിന്റെ മണാലി ട്രിപ്പ്, കൊച്ചുകുട്ടിയെ പോലെ മഞ്ഞിൽ കളിച്ച് താരം..’ – വീഡിയോ വൈറൽ\nOLDER POST‘കണ്ടൽക്കാടിലൂടെ വള്ളത്തിൽ യാത്ര ചെയ്ത സാനിയ, ഒപ്പം ബിക്കിനിയിൽ തിളങ്ങി താരം..’ – വീഡിയോ വൈറൽ


നിയമം കൊണ്ടുവന്നിട്ട് ഒരുവര്‍ഷമാകുമ്പോഴും നടപ്പിലാകാതെ കുപ്പിവെള്ള വില നിയന്ത്രണം | Life Glint | The Clarity Portal\nHome » വിശേഷം » ദേശം » നിയമം കൊണ്ടുവന്നിട്ട് ഒരുവര്‍ഷമാകുമ്പോഴും നടപ്പിലാകാതെ കുപ്പിവെള്ള വില നിയന്ത്രണം\nMon, 25-03-2019 04:29:34 PM ;\nകുപ്പിവെള്ളത്തിന്റെ വില ലിറ്ററിന് 12 രൂപയാക്കി കുറയ്ക്കാന് കൊണ്ടുവന്ന നിയമം ഇതുവരെ നടപ്പിലാക്കാതെ സര്‍ക്കാര്. കഴിഞ്ഞ വര്‍ഷം മെയ് മാസത്തിലാണ് കുപ്പിവെള്ളത്തെ അവശ്യസാധനങ്ങളുടെ പട്ടികയില് പെടുത്തി വില 12 രൂപയാക്കി കുറയ്ക്കാന് തീരുമാനമെടുത്തത്. എന്നാല് ഈ തീരുമാനത്തിനെതിരെ ചില വ്യാപാരികളും കുപ്പിവെള്ള കമ്പനികളും രംഗത്തെത്തുകയുണ്ടായി.\nഇതേ തുടര്‍ന്ന് സര്‍ക്കാര് ചര്‍ച്ചയിലൂടെ വിഷയം പരിഹരിക്കാന് ഒരു സമിതിയെ നിയോഗിച്ചിരുന്നു. ഈ സമിതി സര്‍ക്കാരിന് റിപ്പോര്‍ട്ട് സമര്‍പ്പിക്കുകയും ചെയ്തു. സമിതിയെ നിയോഗിക്കുമ്പോള് ഭക്ഷ്യ സിവില് സപ്ലൈസ് വകുപ്പ് മന്ത്രി പറഞ്ഞിരുന്നത് എത്രയും പെട്ടെന്ന് തീരുമാനം ഉണ്ടാകുമെന്നാണ്. എന്നാല് ഇതുവരെ വിലനിയന്ത്രണം പ്രാബല്യത്തില് വന്നിട്ടില്ല. ഇപ്പോഴും 20 രൂപയാണ് ഭൂരിഭാഗം കമ്പനികളും ഈടാക്കുന്നത്.\nസംസ്ഥാനത്ത് ക്രമാതീതമായി ചൂട് കൂടിവരികയാണ്. സ്വാഭാവികമായും കുപ്പിവെള്ളത്തിന് ആവശ്യക്കാര് ഏറും. വിലനിയന്ത്രണം നടപ്പിലാക്കാത്ത പക്ഷം ഉപഭോക്താക്കള് അനുദിനം ചൂഷണത്തിന് വിധേയമായിക്കൊണ്ടിരിക്കുകയാണ്. മാത്രമല്ല സംസ്ഥാനത്ത് നിലവില് നിരവധി അനധികൃത കുപ്പിവെള്ള കമ്പനികള് സജീവമാണ്. വിവരാവകാശ നിയമപ്രകാരം ലൈഫ് ഗ്ലിന്റ് നടത്തിയ അന്വേഷണത്തില് ഈ അടുത്തിടെ മാത്രം നടപടിക്ക് വിധേയമായത് 36 കുപ്പിവെള്ള കമ്പനികളാണെന്ന് വ്യക്തമായി.\nഇ-കോളി, ബാക്ടീരിയ, ഫംഗസ്, പൂപ്പല്, ഈസ്റ്റ് തുടങ്ങിയ ആരോഗ്യത്തിന് ഹാനികരമായ ഘടകങ്ങളാണ് ഈ കമ്പനികള് ഉത്പാദിപ്പിച്ചിരുന്ന വെള്ളത്തില് നിന്ന് കണ്ടെത്തിയത്. ചുവടെ ചേര്‍ത്തിരിക്കുന്ന കമ്പനികളാണ് ഈ അടുത്തിടയ്ക്ക് ഭക്ഷ്യ സുരക്ഷാ വകുപ്പിന്റെ നടപടിക്ക് വിധേയമായിട്ടുള്ളത്.


സമൂഹ മാധ്യമങ്ങളിൽ വൈറൽ ആയ കുട്ടി പോൾ വാൾട്ട് താരത്തെ ഏറ്റെടുത്തു കോതമംഗലം എം. എ. സ്പോർട്സ് അക്കാദമി – Mangalam News Online\nKerala / Kothamangalam / News / Sports\nകോതമംഗലം >>> കഴിഞ്ഞ ദിവസങ്ങ ളിൽ സമൂഹ മാധ്യമങ്ങളിൽ എല്ലാം പ്ര ചരിച്ചു വൈറൽ ആയ ഒരു ദൃശ്യം ഉണ്ട്. നാട്ടിൻ പുറത്തുള്ള ഒരു കൊച്ചു പയ്യൻ ഒരു വടി കഷ്ണവുമായി ഉയരത്തിലേ ക്ക് എടുത്തു ചാടുന്ന ദൃശ്യമായിരുന്നു അത് . ആ മിടുക്കനെ അനേഷിച്ചുള്ള യാത്രയിൽ ആയിരുന്നു കോതമംഗലം മാർ അത്തനേഷ്യസ് സ്പോർട്സ് അ ക്കാദമി അധികൃതർ. അവസാനം ആ കൊച്ചു മിടുക്കനെ കാസറഗോഡ് ഉപ്പള മലബാർ നഗറിൽ നിന്ന് കണ്ടെത്തി.ഉ പ്പ ള മുസോടിയിലെ അഫ്സൽ എന്ന ഈ മിടുക്കനെകണ്ടെത്താൻ സഹായി ച്ചത് ഡോ. അബ്ദുൽ മജീദ് ആണ്. ഡോ. മജീദ് കാസര്കോടിന്റെ വികസ ന കാര്യങ്ങൾ ചർച്ച ചെയ്യുന്ന ബിൽഡ് അപ്പ് കാസർഗോഡ് എന്നാ സാമൂഹിക പ്രതിബദ്ധത ഉള്ള കൂട്ടായിമയുടെ ജനറ ൽ സെക്രട്ടറി കൂടിയാണ്. അഫസലിൻ്റ പിതാവ് ഹനീഫ മത്സ്യ തൊഴിലാളിയാ ണ്. കൊച്ചു മിടുക്കനായ അഫ്സൽ ഉപ്പള ഹൈ സ്കൂളിൽ9ക്ലാസ്സ് വിദ്യാർ ത്ഥിയാണ്.\nതികച്ചും നിർധന കുടുംബത്തിലെ 13 കാരനായ അഫ്സലിന്റെ ഉള്ളിലെ കാ യിക പ്രതിഭ തിരിച്ചറിഞ്ഞത് അയൽ വാസിയും പോൾ വാൾട് താരവുമായ തസ്ലീം ആണ്. അഫ്സൽ എന്ന ഈ 13 കാരനു ഇനി കോതമംഗലം എം. എ. സ്പോർട്സ് അക്കാദമി ഏറ്റെടുത്തു പരിശീലനം നൽകും. കോതമംഗലം മാർ അത്തനേഷ്യസ് കോളേജ് അസോ സിയേഷൻ സെക്രട്ടറി ഡോ. വിന്നി വറു ഗീസ് ആണ് അഫ്സലിനെ മാർ അത്ത നേഷ്യസ് സ്പോർട്സ് അക്കാദമിയിൽ എടുക്കാൻ തീരുമാനിച്ചത്. അക്കാദമി പരിശീലകനായ അഖിൽ എന്ന യുവ പരിശീലകന്റെ കീഴിൽ ആണ് അഫ്സ ലിന്റെ തുടർ പരിശീലനങ്ങൾ. അഫ്സൽ എന്ന കൊച്ചുമിടുക്കന്റെ അടങ്ങാത്ത പോരാട്ട വീര്യത്തിനുള്ള അംഗീകാരവും കൂടിയാണ് ഇതെന്ന് നിസംശയം പറയാം. ഒരു പക്ഷേ എം. എ സ്പോർട്സ് അക്കാദമി യുടെ പരി ശീലന കളരിയിൽ നിന്ന് ഭാവിയിലെ പുതിയൊരു കായിക താരത്തിന്റെ പി റവിയാകാം അഫ്സലിലൂടെ നാം കാ ണുവാൻ പോകുന്നത്. കാത്തിരിക്കാം.\nPrevious Article പിണ്ടിമന പഞ്ചായത്തിൽ കുടിവെള്ള പദ്ധതിയുടെ നവീകരണത്തിനായി 12.5 കോടി രൂപ അനുവദിച്ചു : ആൻ്റണി ജോൺ എം എൽ എ\nNext Article കുറുങ്ങാട്ടുമോളം – പാനായിപ്പടി പുതുപ്പാറ ടെമ്പിൾ റോഡ് നിർമാണ ത്തിന് 50 ലക്ഷം രൂപയുടെ പദ്ധതി


ജഡ്‍ജിമാരെ ഇംപീച്ച്മെന്റ് ചെയ്യാനുള്ള നടപടികള് എന്തെല്ലാം?\n23 May, 2018 at 07:20 PM\nവി. രാമസ്വാമിയാണ് ആദ്യമായി ഇംപീച്ച്മെന്റ് നടപടി നേരിട്ടത്\nജഡ്‍ജിയെ ഇംപീച്ച്ചെയ്യാനുള്ള കാരണം വ്യക്തമാക്കി 100 എംപിമാർ ഒപ്പിട്ട നിവേദനം ആദ്യം സ്പീക്കർക്ക് കൈമാറണം. സാധാരണ മിസ്ബിഹേവിയർ (പെരുമാറ്റദൂഷ്യം), ഇൻകപ്പാസിറ്റി (അയോഗ്യത) ഈ രണ്ട് കാരണങ്ങളെത്തുടർന്നാണ് ഇംപീച്ച്മെന്റ് നടപടി ആരംഭിക്കുന്നത്. സ്പീക്കർ ഇതു സുപ്രീം കോടതിയിലേക്ക് അയക്കും. സുപ്രീം കോടതി റിപ്പോർട്ട് തയാറാക്കി സ്പീക്കർക്ക് തിരിച്ചയക്കും. സഭ വിഷയം ചർച്ച ചെയ്ത് വോട്ടെടുപ്പു നടത്തും. പ്രമേയം പാസായാൽ അത് രാഷ്ട്രപതിയുടെ അംഗീകാരത്തിനയക്കും. രാഷ്ട്രപതി ഒപ്പിടുന്നതോടെ ജഡ്ജി പദവിയിൽനിന്നു ആരോപണ വിധേയൻ പുറത്താക്കപ്പെടും.\nഇന്ത്യയിലെ ജഡ്ജിമാരിൽ ആരെയും ഇംപീച്ച്മെന്റിലൂടെ പുറത്താക്കാൻ കഴിഞ്ഞിട്ടില്ല. ക്രമക്കേടു നടത്തിയെന്ന ആരോപണത്തെത്തുടർന്നു പഞ്ചാബ് – ഹരിയാന ഹൈക്കോടതി ജഡ്ജിയായിരുന്ന വി. രാമസ്വാമിയാണ് ആദ്യമായി ഇംപീച്ച്മെന്റ് നടപടി നേരിട്ടത്. എന്നാൽ തമിഴ് എംപിമാർ പ്രമേയത്തെ എതിർത്തതിനാല് നടപടി പൂർത്തിയാക്കാനായില്ല. പകരം സർവീസിൽനിന്നു വിരമിക്കുന്നതുവരെ രാമസ്വാമിയെ ചുമതലകളിൽനിന്നു ഒഴിവാക്കി. തുടര്‍ന്ന് വിരമിക്കുന്നതുവരെ തന്റെ ചേംബറിൽ അദ്ദേഹത്തിനു വെറുതേ ഇരിക്കേണ്ടിവന്നു.\nബംഗാള് ഹൈക്കോടതി ജഡ്ജിയായിരുന്ന സൗമിത്ര സെന്നിനും അഴിമതി ആരോപണത്തെത്തുടർന്നു നടപടി നേരിടേണ്ടിവന്നു. എന്നാൽ ഇംപീച്ച്മെന്റ് നടപടികൾ പൂർത്തിയാകുന്നതിനു മുന്‍പേ അദ്ദേഹം രാജിവെച്ചതിനാല് തുടര് നടപടികള് ഉണ്ടായില്ല.


68 ലും മമ്മൂട്ടി കൊലമാസ്സ് തന്നെ ;ഷൈലോക്കിന്റെ ആദ്യ റിവ്യൂ പുറത്ത് - Tatwamayi TV\nby Sanoj Nair January 23, 2020 January 23, 2020 049\nസംവിധായകൻ അജയ് വാസുദേവും മെഗാസ്റ്റാർ മമ്മൂട്ടിയും ഒന്നിച്ചാൽ അത് മാസ്സ് പടം തന്നെയാകും എന്നുള്ള പ്രേക്ഷക പ്രവചനം വെറുതേയായില്ല .തിയേറ്ററുകളെ പ്രകമ്പനം കൊള്ളിച്ച മാസ് ഡയലോഗുകളും പവർ പാക്ക് ആക്ഷൻ രംഗങ്ങളുമായി “ഷൈലോക്ക് -ദി മണി ലെൻഡർ “ആരാധകരെ അക്ഷരാർത്ഥത്തിൽ ത്രസിപ്പിച്ചു എന്ന് തന്നെയാണ് ആദ്യ റിപ്പോർട്ടുകൾ സൂചിപ്പിക്കുന്നത് .\n68 വയസ്സിലും ആക്ഷൻ രംഗങ്ങൾ ചുറുചുറുക്കോടെ ചെയ്ത മമ്മൂട്ടി വീണ്ടും ആരാധകരെ അമ്പരപ്പിച്ചിരിക്കുകയാണ് .ഒപ്പം ചിത്രത്തിലെ മാസ്സ് ഡയലോഗുകളും ആരാധകർ ഇതിനോടകം ഏറ്റെടുത്തു കഴിഞ്ഞു. രാജാധിരാജയ്ക്കും മാസ്റ്റർ പീസിനും ശേഷം  മമ്മൂട്ടിയും അജയ് വാസുദേവും ഒരുമിച്ച് ചിത്രമാണിത്. ഇവര് ഇരുവരും വീണ്ടും ഒരുമിക്കുന്നുവെന്ന് കേട്ടപ്പോള് മുതല്‍ത്തന്നെ ആരാധകര് ആവേശത്തിലായിരുന്നു. സിനിമയുടെ പോസ്റ്ററുകളും ടീസറുമൊക്കെ നിമിഷനേരം കൊണ്ടായിരുന്നു വൈറലായി മാറിയത്. പ്രേക്ഷകര് കാണാനാഗ്രഹിക്കുന്ന തരത്തിലാണ് തങ്ങളുടെ വരവെന്ന് സംവിധായകനും വ്യക്തമാക്കിയിരുന്നു.\nഷൈലോക്ക് എന്ന പേരിന് പിന്നിലെ സംശയങ്ങള് ഉന്നയിച്ചും ആരാധകരെത്തിയിരുന്നു. കഴുത്തറപ്പന് പലിശക്കാരനായതിനാലാണ് ഈ പേര് നല്‍കിയതെന്നും ഷേക്‌സ്പിയറിന്റെ ഷൈലോക്കുമായി ചിത്രത്തിന് ബന്ധമൊന്നുമില്ലെന്നും മമ്മൂട്ടി പറഞ്ഞിരുന്നു. തമിഴകത്തിന്റെ പ്രിയതാരങ്ങളിലൊരാളായ രാജ് കിരണ് ഈ ചിത്രത്തിലൂടെ മലയാളത്തില് അരങ്ങേറുകയാണ്. മീനയാണ് ചിത്രത്തില് നായികയായി എത്തുന്നത്. അടിയും ഇടിയും ആക്ഷനുമൊക്കെയായി പ്രേക്ഷകര്‍ക്ക് ആസ്വദിക്കാനുള്ള ചേരുവകളെല്ലാം ചിത്രത്തിലുണ്ടെന്ന് അണിയറപ്രവര്‍ത്തകര് വ്യക്തമാക്കിയിരുന്നു. തിയേറ്ററുകളിലേക്കെത്തിയ ഷൈലോക്കിന്റെ മികച്ച പ്രേക്ഷക പ്രതികരണങ്ങളാണ് ഇപ്പോൾ പുറത്തു വരുന്നത് .\nഅയ്യന്‍റെ തിരുവാഭരണയാത്ര.. അയിരൂരിൽ നിന്നും പെരുന്നാട്ടിലേക്ക്..\nSURYA Rajiv January 29, 2020 January 29, 2020\nമരക്കാർ അത്ഭുതപെടുത്തുമെന്ന് മഞ്ജു വാരിയർ\nSanoj Nair February 13, 2020 February 13, 2020


ധൂലെയില് അഞ്ച് പേരെ തല്ലിക്കൊല്ലാന് ഇടയാക്കിയത് സിറിയയിലെ വീഡിയോ\nThu Feb 21 2019 19:14:40 GMT+0530 (IST)\nമുംബൈ: മഹാരാഷ്ട്രയിലെ ധുലെയില് കുട്ടികളെ തട്ടിക്കൊണ്ടുപോകുന്നവര് എന്നാരോപിച്ച് ആള്‍ക്കൂട്ടം നിരപരാധികളായ അഞ്ച് പേരെ തല്ലിക്കൊല്ലാനിടയാക്കിയ വീഡിയോ ഇന്ത്യയില് നിന്നുള്ളതു പോലുമല്ല. കുട്ടികളുടെ മൃതദേഹങ്ങള് നിരത്തിക്കിടത്തിയിരിക്കുന്ന ദൃശ്യമാണ് വീഡിയോയില് ഉള്ളത്. ഹിന്ദിയിലുള്ള വിവരണത്തില് പറയുന്നത് അവയവങ്ങള് തട്ടിയെടുക്കാന് ഇറങ്ങിയിട്ടുള്ള പ്രത്യേക സംഘങ്ങള് കൊന്നതാണ് ഈ കുട്ടികളെയെന്നാണ്. എന്നാല്, യഥാര്‍ഥത്തില് സിറിയയില് വിഷ വാതക ആക്രമണത്തില് കൊല്ലപ്പെട്ട കുട്ടികളുടെ ദൃശ്യമായിരുന്നു അത്.\n2013ലാണ് സിറിയയില് നെര്‍വ് ഗ്യാസ് ആക്രമണം നടന്നത്. കൊല്ലപ്പെട്ടവര് സിറിയന് കുട്ടികളായിരുന്നു. അന്ന് അതിന്റെ ദൃശ്യങ്ങളും വാര്‍ത്തയും മാധ്യമങ്ങളില് വന്നിരുന്നു. സമാനമായ വീഡിയോ ഉപയോഗിച്ച് പാകിസ്താനില് കുട്ടികളെ തട്ടിക്കൊണ്ടു പോകുന്നതായുള്ള പ്രചരണവും അന്ന് നടന്നിരുന്നു.\nഈ വ്യാജ വീഡിയോകള് വഴി രാജ്യത്ത് ഇതിനകം 20 പേര് കൊല്ലപ്പെട്ടതായാണ് കണക്ക്. മലേഗാവില് രണ്ടു പേരെ മര്‍ദിക്കുന്ന മറാത്തിയിലുള്ള ദൃശ്യം ധൂലെയില് കുട്ടികളെ തട്ടിക്കൊണ്ടു പോകാന് ശ്രമിച്ചവരെ ജനംപിടികൂടി മര്‍ദ്ദിക്കുന്നതെന്ന് അവകാശപ്പെട്ട് കൊണ്ടുള്ള മറ്റൊരു വീഡിയോയും പ്രചരിക്കുന്നുണ്ട്. അത്തരത്തിലുള്ള തട്ടിക്കൊണ്ടു പോവല് ശ്രമങ്ങള് നടന്നിട്ടില്ലെന്ന് പോലിസ് ഉറപ്പിച്ചു പറയുന്നു.\nവീഡിയോ വ്യപകമായി പ്രചരിച്ചതോടെ കാണുന്നവരെയെല്ലാം ജനം സംശയത്തോടെ നോക്കുകയായിരുന്നു. ഇതിനിടയിലാണ് ഇതര സംസ്ഥാനക്കാരനായ ഒരാള് ആറ് വയസുള്ള പെണ്‍കുട്ടിയോട് സംസാരിക്കുന്നത് കണ്ടത്. ഉടന് കാകാര് പാഡ ഗ്രാമവാസികള് കല്ലുകളും വടികളുമായി ഇയാളെ വളഞ്ഞിട്ട് ആക്രമിച്ചു. സംഭവത്തില് ഇടപെട്ട മറ്റു നാലുപേരെയും ജനം തല്ലിക്കൊല്ലുകയായിരുന്നു. സംഭവത്തില് ഇതിനകം 23 പേരെ അറസ്റ്റ് ചെയ്തിട്ടുണ്ട്. എന്നാല്, വീഡിയോ ഉണ്ടാക്കിയത് ആരാണെന്ന് ഇനിയും കണ്ടെത്താനായിട്ടില്ല.\nchild kindapping rumour dhule lynching mob lynching


കലാപത്തിൽ ‘പ്രേതനഗര’മായി ശിവ്‌വിഹാർ | National | Deshabhimani | Saturday Feb 29, 2020\nഎം പ്രശാന്ത‌്Updated: Saturday Feb 29, 2020\nന്യൂഡൽഹി > രണ്ടുദിവസം നീണ്ടുനിന്ന സംഘർഷത്തിലമർന്ന ശിവ്‌വിഹാർ അപസർപ്പക കഥകളിലെ പ്രേതനഗരത്തെ ഓർമപ്പെടുത്തി. മൊറാദാബാദ് ദേശീയപാതയിൽ യമുനാവിഹാറിൽനിന്ന് ഇടതുമാറി രണ്ടു കിലോമീറ്റർ ഉള്ളിലാണ് ശിവ്‌വിഹാർ. ചെറിയ റോഡിലൂടെ അകത്തേക്ക് കടക്കുമ്പോൾത്തന്നെ അന്തരീക്ഷമാകെ മാറും. എങ്ങും കത്തികരിഞ്ഞ വാഹനങ്ങളുടെ അവശിഷ്ടം. ബഹുനില കെട്ടിടങ്ങളടക്കം തീപിടിച്ച് കരിഞ്ഞു. റോഡിലെങ്ങും കല്ലുകളും ഇഷ്ടികകളും കമ്പുകളും ചിതറിക്കിടക്കുന്നു. അന്തരീക്ഷമാകെ പുകമണം.\nഅടുത്തടുത്തായി സ്ഥിതിചെയ്യുന്ന ഡിആർപി പബ്ലിക് സ്‌കൂളും രാജ്‌ധാനി സീനിയർ സെക്കൻഡറി സ്‌കൂളും അക്രമികൾ കത്തിച്ചു. പുസ്‌തങ്ങളും ഫർണച്ചറുമെല്ലാം കൂട്ടത്തോടെ തീയിട്ടു. തിങ്കളാഴ്‌ച പകൽ മൂന്നോടെയായിരുന്നു സ്‌കൂളുകൾ ആക്രമിച്ചത്. അധ്യയനം കഴിഞ്ഞ് കുട്ടികൾ പോയതിനാൽ വലിയ ദുരന്തമാണ് ഒഴിവായത്. ജീവനക്കാർ പിന്നിലെ വാതിലിലൂടെ രക്ഷപ്പെട്ടു. ആയുധങ്ങമേന്തിയ നൂറിലേറെ വരുന്ന മുഖംമൂടി സംഘമാണ് ആക്രമണം നടത്തതിയത്.\nസ്‌കൂളിന് സമീപമുള്ള നിരവധി വീടുകളും കടകളും അക്രമികൾ തീയിട്ടു. അഗ്നിശമനസേന ഒരു ദിവസത്തോളം പണിപ്പെട്ടാണ് തീയണച്ചത്. രണ്ടുദിവസം കഴിഞ്ഞും കെട്ടിടങ്ങളിൽനിന്ന് പുക ഉയരുന്നുണ്ടായിരുന്നു. ശിവ്‌വിഹാറിൽ രണ്ട് പള്ളിയും കത്തിനശിച്ചെന്ന് പ്രദേശവാസികൾ പറഞ്ഞു. ഒരു അഴുക്കുചാലിന് കുറുകെയുള്ള പാലം കടന്നുവേണം അവിടേക്ക് പോകാൻ. പാലം ലക്ഷ്യമിട്ട് നടക്കാനൊരുങ്ങുമ്പോൾ വീണ്ടും സംഘർഷം. ഒരു മധ്യവയസ്‌കനെ ആയുധധാരികൾ വളഞ്ഞിട്ട് ആക്രമിച്ചു. തലയ്‌ക്കും കൈക്കും അടിയേറ്റ് അയാൾ കുഴഞ്ഞുവീണു.\nആളുകൾ ഓടിക്കൂടിയതോടെ അക്രമികൾ പിൻവാങ്ങി.\nസംഘർഷ പ്രദേശങ്ങളിലൂടെ മാർച്ച് ചെയ്‌ത് നീങ്ങുകയായിരുന്ന സുരക്ഷാസേന അടിയേറ്റയാൾക്ക് പ്രഥമശുശ്രൂഷ നൽകി. പിന്നീട് പൊലീസ് വാഹനത്തിൽ ആശുപത്രിയിലേക്ക് മാറ്റി. ശിവ്‌വിഹാർ പോലുള്ള പ്രദേശങ്ങൾ ഇനിയും സമാധാനസ്ഥിതി വീണ്ടെടുത്തിട്ടില്ല. ഏതുനിമിഷവും ഒരു പൊട്ടിത്തെറിയുണ്ടാകാം എന്നതാണ് അവസ്ഥ.


സ്വയംഭോഗത്തിനിടെ ശ്വാസകോശത്തിന് ക്ഷതം; 20കാരനെ ആശുപത്രിയില് പ്രവേശിപ്പിച്ചു - Mixindia\nHome Health സ്വയംഭോഗത്തിനിടെ ശ്വാസകോശത്തിന് ക്ഷതം; 20കാരനെ ആശുപത്രിയില് പ്രവേശിപ്പിച്ചു\nApril 18, 2022 7:04 pm\nസ്വയംഭോഗത്തിനിടെ ശ്വാസകോശത്തിന് ക്ഷതമേറ്റ ഇരുപതുകാരനെ ആശുപത്രിയില് പ്രവേശിപ്പിച്ചു. സ്വിറ്റ്സര്‍ലന്‍ഡിലാണ് സംഭവം. സ്വയംഭോഗം ചെയ്യുന്നതിനിടെ യുവാവിന് ശക്തമായ നെഞ്ചുവേദനയും, ശ്വാസതടസവും അനുഭവപ്പെടുകയായിരുന്നു. ഉടന് തന്നെ ഇയാളെ വിന്റര്‍തൂരിലെ കന്റോണല് ഹോസ്പിറ്റലെത്തിച്ചു. പിന്നാലെ യുവാവിനെ ഐസിയുവില് പ്രവേശിപ്പിച്ചു.\nപരിശോധനയില് രോഗിയുടെ മുഖം നീരുവച്ച് വീര്‍ത്തതായി ഡോക്ടര്‍മാര് കണ്ടെത്തി. യുവാവ് ശ്വാസോച്ഛ്വാസം ചെയ്യുമ്പോള്, അവ്യക്തമായ ഒരു ശബ്ദവും കേള്‍ക്കാമായിരുന്നു. ഒടുവില് അദ്ദേഹത്തിന്റെ അസുഖം സ്‌പൊണ്ടേനിയസ് ന്യൂമോമെഡിയാസ്റ്റിനം ആണെന്ന് ഡോക്ടര്‍മാര് കണ്ടെത്തി. ശ്വാസകോശത്തില് നിന്ന് വായു ചോര്‍ന്ന് വാരിയെല്ലില് പോയി തങ്ങിനില്‍ക്കുന്ന അവസ്ഥയാണ് ഇത്. യുവാവിന്റെ കാര്യത്തില്, തങ്ങിനിന്ന വായു ശരീരമാസകലം പരക്കുകയും, തലയോട്ടി വരെ എത്തുകയും ചെയ്തു. മരുന്നുകളും മറ്റും നല്‍കി ഒറ്റരാത്രികൊണ്ട് യുവാവിന്റെ ആരോഗ്യനില മെച്ചപ്പെട്ടു. നെഞ്ചുവേദന തുടര്‍ന്നതോടെ നാലാം ദിവസമാണ് യുവാവിനെ ഡിസ്ചാര്‍ജ് ചെയ്തത്.\nസാധാരണയായി ശ്വാസകോശത്തിനോ, അന്നനാളത്തിനോ സംഭവിക്കുന്ന ആഘാതം മൂലം ന്യൂമോമെഡിയാസ്റ്റിനം ഉണ്ടാകാം. എന്നാല് സ്വയംഭോഗവുമായി ബന്ധപ്പെട്ട് ഒരാള്‍ക്ക് ന്യൂമോമെഡിയാസ്റ്റിനം രേഖപ്പെടുത്തുന്നത് ഇതാദ്യമാണ്. മുന്‍പ് ലൈംഗിക ബന്ധത്തിന് ശേഷമോ അല്ലെങ്കില് മയക്കുമരുന്ന് ഉപയോഗിച്ചതിന് ശേഷമോ ഇത്തരം കേസുകള് റിപ്പോര്‍ട്ട് ചെയ്തിട്ടുണ്ട്.\nചെങ്കടലില് നീന്തുന്നതിനിടെ സ്രാവിന്റെ ആക്രമണം; രണ്ട് സ്ത്രീകള് കൊല്ലപ്പെട്ടു; പ്രദേശത്തെ ബീച്ചുകള് അടച്ചു\n61 കാരിക്ക് 24കാരന് ഭര്‍ത്താവ്; വാടക ഗര്‍ഭപാത്രത്തിലൂടെ കുഞ്ഞിനെ ലഭിക്കാന് ഒരു കോടി മുടക്കാന് തയ്യാറായി ദമ്പതികള്\nചീങ്കണ്ണിയെ വിവാഹം ചെയ്ത് മേയര്!\nസമ്പാദിക്കുന്നതെല്ലാം ഭാര്യ പള്ളിക്ക് ദാനം ചെയ്തു; രോഷാകുലനായ ഭര്‍ത്താവ് പള്ളിക്ക് തീയിട്ടു\nലൈംഗിക കുറ്റകൃത്യക്കേസില് അമേരിക്കന് ഗായകന് റോബര്‍ട്ട് കെല്ലിക്ക് 30 വര്‍ഷം തടവുശിക്ഷ\nകത്തിയെരിഞ്ഞ വസ്ത്രങ്ങള് വലിച്ചെറിഞ്ഞ് ഓടിയ ‘നപാം പെണ്‍കുട്ടി’; പൊള്ളലിന്റെ അവസാന പാടും ചികിത്സയിലൂടെ നീക്കം ചെയ്ത് കിം ഫുക്\nമാരുതിയുടെ ഇന്ത്യൻ നിരയിലെ ഐക്കണിക് ജിപ്‌സിയുടെ പിൻഗാമിയായി ജിംനി\nAnupama K - July 5, 2022 9:33 pm 0\nനീണ്ട കാത്തിരിപ്പിനും പ്രതീക്ഷകൾക്കും ശേഷം എംജി4 EV\nAnupama K - July 5, 2022 9:26 pm 0\nപുതിയ ഡിജിറ്റല് റോഡ്‌സൈഡ് അസിസ്റ്റ് പദ്ധതി അവതരിപ്പിച്ച് റോയല് എന്‍ഫീല്‍ഡ്\nAnupama K - July 5, 2022 9:20 pm 0


Bachelor Party, Padmapriya, Amala Neerad, ബാച്ചിലര് പാര്‍ട്ടി, പത്മപ്രിയ, അമല് നീരദ് - Malayalam Filmibeat\n| Updated: Monday, August 13, 2012, 15:32 [IST]\nഅമല് നീരദിന്റെ 'ബാച്ചിലര് പാര്‍ട്ടി'യിലെ പത്മപ്രിയയുടെ ഐറ്റം നമ്പര് സിനിമാലോകത്ത് വന് ചര്‍ച്ചയായിരുന്നു. കപ്പപ്പുഴുക്കും ചക്കവരട്ടിയും എന്ന് തുടങ്ങുന്ന ഗാനത്തില് അല്പവസ്ത്രധാരിയായി പ്രത്യക്ഷപ്പെട്ട നടിയ്‌ക്കെതിരെ വിവിധ കോണുകളില് നിന്ന് വിമര്‍ശനമുയരുകയും ചെയ്തു. എന്നാല് തന്നെ വിമര്‍ശിക്കുന്നവരോട് പത്മപ്രിയയ്ക്കും ചില കാര്യങ്ങള് പറയാനുണ്ട്.\nതാന് ചെയ്ത നൃത്തത്തെ ഒരു മഹാകാര്യമായോ അപരാധമായോ കാണേണ്ടതില്ല. സിനിമയുടെ പ്രമോഷനു വേണ്ടി ഒരുക്കിയ ഒരു സാധാരണ ഗാനം മാത്രമാണത്. അമല് നീരദ് മലയാള സിനിമയിലെ വളര്‍ന്നു വരുന്ന സംവിധായകരില് ഒരാളാണ്. മുമ്പ് അദ്ദേഹത്തിന്റെ ചിത്രത്തിലേയ്ക്ക് വിളിച്ചിരുന്നുവെങ്കിലും അസൗകര്യം മൂലം സഹകരിക്കാനായില്ല. പിന്നീട് വീണ്ടും ഒരു ഓഫര് വന്നു. അതൊരു ഗാനരംഗം മാത്രം ചെയ്യാനായിരുന്നു. അത് ചെയ്തു. അതിനെ ഇത്രയ്ക്ക് വിമര്‍ശിക്കേണ്ട കാര്യമെന്താണെന്നാണ് നടിയുടെ ചോദ്യം.\nചെറിയ വേഷത്തില് അഭിനയിച്ചതിനെയാണ് ചിലര് വിമര്‍ശിക്കുന്നത്. തങ്കമീന്‍കള് എന്ന ചിത്രത്തിലും താന് ചെറിയ വേഷമാണ് ചെയ്തത്. അതൊക്കെ തന്റെ വ്യക്തിപരമായ ഇഷ്ടങ്ങളാണ്. അതില് ആരും ഇടപെടേണ്ടതില്ലെന്നും പത്മപ്രിയ പറയുന്നു. എന്തായാലും വിമര്‍ശനങ്ങളെ കാര്യമാക്കാത്ത നിലയ്ക്ക് വീണ്ടും ഒരു കിടിലന് ഐറ്റം നമ്പറുമായി പത്മപ്രിയ എത്തുമെന്ന് പ്രതീക്ഷിക്കാം.\nWe recently saw her inanever-before glam look in director Amal Neerad's 'Bachelor Party'.,


Students arrested for protesting against fee hike-കൂട്ടിയ ഫീസ് നിരക്ക് കുറക്കണം എന്നു വിദ്യാര്‍ത്തികള്. രാജ്യാദ്രോഹമെന്നു സര്‍ക്കാര്\nചൊവ്വാഴ്ച്ച നടന്ന പ്രതിഷേധത്തില് ഇരുപത്തിരണ്ടു പോലീസുകാര് അടക്കം ഏതാണ്ട് നാല്‍പതു പേര്‍ക്ക് പരിക്കേറ്റിരുന്നു\nഛണ്ഡീഗഡ്: ഫീസ് വര്‍ദ്ധനയ്ക്കെതിരെ സമരം ചെയ്ത അറുപത്താറോളം പഞ്ചാബ് സര്‍വ്വകലാശാല വിദ്യാര്‍ത്ഥികൾക്കെതിരെ രാജ്യദ്രോഹക്കുറ്റം ചാര്‍ത്തി. ചൊവ്വാഴ്ച്ചയാണ് പഞ്ചാബ് സര്‍വ്വകലാശാലയില് സമരം ചെയ്ത വിദ്യാര്‍ത്ഥികൾക്കു മേല് സമരത്തിന്‍റെ പേരില് ചണ്ഡിഗഡ് പൊലീസ് രാജ്യദ്രോഹക്കുറ്റം ചുമത്തിയത്.\nസമരം ചെയ്യുന്ന വിദ്യാര്‍ത്ഥികൾ ഉയര്‍ത്തിയ മുദ്രാവാക്യങ്ങള് ദേശദ്രോഹപരമാണ് എന്ന പരാതിയിലാണ് പൊലീസ് കേസ് ഫയല് ചെയ്തിരിക്കുന്നത്. എന്നാല്, പൊലീസ് തന്‍റെ പരാതിയെ തെറ്റായി മനസ്സിലാക്കികൊണ്ടാണ് കേസ് എടുത്തിരിക്കുന്നു എന്ന് പരാതിക്കാരന് തന്നെ പറയുന്നു.\n” പഞ്ചാബ് സര്‍വ്വകലാശാലയ്ക്കു വേണ്ടി പൊലീസില് പരാതി പറഞ്ഞത് ഞാനാണ്. ഭരണകൂടത്തിനെതിരെ മുദ്രാവാക്യം വിളിക്കുന്നു എന്നായിരുന്നു എന്റെ പരാതി. ‘ഭരണകൂടം’ എന്നാല് ഞാന് ഉദ്ദേശിച്ചത്, കേന്ദ്ര മാനവ വിഭവശേഷി മന്ത്രാലയത്തിനും യു ജി സിക്കും പഞ്ചാബ് സര്‍വ്വകലാശാലയ്ക്കും എതിരേയുള്ള മുദ്രാവാക്യങ്ങളാണ്. മന്ത്രാലയത്തിനും സര്‍വ്വകലാശാലക്കും യുജിസിക്കും എതിരെ പ്രതിഷേധക്കാരായ വിദ്യാര്‍ത്ഥികള് മുര്‍ദാബാദ് വിളിച്ചിരുന്നു. അതിന്‍റെ അടിസ്ഥാനത്തില് ആയിരുന്നു പരാതി. എന്നാല് പരാതി തെറ്റിദ്ധരിച്ച പൊലീസ് വിദ്യാര്‍ത്ഥികൾക്കെതിരെ രാജ്യദ്രോഹകുറ്റം ചുമത്തുകയായിരുന്നു. ഞാന് സി സി ടി വി റെക്കോര്‍ഡ് ചെയ്ത സമരരംഗങ്ങളിലൂടെ കടന്നുപോവുകയുണ്ടായി. അതിന്‍റെ അടിസ്ഥാനത്തില് പൊലീസിനു വിശദീകരണവും നല്‍കിയിട്ടുണ്ട്. ” പഞ്ചാബ് സര്‍വ്വകലാശാലയിലെ പ്രധാന സുരക്ഷ ഉദ്യോഗസ്ഥന് ഇന്ത്യൻ എക്‌സ്പ്രസിനോട് പറഞ്ഞു.\n“പൊലീസ് വിദ്യാര്‍ഥികള്‍ക്കെതിരെ രാജ്യദ്രോഹകുറ്റം ചാര്‍ത്തി എന്നത് ശരിയാണ്. പക്ഷെ അതിനു തെളിവില്ല എന്ന് വരികയാണ് എങ്കില് തീര്‍ച്ചയായും ആ കേസ് ഒഴിവാക്കുന്നതാണ്.” ചണ്ഡിഗഡ് പൊലീസ് എസ് എസ് പി എയിഷ് സിംഘല് പറഞ്ഞു.\nചൊവ്വാഴ്ച്ച നടന്ന പ്രതിഷേധത്തില് ഇരുപത്തിരണ്ടു പോലീസുകാര് അടക്കം ഏതാണ്ട് നാല്‍പതു പേര്‍ക്ക് പരുക്കേറ്റിരുന്നു. സാരമായി പരിക്കേറ്റ മൂന്നുപേര് പിജിഐ ആശുപത്രിയില് ചികിത്സയിലുമാണ്. കുറഞ്ഞത് 52 വിദ്യാര്‍ഥികളെ അറസ്റ്റ് ചെയ്തിട്ടുമുണ്ട്. ഇവരെ ബുധനാഴ്ച്ച കോടതിയില് ഹാജരാക്കും\nപുത്തന് പണം ബോക്സ് ഓഫീസ് കിലുക്കുമോ?\n‘കൊൽഹാൻ എസ്റ്റേറ്റ്’ ജാർഖണ്ഡിൽ ഒരു “കാറ്റലോണിയ”


‘ജീവാംശമായ്’ പാടി സംഗീത സംവിധായകനെ അതിശയിപ്പിച്ച് നിരഞ്ജന ! | music director Kailas Menon | post | little girl singing video Kidsclub\n‘ജീവാംശമായ്’ പാടി സംഗീത സംവിധായകനെ അതിശയിപ്പിച്ച് നിരഞ്ജന !\nജീവാംശമായ് താനേ എന്ന പാട്ട് പാടി വൈറലായിരിക്കുകയാണ് നിരഞ്ജനയെന്ന കൊച്ചുമിടുക്കി. നിരവധി കുട്ടിപ്പാട്ടുകാരുടെ കഴിവുകളാണ് സമൂഹമാധ്യമങ്ങളിലൂടെ പുറത്തുവരുന്നത്. ചെറുപ്രായത്തിൽത്തന്നെ മനോഹരമായി പാടി ആസ്വാദകരുടെ ഹൃദയത്തിൽ ഇടംപിടിച്ച നിരഞ്ജന ആ പാട്ടിന്റെ സംഗീതസംവിധായകന് കൈലാസ് മേനോന്റെയും പ്രശംസകൾ ഏറ്റുവാങ്ങുകയാണ്. സോഷ്യൽ മീഡിയയിൽ വൈറലായ നിരഞ്ജനയുെട വിഡിയോ കൈലാസ് മേനോൻ പങ്കുവച്ചിരുന്നു. പിന്നീട് നിരഞ്ജനെ ഫോണിൽ വിളിച്ചു സംസാരിക്കുന്ന ഒരു വിഡിയോയും അദ്ദേഹം പങ്കുവച്ചിരുന്നു. അതിൽ ‘കണ്ണാന കണ്ണേ’ എന്ന പാട്ട് പാടുന്നുണ്ട് ഈ കൊച്ചു ഗായിക.\nടൊവിനോ തോമസും സംയുക്ത മേനോനും അഭിനയിച്ച തീവണ്ടി എന്ന സിനിമയിലെ പാട്ടാണ് ‘ജീവാംശമായ്’. ബി.കെ ഹരിനാരായണന്റേതാണ് വരികൾ. ശ്രേയ ഘോഷാലും കെ.എസ്. ഹരിശങ്കറും ചേർന്നാണ് ചിത്രത്തിൽ ഈ പാട്ട് പാടിയിരിക്കുന്നത്.\nകൈലാസ് മേനോന്റെ പോസ്റ്റ്\nനിരഞ്ജന എന്ന കൊച്ചു മിടുക്കി ‘നീ ഹിമമഴയായ്’ എന്ന ഗാനം പാടിയതിന്റെ ഒരു വിഡിയോ കണ്ടാണ് മോളുടെ പാട്ടുകൾ ഉള്ള യൂട്യൂബ് ചാനലിലേക്ക് എത്തുന്നത്. ‘ജീവാംശമായ്’ ഒരു വരി പോലും തെറ്റാതെ പാടുന്നതിന്റെ വിഡിയോയും ഇന്നലെ ഇവിടെ പങ്കുവച്ചിരുന്നു. പാട്ട് കണ്ടു ടെലിവിഷൻ ചാനലിൽ നിന്നുൾപ്പെടെ പലരും അന്വേഷിച്ചുവെങ്കിലും നിഷാ ഗോപാലൻ എന്ന പേരിലുള്ള യൂട്യൂബ് ചാനലിനപ്പുറം വിവരങ്ങൾ ഒന്നും ലഭ്യമല്ലായിരുന്നു. ബാക്കി വിഡിയോസ് കാണുന്നതിനിടെയാണ് പാട്ട് പാടുന്ന മോളുടെ പിറകിലായി ‘ഹൈക്കോടതി സ്റ്റാഫ് ഡേ’ എന്നത് ശ്രദ്ധയിൽ പെടുന്നത്.\nഹൈക്കോടതി ജീവനക്കാരുടെ സംഘടനയായ ‘സമന്വയ’ വഴി അമ്മയുടെ നമ്പർ കിട്ടി വിളിച്ചപ്പോൾ നാണം കാരണം സംസാരിക്കാൻ കൂട്ടാക്കാതെ ഓടി നടക്കുകയായിരുന്നു അഞ്ചര വയസ്സുകാരി നിരഞ്ജന. നിരഞ്ജനയുടെ അമ്മയോട് സംസാരിച്ചതിൽനിന്ന് മനസ്സിലായത് ആരും പഠിപ്പിച്ചു കൊടുത്തിട്ടില്ല, ഇഷ്ടപ്പെട്ട പാട്ടുകൾ തനിയെ കേട്ടാണ് പഠിക്കുന്നതെന്നാണ്. പാട്ടിന്റെ ഇടയിലെ ബിജിഎം ട്യൂൺ പോലും പടിക്കുമത്രേ. ഈ ചെറിയ പ്രായത്തിൽ ഇത്രയും വരികൾ ഓർത്തു വയ്ക്കുന്നതും ഈണം തെറ്റിക്കാതെ, ശ്രുതി ചേർന്നുമൊക്കെ പാടുന്നത് വല്യ അത്ഭുതമാണ്. അതും ആരുടേയും സഹായമില്ലാതെ. ഫോണിൽ സംസാരിക്കാൻ ആൾക്ക് വല്യ നാണമായിരുന്നുവെങ്കിലും ഒരു പാട്ടു പാടുമോ എന്ന് ചോദിച്ചപ്പോൾ സ്വിച്ച് ഇട്ട പോലെ പാടിത്തന്നു :)


എന്റെ മകൻ സഞ്ചരിച്ച ഫ്ലൈറ്റിൽ കൊറോണ ബാധിതൻ ഉണ്ടായിരുന്നു !! ഇപ്പോൾ വീടിന്റെ ഗേറ്റില് പോലും തൊടാൻ പറ്റാത്ത സാഹചര്യമാണ്, സുരേഷ് ഗോപി - മലയാളം ന്യൂസ് പോർട്ടൽ\nPosted on March 28, 2020, 10:38 AM\nലോകം മുഴുവൻ കൊറോണ വൈറസ് പടർന്നു പിടിക്കുന്ന സാഹചര്യത്തിൽ ആവിഷ്യ കാര്യങ്ങൾക്ക് പോലും പുറത്ത് പോകുവാൻ സാധിക്കാത്ത അവസ്ഥയാണ് ഇപ്പോൾ ജനങ്ങൾക്ക്. വീടിനു പുറത്ത് ആരും തന്നെ ഇപ്പോൾ ഇറങ്ങാറില്ല , അത്രയ്ക്ക് ഭയവും ജാഗ്രതയും ഇപ്പോൾ ജങ്ങളിൽ പടർന്നു പിടിച്ചിരിക്കുന്നു. ലോകം മുഴുവന്‍അടിയന്തര സാഹചര്യത്തിലേക്ക് നീങ്ങുമ്ബോള് കേരളത്തില് പൊലീസിന്റെ ബലപ്രയോഗത്തിലും മോശം ഭാഷയിലും തെറ്റില്ലെന്ന് സുരേഷ് ഗോപി എം.പി പറയുന്നത്. തനറെ വീട്ടിലെ അവസ്ഥ ഇപ്പോൾ സുരേഷ് ഗോപി വ്യക്തമാക്കുകയാണ്.\nതാനും കുടുംബവും സ്വയം ക്വാറന്റെനിലാണെന്നും നടന് പങ്ക് വച്ചു.’ലണ്ടനില് പഠിക്കുന്ന എന്റെ മകന് കഴിഞ്ഞ ആഴ്ചയാണ് എത്തിയത്. ഡല്‍ഹിയിലെത്തിയപ്പോള് അവനടക്കം വന്ന ഫ്ളൈറ്റിലെ എല്ലാവരോടും വീട്ടില് നിരീക്ഷണത്തിലിരിക്കാന് ആവശ്യപ്പെട്ടു. അവന് വീട്ടില് വരാതെ മറ്റൊരു ഫല്‍റ്റില് താമസിക്കുകയാണിപ്പോള്. അവന് ഒറ്റയ്ക്കാവുന്നതിനാല് മൂത്ത മകനും അവന്റെ സെക്രട്ടറിയും ഒപ്പം ഉണ്ട്. മൂന്നു പേർക്കുള്ള ഭക്ഷണവുമായി ഡ്രൈവർ ഇവിടെ നിന്നും പോകും. സത്യാ വാങ് മൂലമാണ് പോകുന്നത് , ആദ്യമൊക്കെ ഓട്ടോയിൽ ആണ് പോയിരുന്നത് , എന്നാൽ ഇപ്പോൾ വിലക്ക് വന്നതോടെ അടുത്ത വീട്ടിലെ സ്കൂട്ടറിൽ ആണ് പോകുന്നത്.\nഅടുത്ത വ്യാഴാഴ്ച കുട്ടികള് വന്നുകഴിഞ്ഞാല് ആ സൗകര്യവും ഞാന് ഉപയോഗിക്കില്ല. അച്ചടക്കമാണ് ഈ ഘട്ടത്തില് അനിവാര്യമായി നാം പാലിക്കേണ്ടതെന്നും അദ്ദേഹം കൂട്ടിച്ചേര്‍ത്തു.\nആഴ്ചയില് രണ്ട് തവണ ഡല്‍ഹിയില് പോയിരുന്ന, ഷൂട്ടിങുകളിലും കോടീശ്വരനിലും പങ്കെടുത്തിരുന്ന ഞാന് ഒറ്റയ്ക്ക് രാത്രി കൊണ്ട് വീട്ടിലിരിക്കാന് തീരുമാനിച്ചെങ്കില് എല്ലാവര്‍ക്കും അത് സാധിക്കും.കഴിഞ്ഞ വ്യാഴാഴ്ച രാത്രി പാര്‍ലമെന്റില് പങ്കെടുക്കേണ്ട എന്നു തീരുമാനിച്ച് ഡല്‍ഹിയില് നിന്നു വന്ന ആളാണ് ഞാന്. വെള്ളിയാഴ്ച രാവിലെ അമ്ബലത്തില് ഒന്നുപോയി തൊഴുതു വീട്ടില് കയറി. ശനിയാഴ്ച, പിറ്റേദിവസം ലോക്ഡൗണ് ആണെന്ന് അറിയാവുന്നതുകൊണ്ട് അത്യാവശ്യം വേണ്ട സാധാനങ്ങള് വെളിയില് പോയി മേടിച്ചു. ആ ഞാന് ഞായറാഴ്ച കാലത്തു മുതല് ഇതുവരെ വീടിന്റെ ഗേറ്റ് തൊട്ടിട്ടില്ല.\nഎല്ലാവരും വീടുകളില് ഇരിക്കണം. അവിടെ ഇരുന്ന് പുതിയ പുതിയ കാര്യങ്ങള് ചിന്തിക്കണം. സുഹൃത്തുക്കളുടെ ബന്ധുക്കളുടെ ക്ഷേമമന്വേഷിക്കുക. സംഗീതം കേള്‍ക്കുക, പങ്കുവയ്ക്കുക. ഭക്ഷണകാര്യങ്ങളിലും ശ്രദ്ധ വേണം. ഒരുതരി പോലും ബാക്കിവയ്ക്കരുത്. 21 ദിവസം എന്നു പറയുന്നത് ഇതിന്റെ ആദ്യ പീരിയഡ് മാത്രമാണ്. അതില് നില്‍ക്കുമെന്ന് ഇപ്പോഴും ഉറപ്പുപറയാനാകില്ല. അച്ചടക്കം മാത്രമാണ് വേണ്ടത്. ലോകത്തിന് ഇന്ന് സ്വാതന്ത്ര്യമില്ലെന്നും സുരേഷ് ഗോപി പറയുന്നു.\nRelated Items:film news, suresh gopi\nമറ്റൊരു ബിഗ്‌ബോസ് വീട്ടിൽ എത്തിയത് പോലെ ഉണ്ടെന്നു അഭിരാമി !! ഇപ്പോഴും സ്വതന്ത്ര അല്ല


ലോക ഭക്ഷ്യോല്‍പ്പന്ന വില സൂചിക6വര്‍ഷത്തെ ഉയര്‍ന്ന നിരക്കില് - Live Newage\nദില്ലി: ലോകത്തിലെ ഭക്ഷോ്യല്‍പ്പന്നങ്ങളുടെ വില സൂചിക ആറു വര്‍ഷത്തെ ഏറ്റവും ഉയര്‍ന്ന നരിക്കില് എത്തിയതോടെ വിലക്കയറ്റം ഇന്ത്യയടക്കമുള്ള രാജ്യങ്ങളെ വലയ്ക്കുമെന്ന ആശങ്ക ശക്തമാവുന്നു. പാമോയില് മുതല് സോയബീന് വരെയുള്ള ഒരു പിടി ഭക്ഷ്യോല്‍പ്പന്നങ്ങളുടെ വില ഇതിനകം ഉയര്‍ന്നു കഴിഞ്ഞു. ചൈനയില് നിന്നുള്ള ഉയര്‍ന്ന ഡിമാന്‍ഡ്, വിതരണ ശൃംഖലയിലെ തടസ്സങ്ങള്, പ്രതികൂല കാലാവസ്ഥ എന്നിവയാണ് വിലക്കയറ്റത്തിന്റെ മുഖ്യകാരണങ്ങള്. ലോക ഭക്ഷ്യ-കാര്‍ഷിക സംഘടനയുടെ കണക്കുകള് പ്രകാരം 2021 ജനുവരിയിലെ ഭക്ഷ്യ വില സൂചിക 113.3 ആണ്. കഴിഞ്ഞ വര്‍ഷം ജനുവരിയില് ഭക്ഷ്യ വില സൂചിക 102.5 ആയിരുന്നു. മാസം, ധാന്യങ്ങള്, സസ്യ എണ്ണ, പാല് ഉല്‍പ്പന്നങ്ങള്, പഞ്ചസാര തുടങ്ങിയ ഭക്ഷ്യോല്‍പ്പന്നങ്ങളുടെ വില കഴിഞ്ഞ ഏഴുമാസമായി തുടര്‍ച്ചയായ വര്‍ദ്ധന രേഖപ്പെടുത്തുന്നു. FAO-യുടെ കണക്കുകള് പ്രകാരം ജൂലൈ 2014-നു ശേഷം ഭക്ഷ്യവില സൂചിക ഇത്ര ഉയര്‍ന്ന നിരക്കില് എത്തുന്നത് ആദ്യമായാണ്.\nഭക്ഷ്യോല്‍പ്പന്നങ്ങളുടെ വിലക്കയറ്റം 2000-ത്തിന്റെ തുടക്കത്തില് അനുഭവപ്പെട്ടതു പോലെയുള്ള ഒരു കമ്മോഡിറ്റി 'സൂപ്പര് സൈക്കിളിന്റെ' തുടക്കമാണെന്ന് ചില ബാങ്കുകള് വിലയിരുത്തന്നതായി വാര്‍ത്ത ഏജന്‍സിയായ ബ്ലൂംബര്‍ഗ് റിപോര്‍ട് ചെയ്യുന്നു. ചെമ്പടക്കമുള്ള ലോഹങ്ങളുടെയും പെട്രോളിയം ഉല്‍പ്പന്നങ്ങളുടെയും വില ഏതാനും മാസങ്ങളായി ഉയരുന്നതും ഇതിനോട് ചേര്‍ത്ത് വായിക്കേണ്ടതുണ്ട്.\nസുഡാനില് ഈ വര്‍ഷത്തിന്റെ തുടക്കം മുതല് ഭക്ഷ്യോല്‍പ്പന്നങ്ങളുടെ വിലക്കയറ്റത്തിന് എതിരെ പ്രതിഷേധങ്ങള് ഉയര്‍ന്നിട്ടുണ്ട്. ടുണീഷ്യ, ലബനോണ് തുടങ്ങിയ രാജ്യങ്ങളിലും വിലക്കയറ്റം അസ്വസ്ഥതകള്‍ക്ക് ഇടയാക്കിയിട്ടുണ്ട്. വിലക്കയറ്റത്തിന്റെ ഹോട്ട്‌സ്‌പോട്ടുകളായി ബ്രസീല്, റഷ്യ. തുര്‍ക്കി, നൈജീരിയ, ഇന്ത്യ എന്നീ രാജ്യങ്ങള് മാറിയാല് അത്ഭുതപ്പെടാനില്ലെന്ന് നിരീക്ഷകര് വിലയിരുത്തുന്നു. ഭക്ഷ്യ-കാര്‍ഷികോല്‍പ്പന്നങ്ങളുടെ വിലക്കയറ്റം ഇന്ത്യയില് നിന്നും കയറ്റുമതി ചെയ്യുന്ന അഞ്ചോളം ഉല്‍പ്പന്നങ്ങള്‍ക്ക് ഗുണകരമാവുമെന്ന പ്രതീക്ഷകളും ശക്തമാണ്. സമുദ്രോല്‍പ്പന്നങ്ങള്, ബസ്മതിയും, അല്ലാത്തതുമായ അരി, ഇറച്ചി, പഞ്ചസാര, പരുത്തി എന്നിവയാണ് ഈ ഉല്‍പ്പന്നങ്ങള്. സമുദ്രോല്‍പ്പന്നങ്ങളുടെ നിരക്കില് വരുന്ന വര്‍ദ്ധന കേരളത്തില് നിന്നുള്ള കയറ്റുമതിക്കാര്‍ക്ക് ഗുണകരമായിരിക്കുമെന്നു വിലയിരുത്തപ്പെടുന്നു.\nഅതേസമയം ഇറക്കുമതിയെ ആശ്രയിച്ചു നില്‍ക്കുന്ന സസ്യ എണ്ണ, ചില പഴവര്‍ഗങ്ങള്, പയര്-പരിപ്പ് വര്‍ഗങ്ങള് എന്നിവയുടെ വില ആഭ്യന്തര വിപണയില് ഉയരുമെന്നു കണക്കാക്കപ്പെടുന്നു. കയറ്റുമതിയില് നിന്നുള്ള വരുമാനം ഉയരുമെങ്കിലും വിലക്കയറ്റം സമൂഹത്തില് ഗുരുതരമായ പ്രത്യാഘാതങ്ങള്‍ക്ക് ഇടയാക്കുമെന്ന നിരീക്ഷണങ്ങളും ശക്തമാണ്. ആഗോള വിപണയില് അരിയുടെ വില ഉയരുന്ന പക്ഷം കച്ചവടക്കാര് സ്വാഭാവികമായും കൂടുതല് അരി കയറ്റുമതി ചെയ്യുന്നതിന് താല്‍പര്യപ്പെടുന്നതിനെ തുടര്‍ന്ന് ആഭ്യന്തര വിപണയിലെ ലഭ്യതയില് കുറവ് വരുന്നതിനുള്ള സാധ്യത തള്ളിക്കളയാനാവില്ല. ഈ സാഹചര്യത്തില് പ്രദേശിക വിപണികളില് വില ഉയരുമെന്ന കാര്യത്തില് സംശയമില്ല. അരി ഉള്‍പ്പടെയുള്ള ധാന്യങ്ങളുടെ വില സൂചിക 2000 ജനുവരിയില് 100.5 പോയിന്റായിരുന്നുവെങ്കില് 2021 ജനുവരിയില് സൂചിക 124.2 പോയിന്റാണ്. പാല് ഉല്‍പ്പന്നങ്ങളുടെ സൂചിക 103.8 പോയിന്റില് നിന്നും 111.0 പോയിന്റായും, സസ്യ എണ്ണകള് 108.7-ല് നിന്നും 138.8 പോയിന്റായും ഉയര്‍ന്നു. പഞ്ചസാരയുടെ സൂചിക 87.5-ല് നിന്നും 94.2 ആയി ഉയര്‍ന്നു.\nലോകത്തിലെ ഏറ്റവും വലിയ ഗോതമ്പ് ഉല്‍പ്പാദകരായ റഷ്യ ആഭ്യന്തര വിപണിയില് വിലക്കയറ്റം പിടിച്ചു നിര്‍ത്തുന്നതിന്റെ ഭാഗമായി കയറ്റുമതിക്ക് നിയന്ത്രണങ്ങള് ഏര്‍പ്പെടുത്തിയതായി വാര്‍ത്ത ഏജന്‍സികള് റിപോര്‍ട് ചെയ്യുന്നു. ഭക്ഷ്യോല്‍പ്പന്നങ്ങളുടെ വിലയില് ഏറ്റവും വേഗത്തില് വര്‍ദ്ധന രേഖപ്പെടുത്തിയത് ലാറ്റിന് അമേരിക്കയിലെ ഏറ്റവും വലിയ സമ്പദ്ഘടനയായ ബ്രസീലില് ആണ്.ഇന്ത്യയിലെ കര്‍ഷക സമരത്തിന്റെ പശ്ചാത്തലത്തില് ഭക്ഷ്യോല്‍പ്പന്നങ്ങളുടെ വിലക്കയറ്റം പരിധി വിടുകയാണെങ്കില് ഗുരുതരമായ ഭവിഷ്യത്തുകള്‍ക്ക് ഇടയാക്കുമെന്ന് കരുതപ്പെടുന്നു. ഭക്ഷ്യധാന്യങ്ങള്‍ക്കായി പ്രധാനമായും മറ്റു സംസ്ഥാനങ്ങളെ ആശ്രയിക്കുന്ന കേരളം പോലെയുള്ള പ്രദേശങ്ങളില് വിലക്കയറ്റം സാരമായി ബാധിക്കുവാനുള്ള സാധ്യത തള്ളിക്കളയാനാവില്ല.


ഓൺലൈൻ റമ്മി കമ്പനികൾക്ക് തിരിച്ചടി; റമ്മികളി നിരോധിച്ച സർക്കാർ വിജ്ഞാപനം സ്റ്റേ ചെയ്യണമെന്ന ആവശ്യം നിരസിച്ചു\nApr 8, 2021, 03:51 pm IST\nകൊച്ചി: ഓൺലൈൻ റമ്മി കമ്പനികൾക്ക് തിരിച്ചടി. റമ്മി കളിയ്ക്ക് നിരോധനം ഏർപ്പെടുത്തിയ സർക്കാർ വിജ്ഞാപനം സ്റ്റേ ചെയ്യണമെന്ന ആവശ്യം ഹൈക്കോടതി നിരസിച്ചു. സർക്കാരിനോട് വിശദമായ മറുപടി നൽകാനും ഹൈക്കോടതി ആവശ്യപ്പെട്ടിട്ടുണ്ട്. കേസ് അടുത്തമാസം 29ന് വീണ്ടും പരിഗണിക്കും. ഫെബ്രുവരി 23നായിരുന്നു റമ്മികളി നിരോധിച്ച് സർക്കാർ ഉത്തരവിറക്കിയത്.\nചൂതാട്ട നിരോധന നിയമപ്രകാരമാണ് ഓൺലൈൻ റമ്മികളിയ്ക്ക് സർക്കാർ വിലക്ക് ഏർപ്പെടുത്തിയത്. ഗെയിമിംഗ് ആക്ടിലായിരുന്നു സർക്കാർ ഭേദഗതി വരുത്തിയത്. പണം വെച്ചുള്ള ഓൺലൈൻ റമ്മികളിയെക്കൂടി മറ്റ് ചൂതാട്ടത്തിനൊപ്പം ഉൾപ്പെടുത്തിയതായിരുന്നു സർക്കാരിന്റെ ഉത്തരവ്. ഓൺലൈൻ റമ്മിയിലൂടെ പണം നഷ്ടപ്പെട്ട നിരവധി പേർ ജീവനൊടുക്കിയ സംഭവങ്ങളുടെ പശ്ചാത്തലത്തിലാണ് റമ്മികളിയ്ക്ക് നിരോധനം ഏർപ്പെടുത്തിയത്.\nഓൺലൈൻ റമ്മി കളിച്ച് പണവും ജീവിതവും നഷ്ടമായവർ സംസ്ഥാനത്ത് നിരവധിയാണ്. കളി കൈവിട്ടപ്പോൾ ചിലർക്ക് ആത്മഹത്യ ചെയ്യേണ്ടിവന്നു. എന്നാൽ റമ്മി ചൂതാട്ട നിയമത്തിന്റെ പരിധിയിൽ വരാത്തതിനാൽ പോലീസിന് കമ്പനികൾക്കെതിരെ നിയമനടപടി സാദ്ധ്യമായിരുന്നില്ല. ഈ തടസ്സമായിരുന്നു സർക്കാർ വിജ്ഞാപനം പുറത്തിറക്കിയതോടെ നീങ്ങിയത്. ഓൺലൈൻ റമ്മികളി നിരോധിക്കണമെന്ന് ആവശ്യപ്പെട്ട് നേരത്തെ ഹൈക്കോടതിയിൽ പൊതുതാത്പര്യ ഹർജിയും സമർപ്പിക്കപ്പെട്ടിരുന്നു.\nലോറിയിലെ രഹസ്യ അറയിൽ കഞ്ചാവ് കടത്താൻ ശ്രമം; മൂന്ന് പേർ അറസ്റ്റിൽ\nശശി തരൂരിന് കൊറോണ


Emalayalee.com - അബുദാബി കൊച്ചി വിമാനം പുറപ്പെട്ടു. ദുബായ് വിമാനം 06.30 നു പുറപ്പെടും, ആര്‍ക്കും കോവിഡ് ഇല്ല\nഅബുദാബി കൊച്ചി വിമാനം പുറപ്പെട്ടു. ദുബായ് വിമാനം 06.30 നു പുറപ്പെടും, ആര്‍ക്കും കോവിഡ് ഇല്ല\nഅബുദാബി : അനിശ്ചിതത്വവും ആശങ്കകളും ഒഴിഞ്ഞ പകലില്, പ്രവാസ ചരിത്രത്തില് പുതിയ അധ്യായങ്ങള് എഴുതിച്ചേര്‍ത്ത് അവര് എത്തുന്നു. 177 പേരടങ്ങുന്ന ആദ്യ വിമാനം അബുദാബിയില് നിന്നും കൊച്ചിക്കു പറന്നു. നിശ്ചിത സമയത്തില് നിന്നും 40 മിനിട്ടു വൈകി 04.55 നാണ് എയര് ഇന്ത്യ എക്‌സ് പ്രസിന്റെ ഐ. എക്‌സ് 452 വിമാനം പ്രതീക്ഷകളുടെ പുതിയ മാനങ്ങളിലേക്കു പറന്നുയര്‍ന്നത് .\nപിപിഇ കിറ്റ് അണിഞ്ഞ കാബിന് ക്രൂ യാത്രക്കാരെ സ്വീകരിച്ചതു കൗതുകമായി . ക്യാപ്റ്റന് അടക്കം ആറു ജീവനക്കാരാണ് വിമാനത്തിലുള്ളത്. ആദ്യ ലിസ്റ്റില് ഉണ്ടായിരുന്ന 177 യാത്രക്കാരില് 176 പേര് വിമാനത്താവളത്തിലെത്തി. ആരോഗ്യ പരിശോധനയില് ഒരാള്‍ക്ക് പോലും കോവിഡ് ബാധയില്ലാഞ്ഞത് ആശ്വാസമായി . ഒരു യാത്രക്കാരന് ഇമിഗ്രേഷന് ക്ലിയറന്‍സ് ലഭിച്ചില്ല .തുടര്‍ന്നു വെയ്റ്റിംഗ് ലിസ്റ്റിലുണ്ടായിരുന്ന രണ്ടുപേരെകൂടി അവസാനനിമിഷം ചെക്ക് ഇന് ചെയ്തു. ഇന്ത്യന് സ്ഥാനപതി പവന് കപൂര് അടക്കമുള്ള ഉദ്യോഗസ്ഥരും വിമാനത്താവളത്തിലെത്തിയിരുന്നു.\nദുബായില് നിന്ന് കരിപ്പൂരിലേക്കുള്ള വിമാനം വൈകിട്ട് 6.30നാണ് പുറപ്പെടുക. ഈ വിമാനത്തിലെ യാത്രക്കാരുടെ പരിശോധനയും തുടരുകയാണ്. കോണ്‍സല് ജനറല് വിപുല് ഉള്‍പ്പെടെയുള്ള ഉദ്യോഗസ്ഥര് ദുബായ് വിമാനത്താവളത്തിലെ നടപടികള്‍ക്ക് മേല്‍നോട്ടം വഹിക്കുന്നു .


അടുത്ത ഐപിഎല്ലില് അയാളെ സ്വന്തമാക്കാന് ടീമുകള് കോടികള് വാരിയെറിയും; യുവതാരത്തെക്കുറിച്ച് സെവാഗ് - Media Vision News\nദില്ലി: യുഎഇയില് നടന്ന ഐപിഎല്ലിന്‍റെ(IPL 2021) രണ്ടാം പാദത്തില് ഫൈനലിലെത്തി നില്‍ക്കുന്ന കൊല്‍ക്കത്ത നൈറ്റ് റൈഡേഴ്സിന്‍റെ (Kolkata Knight Riders) അവിശ്വസനീയ കുതിപ്പിന് പിന്നിലെ പ്രധാന ശക്തി അവരുടെ ഓപ്പണര്‍മാരാണ്. ഇന്ത്യയില് നടന്ന ലീഗിന്‍റെ ആദ്യഘട്ടത്തില് രണ്ട് ജയങ്ങളുമായി ഏഴാം സ്ഥാനത്തായിരുന്ന ടീം യുഎഇയിലെത്തിയതോടെ അടിമുടി മാറി.\nഅതിന് പ്രധാന കാരണങ്ങളിലൊന്ന് ഓപ്പണറായി എത്തി വെടിക്കെട്ട് തീര്‍ക്കുന്ന വെങ്കടേഷ് അയ്യരെന്ന(Venkatesh Iyer) 26കാരനാണ്. സീസണില് കളിച്ച9മത്സരങ്ങളില് 40 ശരാശരിയില് 125 പ്രഹരശേഷിയില് മൂന്ന് അര്‍ധസെഞ്ചുറികളടക്കം 320 റണ്‍സാണ് അയ്യര് ഇതുവരെ നേടിയത്. ഫൈനലില് കൊല്‍ക്കത്തയുടെ വലിയ പ്രതീക്ഷയും അയ്യരുടെ ബാറ്റിലാണ്. മീഡിയം പേസറെന്ന നിലയിലും തിളങ്ങിയ വെങ്കടേഷ് അയ്യര് മൂന്ന് വിക്കറ്റുകളും നേടി.\nഈ സാഹചര്യത്തില് അടുത്തവര്‍ഷം നടക്കുന്ന ഐപിഎല്ലിലെ മെഗാ താരലേലലത്തില് വെങ്കടേഷ് അയ്യരെ സ്വന്തമാക്കാന് ടീമുകള് കോടികള് വാരിയെറിയുമെന്ന് പ്രവചിക്കുകയാണ് മുന് ഇന്ത്യന് താരം വീരേന്ദര് സെവാഗ്. കൊല്‍ക്കത്തയുടെ തിരിച്ചുവരവിന് പിന്നിലെ പ്രധാന കാരണക്കാരന് അയ്യരാണെന്നും സെവാഗ് ക്രിക് ബസിനോട് പറഞ്ഞു.\nഇത്തവണ ഐപിഎല്ലിലെ ഏറ്റവും വലിയ കണ്ടെത്തലുകളൊന്നാണ് അയ്യരെന്ന കാര്യത്തില് സംശയമില്ല. കൊല്‍ക്കത്തയുടെ തിരിച്ചുവരവിന് പിന്നിലെ പ്രധാനശക്തി അയ്യരാണ്. അയ്യര് നല്‍കുന്ന മികച്ച തുടക്കങ്ങളുടെ കരുത്തിലാണ് കൊല്‍ക്കത്ത ഫൈനല് വരെയെത്തിയത്. ഡല്‍ഹിക്കെതിരായ(DC) ക്വാളിഫയറില് പോലും ആദ്യ 10 ഓവറില് തന്നെ മത്സരം തീര്‍ത്തത് അയ്യരുടെ ബാറ്റിംഗാണ്. അതിനുശേഷം പിന്നീടെല്ലാം ചടങ്ങുകള് മാത്രമായിരുന്നു.\nഅടുത്ത സീസണില് ലേലത്തിന് മുന്നോടിയായി കൊല്‍ക്കത്ത ഏതാനും കളിക്കാരെ നിലനിര്‍ത്തുമ്പോള് അതില് മുന്‍പന്തിയില് അയ്യരുമുണ്ടാവും. ഈ വര്‍ഷം അടിസ്ഥാനവിലക്കാണ് ടീമിലെത്തിയതെങ്കിലും അടുത്തവര്‍ഷം കൊല്‍ക്കത്ത നിലനിര്‍ത്തിയാലും ഇല്ലെങ്കിലും വന്‍തുക അയ്യര്‍ക്കായി മുടക്കേണ്ടിവരുമെന്നുറപ്പാണ്. മെഗാ ലേലത്തിന് അയ്യരുമുണ്ടായാല് വലിയ തുകക്കാവും താരത്തെ സ്വന്തമാക്കാനായി ടീമുകള് മത്സരിക്കുക. രണ്ടോ മൂന്നോ ഇന്ത്യന് കളിക്കാരെ നിലനിര്‍ത്താന് കൊല്‍ക്കത്ത തീരുമാനിച്ചാല് അതിലൊരാള് അയ്യരാവുമെന്നാണ് ഞാന് കരുതുന്നത്-സെവാഗ് പറഞ്ഞു.\nPrevious articleന്യൂനമർദം: സംസ്ഥാനത്ത് രണ്ട് ദിവസം ശക്തമായ മഴക്ക് സാധ്യത\nNext articleസംസ്ഥാനത്ത് ഈ മാസം 22 ന് ബാങ്ക് പണിമുടക്ക്


ചക്കപ്പുഴുക്കും ചമ്മന്തിയുമായി ചക്കവണ്ടി നഗരത്തില് | Jack fruit| Agriculture\nMay 16, 2019, 06:36 PM IST\nതിരുവനന്തപുരം : ചക്കവിഭവങ്ങളുമായി പ്രസ് ക്ലബിനു സമീപം ചക്കവണ്ടി നഗരത്തിലെത്തി. ചക്കപുഴുക്ക്, ചക്ക സൂപ്പ് തുടങ്ങിയവയും ചക്കയില് നിര്‍മിച്ച ബേക്കറി ഇനങ്ങളും ഓര്‍ഡര് നല്‍കിയാല് ചക്കസദ്യയും ലഭ്യമാകും. നബാര്‍ഡ് സഹായത്തോടെ സന്നദ്ധ സംഘടനയായ ചപ്പാത്ത് ശാന്തിഗ്രാം രൂപീകരിച്ച പ്ലാവ് കര്‍ഷകരുടെ സംരംഭമായ 'പനസ ഫാര്‍മേഴ്സ് പ്രൊഡ്യൂസര് കമ്പനിയാണ് നഗരത്തില് സഞ്ചരിക്കുന്ന വിപണന ശാല തുടങ്ങിയത്.\n200 ഗ്രാം ചക്കപ്പുഴുക്കും ചമ്മന്തിക്കും 50 രൂപയാണ് വില. മീന്‍കറി വേണമെങ്കില് 20 രൂപ വേറെ നല്‍കണം. ചക്കക്കുരു കാപ്പി, ചക്കസൂപ്പ്, എന്നിവയും ലഭിക്കും. ചക്ക കേക്ക്, ചക്ക ചിപ്സ്, ഗോതമ്പിലുള്ള ചക്ക റോള്, ചക്ക മധുര റോള്, ചക്ക ജിലേബി തുടങ്ങിയ ഇനങ്ങളെല്ലാം രുചിയൂറുന്നതാണ്. വിഭവങ്ങളുടെ പേരും ബ്രാക്കറ്റില് ഒരു കിലോയുടെ വിലയും: ചക്കവറ്റല് (300 രൂപ) ചക്ക മിക്സര്(300 രൂപ), ചക്ക കാരചേവ് (300 രൂപ), ചക്കമുറുക്ക്, ചക്ക ഹല്‍വ തുടങ്ങി 200 ഇനം ചക്കവിഭവങ്ങള് മാറിമാറിയെത്തും. രണ്ടിനം ചക്കപ്പായസവുമായി സദ്യക്ക് 150 രൂപയാകും.\nവീട്ടില് കൊണ്ടുപോയി പ്രഥമന് വയ്ക്കാനായി ചക്കവരട്ടി ലഭ്യമാണ്. നുറുക്കിയ വരിക്ക ചക്കയും ശര്‍ക്കരയും നെയ്യും ചേര്‍ത്ത് വരട്ടിയെടുത്തതാണ് ചക്കര വരട്ടി. ചക്കവണ്ടിയില് ചക്കവിഭവങ്ങളില് ചിലയിനങ്ങള് നിര്‍മിക്കാനുള്ള രീതി പഠിപ്പിക്കുകയും ചെയ്യും.\nവരിക്ക ചക്ക ഓര്‍ഡര് നല്‍കിയാല് ലഭ്യത അനുസരിച്ച് ചക്കവണ്ടിയില് ലഭിക്കും. മുന്‍കൂട്ടി ബുക്കു ചെയ്താല് മികച്ചയിനം പ്ലാവിന്‍തൈ ചക്കവണ്ടിയില് ലഭിക്കും. ചെമ്പരത്തിവരിക്ക, തേന് വരിക്ക, കറയില്ലാത്ത ചക്ക എന്നിവയുടെ തൈകളും ലഭിക്കും. പ്ലാവ് തൈക്ക് 250 രൂപയാണ് വിലയെന്ന് ശാന്തിഗ്രാം ഡയറക്ടര് എല്. പങ്കജാക്ഷന് പറഞ്ഞു. ഫോണ്: 9249482511. ആദ്യഘട്ടമായി സെക്രട്ടേറിയറ്റിനു പിന്നില് പ്രസ് ക്ലബിനു സമീപം രാവിലെ 10 മുതല് രാത്രി ഏഴുവരെ ചക്കവണ്ടിയുണ്ടാകും.


ഞാന് മോശപ്പെട്ട കാര്യങ്ങള് കേള്‍ക്കില്ല, മോശപ്പെട്ട കാര്യങ്ങള് പറയില്ല; അനൂപ് മേനോന് | I am trying to avoid all negativity says Anoop Menon - Malayalam Filmibeat\n» ഞാന് മോശപ്പെട്ട കാര്യങ്ങള് കേള്‍ക്കില്ല, മോശപ്പെട്ട കാര്യങ്ങള് പറയില്ല; അനൂപ് മേനോന്\nഞാന് മോശപ്പെട്ട കാര്യങ്ങള് കേള്‍ക്കില്ല, മോശപ്പെട്ട കാര്യങ്ങള് പറയില്ല; അനൂപ് മേനോന്\nUpdated: Sunday, July 17, 2016, 12:38 [IST]\nസിനിമാ മേഖലയില് നില്‍ക്കുമ്പോള് പ്രശസ്തിയ്ക്കും പണത്തിനുമൊപ്പം വന്നു ചേരുന്ന മറ്റൊരു കാര്യം കൂടെയുണ്ട്. വിമര്‍ശനങ്ങളും വിവാദങ്ങളും. തനിക്കെതിരെ ഉയരുന്ന വിമര്‍ശനങ്ങളെയും വിവാദങ്ങളെയും വളരെ പക്വതയോടെ നേരിടാനുള്ള രീതി ഇപ്പോള് അനൂപ് മേനോന് അറിയാം.\nനേരെ ചൊവ്വേ എന്ന പരിപാടിയില് ജോണി ലൂക്കോസിന്റെ ചോദ്യങ്ങള്‍ക്കെല്ലാം വ്യക്തമായ മറുപടി നല്‍കി സംസാരിയ്ക്കുകയായിരുന്നു അനൂപ് മേനോന്. ക്രിയാത്മകമായ വിമര്‍ശനങ്ങള് ചുറ്റും നടക്കുന്നുണ്ടാവാം. പക്ഷെ തന്നെ മാനസികമായി ബാധിയ്ക്കുന്ന വിമര്‍ശനങ്ങളെയെല്ലാം മതില് കെട്ടി അകറ്റി നിര്‍ത്തുകയാണ് പതിവെന്ന് അനൂപ് മേനോന് പറഞ്ഞു.\nമോശപ്പെട്ട കാര്യങ്ങളൊന്നും കേള്‍ക്കില്ല, മോശപ്പെട്ട കാര്യങ്ങളൊന്നും പറയില്ല എന്നത് വര്‍ഷങ്ങള്‍ക്ക് മുമ്പ് ഞാനെടുത്ത തീരുമാനമാണ്. നെഗറ്റീവായിട്ടുള്ള കാര്യങ്ങളെ അകറ്റി നിര്‍ത്തുന്നതല്ലേ നല്ലത്. അല്ലാതെ തന്നെ ഒരുപാട് പ്രശ്‌നങ്ങളുണ്ട്. എല്ലായിപ്പോഴും സന്തോഷമായി ഇരിക്കാന് ആഗ്രഹിയ്ക്കുന്ന ആളാണ് ഞാന്. എനിക്കതിന് കഴിയുന്നുമുണ്ട്.\nതുര്‍ക്കിയില് ഇപ്പോള് ബോംബിട്ടതും സ്‌കൂള് വാന് മറിഞ്ഞ് പിഞ്ചു കുഞ്ഞുങ്ങള് മരിക്കുന്നതുമൊക്കെ നമുക്ക് ഒഴിവാക്കാന് കഴിയാത്ത വാര്‍ത്തകളാണ്. പക്ഷെ നമ്മളെ സംബന്ധിയ്ക്കുന്ന ഇത്തരം നെഗറ്റീവ് കമന്റുകള് കണ്ടില്ല എന്നും കേട്ടില്ല എന്നും നടിയ്ക്കാന് നമുക്ക് കഴിയും- അനൂപ് മേനോന് പറഞ്ഞു.\nPrevious: സിനിമയിലേക്കുള്ള എന്‍ട്രി തന്നത് വിനയന് സര് തന്നെയാണ്; അനൂപ് മേനോന്റെ മറുപടി\nI am trying to avoid all negativity says Anoop Menon


India v/s Australia test: Day one - Malayalam MyKhel\n» അഡ്‌ലെയ്ഡില് അഭിമാനമായി പുജാര... ഓസ്‌ട്രേലിയയില് കന്നി സെഞ്ച്വറി, ഇന്ത്യ 9ന് 250\nഅഡ്‌ലെയ്ഡില് അഭിമാനമായി പുജാര... ഓസ്‌ട്രേലിയയില് കന്നി സെഞ്ച്വറി, ഇന്ത്യ 9ന് 250\nUpdated: Thursday, December 6, 2018, 13:37 [IST]\nഇന്ത്യക്കു ഭേദപ്പെട്ട സ്‌കോര് | Oneindia Malayalam\nഅഡ്‌ലെയ്ഡ്: ഓസ്‌ട്രേലിയക്കെതിരായ ഒന്നാം ക്രിക്കറ്റ് ടെസ്റ്റില് ഇന്ത്യക്കു ഭേദപ്പെട്ട സ്‌കോര്. ടോസിനു ശേഷം ബാറ്റിങ് തിരഞ്ഞെടുത്ത ഇന്ത്യ ആദ്യദിനം കളി നിര്‍ത്തുമ്പോള് ഒന്നാമിന്നിങ്‌സില് ഒമ്പതു വിക്കറ്റിന് 250 റണ്‍സെടുത്തിട്ടുണ്ട്. മുന് ബാറ്റിങ് നിര ദുരന്തമായി മാറിയപ്പോള് ചേതേശ്വര് പുജാര (123) സെഞ്ച്വറിയുമായി ഇന്ത്യയുടെ രക്ഷയ്‌ക്കെത്തി. ഓസ്‌ട്രേലിയയില് തന്റെ കന്നി സെഞ്ചറിയാണ് അദ്ദേഹം നേടിയത്.246 പന്തില് ഏഴു ബൗണ്ടറികളും രണ്ടു സിക്‌സറുമുള്‍പ്പെട്ടതാണ് പുജാരയുടെ ഇന്നിങ്‌സ്.\nഇന്ത്യന് നിരയില് മറ്റുള്ളവരൊന്നും അര്‍ധസെഞ്ച്വറി തികച്ചില്ല. രോഹിത് ശര്‍മ 37 റണ്‍സെടുത്ത് പുറത്തായി. റിഷഭ് പന്തും ആര് അശ്വിനും 25 റണ്‍സ് വീതമെടുത്തു. ഓസ്‌ട്രേലിയക്കു വേണ്ടി മിച്ചെല് സ്റ്റാര്‍ക്ക്, ജോഷ് ഹാസ്ല്‍വുഡ്, പാറ്റ് കമ്മിന്‍സ്, നതാന് ലിയോണ് എന്നിവര് രണ്ടു വിക്കറ്റ് വീതം പങ്കിടുകയായിരുന്നു.\nജയത്തോടെ നാലു ടെസ്റ്റുകളുടെ പരമ്പരയ്ക്കു തുടക്കം കുറിക്കാമെന്ന ആത്മവിശ്വാസത്തിലാണ് ലോക ഒന്നാം റാങ്കുകാരായ ഇന്ത്യ ഈ മല്‍സരത്തില് ഇറങ്ങിയത്. പേസര് ഭുവനേശ്വര് കുമാറിനെയും സ്പിന്നര് കുല്‍ദീപ് യാദവിനെയും പ്ലെയിങ് ഇലവനില് നിന്നൊഴിവാക്കിയാണ് ഇന്ത്യ അഡ്‌ലെയ്ഡില് ഇറങ്ങിയത്. ജസ്പ്രീത് ബുംറ, ഇഷാന്ത് ശര്‍മ, മുഹമ്മദ് ഷമി എന്നിവരാണ് പേസ് ബൗളിങിന് ചുക്കാന് പിടിക്കുന്നത്. പരിശീലന മല്‍സരത്തിനിടെയേറ്റ പരിക്കുമൂലം യുവ ഓപ്പണര് പൃഥ്വി ഷായും ഈ ടെസ്റ്റില് കളിക്കുന്നില്ല.\nഇന്ത്യന് ടീമില് നിന്നും ലോകേഷ് രാഹുല് പുറത്താക്കപ്പെടേണ്ട സമയം അതിക്രമിച്ചെന്ന് അഡ്‌ലെയ്ഡ് ടെസ്റ്റും കാണിച്ചു തന്നു. ഫോം കണ്ടെത്താനാവാതെ വലയുന്ന രാഹുല് ഈ കളിയിലും ദുരന്തമായി മാറി.\nമികച്ച തുടക്കം പ്രതീക്ഷ ഇന്ത്യക്കു രാഹുലിനെ രണ്ടാം ഓവറില് തന്നെ നഷ്ടമായി. രണ്ടു റണ്‍സ് മാത്രമെടുത്ത രാഹുലിനെ ഹാസ്ല്‍വുഡിന്റെ ബൗളിങില് ഫിഞ്ച് പിടികൂടുകയായിരുന്നു.\nനാലു റണ്‍സിനിടെ രണ്ടു വിക്കറ്റ്\nഓസീസിന്റെ തീപാറുന്ന ബൗളിങിനു മുന്നില് ഇന്ത്യയുടെ മുട്ട് ഇടിക്കുന്നതാണ് പിന്നീട് കണ്ടത്. പരിശീലന മല്‍സരത്തില് സെഞ്ച്വറിയുമായി ഫോമിലേക്കു തിരിച്ചെത്തിയ മുരളി വിജയ്ക്ക് പക്ഷെ ഇവിടെ പിഴച്ചു. 11 റണ്‍സെടുത്ത വിജയ് സ്റ്റാര്‍ക്കിന്റെ ബൗളിങില് പെയ്‌നിന് പിടികൊടുത്ത് മടങ്ങുമ്പോള് ഇന്ത്യന് സ്‌കോര് ബോര്‍ഡില് 15 റണ്‍സ് മാത്രം.\nഉജ്ജ്വല ഫോമിലുള്ള ക്യാപ്റ്റന് കോലിയുടെ പുറത്താവല് ഇന്ത്യക്കു ഷോക്കായിരുന്നു. ടീം സ്‌കോറിലേക്ക് നാലു റണ്‍സ് കൂടി ചേര്‍ക്കുന്നതിനിടെ കോലിയും (3) മടങ്ങി. പാറ്റ് കമ്മിന്‍സിനാണ് വിക്കറ്റ്. ഇന്ത്യ മൂന്നിന് 19.\nപുജാര- രഹാനെ സഖ്യം ഇന്ത്യയെ കളിയിലേക്കു തിരിച്ചുകൊണ്ടുവരാനുള്ള ശ്രമങ്ങള് നടത്തുന്നതിനിടെയാണ് ഓസീസ് അടുത്ത പ്രഹരമേല്‍പ്പിച്ചത്. 31 പന്തില് നിന്നും ഒരു സിക്‌സറിന്റെ അകമ്പടിയോടെ 13 റണ്‍സെടുത്ത രഹാനെയെ ഹാസ്ല്‍വുഡാണ് മടക്കിയത്. ഹാന്‍ഡ്‌സോംബ് രഹാനെയെ ക്യാച്ച് ചെയ്യുകയായിരുന്നു. ഇതോടെ ഇന്ത്യ നാലിന് 41 റണ്‍സെന്ന നിലയിലേക്കു വീണു.\nവിക്കറ്റ് കളഞ്ഞുകുളിച്ച് ഹിറ്റ്മാന്\nഒരിടവേളയ്ക്കു ശേഷം ടെസ്റ്റ് ടീമിലേക്കു തിരിച്ചുവിളിക്കപ്പെട്ട രോഹിത് ശര്‍മ മികച്ച രീതിയിലാണ് ഇന്നിങ്‌സ് തുടങ്ങിയത്. പുജാരയ്‌ക്കൊപ്പം ചേര്‍ന്ന് ഹിറ്റ്മാന് 46 റണ്‍സിന്റെ കൂട്ടുകെട്ടുണ്ടാക്കി. രോഹിത് തന്റെ തനത് ആക്രമണോത്സുക ശൈലിയില് തന്നെയാണ് ബാറ്റ് വീശിയത്.\nഈ ജോടി കരുത്താര്‍ജിക്കുന്നതിനിടെയാണ് രോഹിത്തിന്റെ പുറത്താവല്. ലിയോണിനെതിരേ സിക്‌സര് പറത്തിയ അദ്ദേഹം തൊട്ടടുത്ത പന്തിലും അനാവശ്യ ഷോട്ടിന് ശ്രമിച്ച് വിക്കറ്റ് കളഞ്ഞു കുളിക്കുകയായിരുന്നു. 61 പന്തില് രണ്ടു ബൗണ്ടറികളും മൂന്നു സിക്‌സറും ഹിറ്റ്മാന്റെ ഇന്നിങ്‌സിലുണ്ടായിരുന്നു.\nക്രീസിന്റെ മറുവശത്ത് ടീമംഗങ്ങള് വിക്കറ്റുകള് നഷ്ടപ്പെടുത്തി ഒന്നിനു പിറകെ ഒന്നായി ക്രീസ് വിട്ടെങ്കിലും പുജാര ക്ഷമ കൈവിട്ടില്ല. തന്റെ തനതുശൈലിയില് പ്രതിരോധിച്ചു കളിച്ച അദ്ദേഹം ടീമിനെ മുന്നോട്ട് നയിച്ചു. ആറാം വിക്കറ്റില് റിഷഭ് പന്തിനൊപ്പം 41ഉം ഏഴാം വിക്കറ്റില് അശ്വിനൊപ്പം 62ഉം റണ്‍സിന്റെ കൂട്ടുകെട്ടുണ്ടാക്കാന് അദ്ദേഹത്തിനു സാധിച്ചു. പുജാരയും അശ്വിനും ചേര്‍ന്നെടുത്ത 62 റണ്‍സാണ് ഇന്ത്യന് ഇന്നിങ്‌സിലെ ഏറ്റവുമുയര്‍ന്ന കൂട്ടുകെട്ട്.\nപന്തിനെ ലിയോണ് പുറത്താക്കിയപ്പോള് അശ്വിനെ കമ്മിന്‍സാണ് മടക്കിയത്. എങ്കിലും പുജാര സെഞ്ചറിയെന്ന കടമ്പയും കടന്ന് മുന്നേറുകയായിരുന്നു.\nഇന്ത്യ- വിരാട് കോലി (ക്യാപ്റ്റന്), ലോകേഷ് രാഹുല്, മുരളി വിജയ്, ചേതേശ്വര് പുജാര, അജിങ്ക്യ രഹാനെ, രോഹിത് ശര്‍മ, റിഷഭ് പന്ത്, ആര് അശ്വിന്, ജസ്പ്രീത് ബുംറ, ഇഷാന്ത് ശര്‍മ, മുഹമ്മദ് ഷമി.\nഓസ്‌ട്രേലിയ- ടിം പെയ്ന് (ക്യാപ്റ്റന്), മാര്‍ക്കസ് ഹാരിസ്, ആരോണ് ഫിഞ്ച്, ഉസ്മാന് ഖവാജ, ഷോണ് മാര്‍ഷ്, പീറ്റര് ഹാന്‍ഡ്‌സോംബ്, ട്രാവിഡ് ഹെഡ്ഡ്, പാറ്റ് കമ്മിന്‍സ്, മിച്ചെല് സ്റ്റാര്‍ക്ക്, ജോഷ് ഹാസ്ല്‍വുഡ്, നതാന് ലിയോണ്.\nDay3- Stumps: SAF 275/10 (105.4 vs IND 601/5 decl\n51 min ago മെസ്സിയും ക്രിസ്റ്റിയാനോയുമല്ല, പ്രതിഭയില് ഇവനെ വെല്ലാന് ആരുമില്ലെന്ന് മൗറീഞ്ഞോ\n52 min ago ക്ലൗഡിയോ റെനേരി സാംപ്‌ഡോറിയയുടെ പുതിയ കോച്ച്; കരാര് 2021 വരെ\n53 min ago ഷാങ്ഹായ് ഓപ്പണ് ടെന്നിസ്: മെദവ്‌ദേവ്-സെറേവ് ഫൈനല്\n15 hrs ago ലോകകപ്പ് യോഗ്യതാ മത്സരം: 23 അഗം ടീമിനെ പ്രഖ്യാപിച്ച് ഇന്ത്യ\nNews തിരഞ്ഞെടുപ്പ് പ്രചാരണത്തിനെത്തി പെരുവഴിയിലായി സുരേഷ് ഗോപി! ആരുടെയോ സ്കൂട്ടറിൽ മടക്കം\nMovies കാത്തിരിപ്പ് വെറുതെയല്ല! മാസ് എൻട്രിയുമായി വിജയ്, ബിഗിലിന്റെ ട്രെയിലര്\nFinance പേടിഎം പേയ്മെന്റ് ബാങ്ക് സേവിംഗ്സ് നിക്ഷേപ പലിശ നിരക്ക് കുറച്ചു\nRead more about: cricket test india australia adelaide virat kohli tim paine series ക്രിക്കറ്റ് ടെസ്റ്റ് ഇന്ത്യ ഓസ്‌ട്രേലിയ അഡ്‌ലെയ്ഡ് വിരാട് കോലി\nStory first published: Thursday, December 6, 2018, 5:57 [IST]


man-tied-to-tree-and-burnt-to-death-by-relatives | സ്ഥിരമായി മദ്യപിച്ച് വീട്ടിലെത്തി പ്രശ്‌നമുണ്ടാക്കുന്നു; 25കാരനെ പെട്രോളൊഴിച്ച് കത്തിച്ച് കൊലപ്പെടുത്തിയത് ബന്ധുക്കൾ - MarunadanMalayalee.com\nസ്ഥിരമായി മദ്യപിച്ച് വീട്ടിലെത്തി പ്രശ്‌നമുണ്ടാക്കുന്നു; 25കാരനെ പെട്രോളൊഴിച്ച് കത്തിച്ച് കൊലപ്പെടുത്തിയത് ബന്ധുക്കൾ\nJanuary 13, 202105:58 PM IST Permalink\nഅങ്കുൾ: മദ്യപാനിയായ യുവാവിനെ ബന്ധുക്കൽ കൊലപ്പെടുത്തി. ഒഡീഷയിലെ അങ്കുൾ ജില്ലയിൽ രാജ് കിഷോർ പ്രഥാൻ എന്ന യുവാവാണ് കൊല്ലപ്പെട്ടത്. 25കാരനായ രാജ് കിഷോറിനെ ബന്ധുക്കൾ ചേർന്ന് പെട്രോൾ ഒഴിച്ച് തീ കൊളുത്തി കൊലപ്പെടുത്തുകയായിരുന്നു. സ്ഥിരമായി മദ്യപിച്ച് വീട്ടിലെത്തി പ്രശ്‌നമുണ്ടാക്കുന്നത് സഹിക്കവയ്യാതെയാണ് കൊലപാതകം.\nചൊവ്വാഴ്ച വൈകിട്ടാണ് സംഭവം. യുവാവവിനെ മരത്തിൽ കെട്ടിയിട്ടശേഷം പെട്രോളൊഴിച്ച് തീകൊളുത്തുകയായിരുന്നെന്നാണ് ഗ്രാമവാസികളുടെ മൊഴി. യുവാവിനെ ആശുപത്രിയിൽ എത്തിച്ചെങ്കിലും അപ്പോഴേക്കും മരിച്ചിരുന്നു. രാജ് കിഷോർ സ്ഥിരമായി മദ്യപിക്കുന്ന ആളായിരുന്നെന്ന് പൊലീസ് പറഞ്ഞു. മദ്യപിച്ചെത്തുന്ന ഇയാളുടെ പെരുമാറ്റത്തിൽ ബന്ധുക്കൾക്ക് ഇഷ്ടക്കേടുണ്ടായിരുന്നെന്നും ഉദ്യോഗസ്ഥർ പറഞ്ഞു. സംഭവത്തിൽ അന്വേഷണം നടക്കുകയാണെന്ന് പൊലീസ് അറിയിച്ചു.\nനിതീഷുമായി പിണങ്ങി ബീഹാർ വിട്ട പ്രശാന്ത് കിഷോർ ഇനി മുഖം മിനുക്കുന്നത് ഡിഎംകെയുടെ\nനിതീഷ് കുമാറിനെതിരെ ആഞ്ഞടിച്ച് തെരഞ്ഞെടുപ്പ് തന്ത്രജ്ഞൻ


യു.ഡി.എഫിന്റെ ഉണ്ടയില്ലാ വെടി ഇടതുപക്ഷത്തിനോട് വേണ്ട- കെ.ബി ഗണേഷ് കുമാര് » Newsthen\nയു.ഡി.എഫിന്റെ ഉണ്ടയില്ലാ വെടി ഇടതുപക്ഷത്തിനോട് വേണ്ട- കെ.ബി ഗണേഷ് കുമാര്\nഅവിശ്വാസ പ്രമേയവുമായി എത്തിയവര്‍ക്കെതിരെ ആഞ്ഞടിച്ച് കെ.ബി ഗണേഷ് കുമാര് എം.എല്.എ. യു.ഡി.എഫിലെ സതീശന് എം.എല്.എ യടെയും തിരുവഞ്ചൂര് രാധാകൃഷ്ണന്റെയും അവതരണത്തിലെ പാളിച്ചകളെ തുറന്നടിച്ചാണ് ഗണേഷ് കുമാര് തന്റെ അഭിപ്രായം പറഞ്ഞത്. അവിശ്വാസ പ്രമേയം ആരോപിക്കാനെത്തിയ പി.ടി തോമസിന്റെ കൈയ്യിലൊരു ചെറുകടലാസു പോലുമില്ലാത്തത് മോശമായിപ്പോയെന്നു അദ്ദേഹം പറഞ്ഞു. ആരോപണങ്ങള് ആര്‍ക്കും ഉന്നയിക്കാം പക്ഷേ സഭയ്ക്ക് മുന്‍പില് സമര്‍പ്പിക്കാന് തെളിവുകളുണ്ടോ പ്രതിപക്ഷത്തിനെന്ന് ഗണേഷ് കുമാര് ചോദിക്കുന്നു.\nമീനില്ലാതെ മീന് കറി വെക്കുന്ന പ്രതിപക്ഷത്തില് നിന്നും ഇതില് കൂടുതലൊന്നും പ്രതീക്ഷിക്കേണ്ടതില്ല. കമ്പിയും സിമന്റുമില്ലാതെ പാലം പണിയാന് പറ്റുമെന്ന് തെളിയിച്ച യു.ഡി.എഫ് കാരാണ് ലൈഫ് മിഷന്റെ പദ്ധതിയുടെ പേരില് ഇടതു പക്ഷ സര്‍ക്കാരിനെ അധിക്ഷേപിക്കുന്നതെന്ന് അദ്ദേഹം തുറന്നടിച്ചു.\nകഴിഞ്ഞ നാലാര വര്‍ഷമായി അഴിമതിയില്ലാതെ സുതാര്യമായി കാര്യങ്ങള് നടപ്പാക്കുന്ന സര്‍ക്കാരിനെ ജനങ്ങള്‍ക്ക് വിശ്വാസമാണ്. വെറുതേ ആളാവാന് ആരോപണങ്ങളുന്നയിക്കാതെ തെളിവായി ഒരു കടലാസു കഷ്ണമെങ്കിലും മേശപ്പുറത്തേക്ക് വെക്കാന് യു.ഡി.എഫ് ന് കഴിയില്ലെന്ന് ഗണേഷ് കുമാറിന്റെ വാദത്തിന് ഒന്നടങ്കം ഭരണപക്ഷം കൈയ്യടിച്ച് പിന്തുണച്ചു.\nഈ സര്‍ക്കാരിന്റെ ഭരണകാലത്ത് 141 എം.എല്.എ മാരുടെ മണ്ഡലത്തില് ഏകദേശം 5100 കോടി രൂപയുടെ കിഫ്ബി വികസനം നടപ്പാക്കിയിട്ടുണ്ട്. കേരളത്തിലെ മുഴുവന് സ്‌റ്റേറ്റ് റോഡുകളുടെയും, പ്രാദേശിക റോഡുകളുടെയും വികസനം ഇതില് ഉള്‍പ്പെടുന്നു. വിദ്യാഭ്യാസ രംഗത്തും സര്‍ക്കാരിന്റെ വികസനം എടുത്ത് പറയേണ്ടതാണ്. വിദ്യാഭ്യാസ മന്ത്രിയുടെ നേതൃത്വത്തില് സര്‍ക്കാര് സ്‌കൂളുകളെല്ലാം നവീകരിച്ചതും സര്‍ക്കാരിന്റെ ഭരണനേട്ടമാണ്.\nയു.ഡി.എഫ് വെറുതെ പുകമറ സൃഷ്ട്ടിക്കുകയാണ്. അവരുടേത് ഉണ്ടയില്ലാ വെടിയാണ്.ലൈഫ് പദ്ധതിയിലൂടെ ആകെ 2,24,256 വീടുകള് പാവപ്പെട്ട ജനങ്ങള്‍ക്ക് നിര്‍മ്മിച്ചു നല്‍കാന് ഇടതു പക്ഷ സര്‍ക്കാരിന് സാധിച്ചിട്ടുണ്ട്. ഇതിന് മുന്‍പുള്ള സര്‍ക്കാര് നടപ്പിലാക്കിയ ഇ.എം.എസ് ഭവന പദ്ധതിയുടെ അഞ്ചിരട്ടിയോളം വീടുകളാണ് ലൈഫ് പദ്ധതിയിലൂടെ ഈ സര്‍ക്കാര് പൂര്‍ത്തിയാക്കിയിരിക്കുന്നത്. അപ്പോഴും ഉമ്മന്‍ചാണ്ടി സര്‍ക്കാരിന്റെ കാലത്ത് പാവപ്പെട്ടവര്‍ക്ക് വേണ്ടി ഇങ്ങനെയൊരു ഭവനപദ്ധതി ഉണ്ടായിരുന്നോ എന്ന ചോദ്യം ഗണേഷ് കുമാര് ഉയര്‍ത്തി. കുറുക്കന്റെ വേട്ട മുഖ്യമന്ത്രിക്ക് നേരെ പ്രയോഗിക്കാമെന്ന് പ്രതിപക്ഷം ശ്രമിക്കണ്ട. അതിനെതിരെ ഒറ്റക്കെട്ടായി നിലകൊണ്ട് ഞങ്ങളുണ്ടാവുമെന്ന് പറഞ്ഞാണ് ഗണേഷ് കുമാര് സംസാരം അവസാനിപ്പിച്ചത്.\nAssembly k.b ganesh kumar mla kerala trivandrum\nഅവിശ്വാസപ്രമേയം നനഞ്ഞ പടക്കം, കേരളത്തില് ഇടത് വിരുദ്ധ ദുഷ്ടസഖ്യം പ്രവര്‍ത്തിക്കുന്നു: എം. സ്വരാജ്\nവഴിയോര വിശ്രമ കേന്ദ്രത്തിന്റെ പേരിൽ വൻ അഴിമതി , നിയമസഭയിൽ അഴിമതി ആരോപണം ഉന്നയിച്ച് രമേശ് ചെന്നിത്തല


47 ചൈനീസ് ആപ്പുകൾക്ക് കൂടി ഇന്ത്യയിൽ നിരോധനം » Newsthen\nചൈനയിൽ നിന്നുള്ള 47 അപ്പുകൾ കൂടി ഇന്ത്യ നിരോധിച്ചു. ഒരു മാസം മുമ്പ് 59 ആപ്പുകൾ നിരോധിച്ചതിനു പിന്നാലെയാണ് പുതിയ കേന്ദ്ര നടപടി. മുമ്പ് നിരോധിച്ച ആപ്പുകളുടെ ക്ലോൺ പോലെ പ്രവർത്തിക്കുന്ന അപ്പുകൾക്കാണ് നിരോധനം.\nആലിബാബ അടക്കമുള്ള കമ്പനികളോട് ചേർന്ന് പ്രവർത്തിക്കുന്ന 250 ചൈനീസ് ബന്ധമുള്ള ആപ്പുകൾ കൂടി ഇന്ത്യ നിരീക്ഷിക്കുക ആണ്. ദേശ സുരക്ഷക്ക് ഭീഷണിയായ വ്യക്തി വിവരങ്ങൾ ചോർത്തുന്ന ആപ്പുകൾ ആണ് കേന്ദ്രത്തിന്റെ റഡാറിൽ. രാജ്യത്ത് ഏറ്റവും പ്രചാരമുള്ള ഗെയിം ആയ പബ്‌ജിയും കേന്ദ്ര നിരീക്ഷണത്തിൽ ആണെന്നാണ് വിവരം.\nban chinese app india pubji game\nകെ ഫോണിലും ശിവശങ്കർ വക അഴിമതിയോ?


തകര്‍പ്പന് ലുക്കില് പ്രണവ് മോഹന്‍ലാല്; ഇരുപത്തിയൊന്നാം നൂറ്റാണ്ടിന്റെ ഫസ്റ്റ് ലുക്ക് പുറത്തുവിട്ടു\nരാമലീല എന്ന ഹിറ്റ് ചിത്രത്തിന് ശേഷം അരുണ് ഗോപി ഒരുക്കുന്ന ചിത്രമാണ് ഇരുപത്തിയൊന്നാം നൂറ്റാണ്ട്.\n10 Dec, 2018 at 04:53 AM\nആരാധകര് ആകാംക്ഷയോടെ കാത്തിരിക്കുന്ന പ്രണവ് മോഹന്‍ലാല് ചിത്രം ഇരുപത്തിയൊന്നാം നൂറ്റാണ്ടിന്റെ ഫസ്റ്റ് ലുക്ക് പുറത്തുവിട്ടു. കൂളിംഗ് ഗ്ലാസും കോട്ടും ധരിച്ച് കിടു ലുക്കിലുള്ള പ്രണവാണ് പോസ്റ്ററിലുള്ളത്. ടൊവിനോ തോമസ് തന്റെ ഫേസ്ബുക്ക് പേജിലൂടെയാണ് പോസ്റ്റര് പുറത്തുവിട്ടത്.\nരാമലീല എന്ന ഹിറ്റ് ചിത്രത്തിന് ശേഷം അരുണ് ഗോപി ഒരുക്കുന്ന ചിത്രമാണ് ഇരുപത്തിയൊന്നാം നൂറ്റാണ്ട്. ടോമിച്ചന് മുളകുപാടം ആണ് നിര്‍മ്മാണം. നോട്ട് എ ഡോണ് സ്റ്റോറി എന്നതാണ് ചിത്രത്തിന്റെ ടാഗ് ലൈന്. പീറ്റര് ഹെയ്നാണ് ആക്ഷന് രംഗങ്ങള് കൈകാര്യം ചെയ്യുന്നത്. സംഗീതം ഗോപീസുന്ദര്. ആദിക്ക് ശേഷം പ്രണവ് അഭിനയിക്കുന്ന ചിത്രം കൂടിയാണ് ഇരുപത്തിയൊന്നാം നൂറ്റാണ്ട്.\nസുരേഷ് ഗോപിയുടെ മകന് ഗോകുല് സുരേഷും ചിത്രത്തില് പ്രധാന കഥാപാത്രത്തെ അവതരിപ്പിക്കുന്നുണ്ട്. 1987ല് പുറത്തിറങ്ങിയ ഇരുപതാം നൂറ്റാണ്ടില് മോഹന്‍ലാലും സുരേഷ് ഗോപിയുമായിരുന്നു പ്രധാന താരങ്ങള്. മോഹന്‍ലാലിന്റെ കരിയര് ഗ്രാഫുയര്‍ത്തിയ ചിത്രമായിരുന്നു ഇരുപതാം നൂറ്റാണ്ട്.\nPresenting the first look poster of #IrupathiyonnaamNoottandu ð All the best to Pranav Mohanlal, Arun Gopy and the entire team. I am looking forward to this one.\nPosted by Tovino Thomas on Sunday, December 9, 2018\nPranav MohanlalIrupathiyonnam Noottandu


ചെന്നൈ: മദ്രാസ് ഐഐടിയിലെ മലയാളി വിദ്യാര്‍ത്ഥിനി ഫാത്തിമ ലത്തീഫിന്റെ മരണവുമായി ബന്ധപ്പെട്ട് ആരോപണ വിധേയരായ അധ്യാപകരെ ചോദ്യം ചെയ്തു. ഫാത്തിമ ലത്തീഫിന്റെ ആത്മഹത്യ കുറിപ്പില് പേര് പരാമര്‍ശിക്കപ്പെട്ട മൂന്ന് അധ്യാപകരെയാണ് ഐജി ഈശ്വരമൂര്‍ത്തിയുടെ നേതൃത്വത്തിലുള്ള പ്രത്യേക അന്വേഷണ സംഘം ചോദ്യം ചെയ്തത്.\nമതപരമായ വിവേചനം കാണിച്ചുവെന്ന് ആരോപണം നേരിടുന്ന സുദര്‍ശന് പത്മനാഭന്, സഹ അധ്യാപകരായ മിലിന്ദ്, ഹേമചന്ദ്രന് എന്നിവരെയാണ് ഐഐടിയുടെ ഗസ്റ്റ് ഹൗസിലേക്ക് വിളിച്ചുവരുത്തി ചോദ്യം ചെയ്തത്. മൂന്ന് പേരെയും ഒറ്റയ്ക്കിരുത്തി ചോദ്യം ചെയ്തു. ഇവര് നല്‍കിയിരിക്കുന്ന മൊഴികളില് വൈരുധ്യം ഉണ്ടോയെന്ന് പരിശോധിക്കും.\nഅതിനിടെ ഐഐടി ഡയറക്ടറെ കേന്ദ്രസര്‍ക്കാര് അടിയന്തരമായി ഡല്‍ഹിയ്ക്ക് വിളിപ്പിച്ചു. ഫാത്തിമയുടെ മരണം പാര്‍ലമെന്റ് സമ്മേളനത്തെ ബാധിക്കുന്ന സാഹചര്യം ഉണ്ടായതോടെയാണ് ഐഐടി ഡയറക്ടറെ ഡല്‍ഹിയ്ക്ക് വിളിപ്പിച്ചത്. കേന്ദ്ര മാനവവിഭവ ശേഷി മന്ത്രാലയത്തില് എത്തി ഡയറക്ടര് സാഹചര്യങ്ങള് ധരിപ്പിക്കും.\nഫാത്തിമയുടെ മരണത്തില് അന്വേഷണം ആവശ്യപ്പെട്ട് വിദ്യാര്‍ത്ഥികള് നടത്തുന്ന നിരാഹാര സമരം രണ്ടാം ദിവസത്തിലേക്ക് കടന്നു. ഫാത്തിമയുടെ മരണത്തെക്കുറിച്ച് ആഭ്യന്തര അന്വേഷണം പ്രഖ്യാപിക്കുക, കുട്ടികളിലെ മാനസിക സംഘര്‍ഷത്തെ കുറിച്ച് പഠിക്കാന് വിദഗ്ധ സമിതി രൂപീകരിക്കുക തുടങ്ങിയ ആവശ്യങ്ങള് ഐഐടി ഡയറക്ടര് തള്ളിയിരുന്നു. തുടര്‍ന്ന് ഐഐടിയുടെ പ്രധാന കവാടത്തിന് സമീപം നടത്തുന്ന നിരാഹാര സമരം തുടരാന് വിദ്യാര്‍ത്ഥികള് തീരുമാനിക്കുകയായിരുന്നു.